ജാഗ്രത: കഴിഞ്ഞവര്‍ഷം ലഭിച്ചത് 94 കോടി; വിതരണം ചെയ്തില്ല\nകഴിഞ്ഞവര്‍ഷം ലഭിച്ചത് 94 കോടി; വിതരണം ചെയ്തില്ല\nകഴിഞ്ഞ കാലവര്‍ഷത്തില് കെടുതികള്‍ക്ക് ഇരയായവര്‍ക്ക് നല്‍കാന് കേന്ദ്രസര്‍ക്കാര് കൈമാറിയ 94 കോടി രൂപ സംസ്ഥാന സര്‍ക്കാര് വിതരണംചെയ്തില്ല. മാസങ്ങള്‍ക്കുമുമ്പേ ദുരന്തനിവാരണ വകുപ്പിന് ലഭിച്ച തുകയാണ് ഭരണസ്തംഭനംമൂലം വിതരണംചെയ്യാനാകാതെവന്നത്.\n2013ലെ കാലവര്‍ഷക്കെടുതിക്ക് കേന്ദ്രസഹായമായി സംസ്ഥാനം 481 കോടി രൂപയുടെ സഹായമാണ് ചോദിച്ചത്. പ്രകൃതിദുരന്തത്തിലെ നഷ്ടം കണക്കാക്കുന്നതില് സംസ്ഥാന, കേന്ദ്രമാനദണ്ഡങ്ങള് വ്യത്യസ്തമായതിനാല് കേന്ദ്രകണക്കില് കേരളത്തിന്റെ നഷ്ടം 221 കോടി രൂപയായി ചുരുങ്ങിയിരുന്നു. ഒടുവില് അനുവദിച്ചതാകട്ടെ 94 കോടി രൂപയും. ഇതില് നയാപൈസപോലും ദുരന്തം നേരിട്ടവര്‍ക്ക് നല്‍കിയില്ല.\nകഴിഞ്ഞ കാലവര്‍ഷത്തില് സംസ്ഥാനത്താകെ 891 ഗ്രാമം വെള്ളത്തിനടിയിലായിരുന്നു. എട്ടിടത്ത് ഉരുള്‍പൊട്ടി. 131 പേര് മരിച്ചു. 715 ഇടങ്ങളിലായി 2,09,521 പേര് ദുരിതാശ്വാസക്യാമ്പുകളില് കഴിഞ്ഞു. 8482.49 ഹെക്ടറില് കൃഷിനാശമുണ്ടായി. 549 വീട് പൂര്‍ണമായും 9,491 വീട് ഭാഗികമായും തകര്‍ന്നു. കൃഷിനാശം 9,317 ലക്ഷം രൂപയുടേതായിരുന്നു. വീടുകള് പൂര്‍ണമായി തകര്‍ന്ന് 4.9കോടി രൂപയുടെയും ഭാഗികമായി വീട് തകര്‍ന്ന് 15.42 കോടി രൂപയുടെയും നഷ്ടമുണ്ടായി. ഈ കണക്കുകള് സര്‍ക്കാരിന്റെ നാമമാത്രസഹായത്തുകയുടെ അടിസ്ഥാനത്തില് ഉള്ളതായിരുന്നു. ഈ നഷ്ടത്തിന് ആശ്വാസമായി ലഭിച്ച തുക ഇനിയും വിതരണം ചെയ്യാത്തതെന്ത് എന്നതിന് റവന്യൂ വകുപ്പിന് മറുപടിയില്ല. ദുരന്തനിവാരണ സഹായത്തുക ലാപ്സാകില്ലെന്നതുമാത്രമാണ് ഏക ആശ്വാസം.\nകഴിഞ്ഞവര്‍ഷം കേരളം അഭിമുഖീകരിച്ച കൊടുംവരള്‍ച്ചയ്ക്കും തുച്ഛമായ കേന്ദ്രസഹായമായിരുന്നു ലഭിച്ചത്. 10,000 കോടിയുടെ കൃഷിനാശമാണ് കേരളത്തിനുണ്ടായിരുന്നത്. സര്‍ക്കാര് കണക്കില് മാത്രം 7,800 കോടിയുടെ നാശമുണ്ടായി. 8000 കോടിയുടെ പ്രത്യേക പാക്കേജിന് കേന്ദ്രത്തെ സമീപിച്ചെങ്കിലും 64 കോടി രൂപയാണ് ലഭിച്ചത്. എന്നാല്, വിവിധ കേന്ദ്രഫണ്ടുകള്‍കൂടി വരള്‍ച്ചാകണക്കില്‍പെടുത്തി 110 കോടി രൂപ ലഭിച്ചതായി സംസ്ഥാന സര്‍ക്കാര് വീമ്പിളക്കി. നേരിട്ട് ലഭിച്ച 64 കോടി രൂപയല്ലാതെ മറ്റൊന്നും ചെലവഴിച്ചില്ല. ഇതരവിഭാഗത്തില് ലഭിക്കുമായിരുന്ന 45 കോടി രൂപ സാമ്പത്തികവര്‍ഷം അവസാനിക്കുന്ന മാര്‍ച്ച് 31നുമുമ്പ് വാങ്ങിയെടുക്കാനും കഴിഞ്ഞില്ല. ഈവര്‍ഷം വേനല്‍മഴയുടെ രൂപത്തില് ദുരന്തം പെയ്തിറങ്ങുമ്പോഴും സര്‍ക്കാരിന്റെ ദുരിതാശ്വാസപ്രവര്‍ത്തനങ്ങളും സഹായവിതരണവും മുന്‍വര്‍ഷത്തേതിന്റെ തനിയാവര്‍ത്തനമാകുമെന്ന് ഉറപ്പ്. ഇത്തവണ വേനല്‍മഴയില് ഏപ്രില് ഒന്നുമുതല് 30 വരെയുണ്ടായ കേരളത്തിന്റെ നഷ്ടം 250 കോടിരൂപയുടേതാണ്. മഴദുരന്തത്തില് കഴിഞ്ഞമാസം മാത്രം മരിച്ചത് 17 പേരാണ്.\nPosted by ജനശക്തി at 5:55 AM


കാസര്‍കോട്ടെ ജ്വല്ലറി മോഷണം അടിസ്ഥാനമാക്കി സി.ഐ സിബി തോമസ് കഥയെഴുതിയ ആസിഫ് അലി ചിത്രം ‘കുറ്റവും ശിക്ഷയും’ റിലീസ് തീയതി പ്രഖ്യാപിച്ചു – Utharadesam\nApril 13, 2021 Published Time: 8:24 PM\nin MOVIE, KASARAGOD\nകൊച്ചി: ആസിഫ് അലി നായകനായെത്തുന്ന ‘കുറ്റവും ശിക്ഷയും’ റിലീസ് തിയതി പ്രഖ്യാപിച്ചു. ജൂലൈ രണ്ടിന് ചിത്രം തീയേറ്ററുകളിലെത്തും. രാജീവ് രവി സംവിധാനം ചെയ്ത ചിത്രം ഒ.ടി.ടിയിലൂടെ പ്രേക്ഷകരിലെത്തുമെന്ന അഭ്യൂഹങ്ങള്‍ക്കിടെയാണ് തീയറ്റര് റിലീസ് ആണെന്ന പ്രഖ്യാപനം വന്നത്. സിനിമയുടെ റിലീസിംഗ് പോസ്റ്റര് ഒഫീഷ്യല് പേജിലും, ആസിഫ് അലി, ഷറഫുദീന്, സണ്ണി വെയ്ന്, അലെന്‍സിയര് ലോപ്പസ്, സെന്തില് എന്നിവരുടെ സോഷ്യല് മീഡിയ പേജുകളിലും കൂടിയാണ് പുറത്തിറക്കിയത്.\nപോലീസ് ഇന്‍വെസ്റ്റിഗേഷന് ത്രില്ലര് ആയ ചിത്രത്തിന്റെ ഫസ്റ്റ് ലുക്ക് പോസ്റ്റര് സോഷ്യല് മീഡിയയില് തരംഗം സൃഷ്ടിച്ചിരുന്നു. ഏറ്റവുമധികം യാഥാര്‍ഥ്യത്തോടടുടുത്തു നില്‍ക്കുന്ന ഒരു പോലീസ് സ്റ്റോറി എന്ന നിലയിലാണ് ‘കുറ്റവും ശിക്ഷയും’ അവതരിപ്പിക്കുന്നത്. തൊണ്ടിമുതലും ദൃക്സാക്ഷിയും എന്ന ചിത്രത്തിലൂടെ പ്രശസ്തനായ നടനും പോലീസ് ഉദ്യോഗസ്ഥനുമായ സിബി തോമസാണ് ഈ ചിത്രത്തിന് കഥ ഒരുക്കിയിരിക്കുന്നത്. മാധ്യമപ്രവര്‍ത്തകനും തിരക്കഥാകൃത്തുമായ ശ്രീജിത്ത് ദിവാകരനും സിബി തോമസും ചേര്‍ന്നാണ് ചിത്രത്തിനായി തിരക്കഥ തയ്യാറാക്കിയിരിക്കുന്നത്.\nകാസര്‍കോട്ടുനടന്ന ഒരു ജ്വല്ലറി മോഷണം അടിസ്ഥാനമാക്കിയുള്ളതാണ് ചിത്രം. സിബി തോമസ് ആദൂര് പോലീസ് സ്റ്റേഷനില് സി ഐ ആയിരിക്കെ സ്റ്റേഷന് പരിധിയില് നടന്ന മോഷണവും തുടര്‍ന്നുള്ള അന്വേഷണം അന്യസംസ്ഥാന തൊഴിലാളികളിലെത്തുകയും പ്രതികളെ തേടി ഉത്തര്‍പ്രദേശിലേക്ക് അന്വേഷണ സംഘം പോകുന്നതുമെല്ലാമാണ് സിനിമ പറയുന്നത്.\nഫിലിംറോള് പ്രൊഡക്ഷന്‍സിന്റെ ബാനറില് അരുണ്‍കുമാര് വി.ആറാണ് ചിത്രം നിര്‍മ്മിക്കുന്നത്. ഇയ്യോബിന്റെ പുസ്തകം, സി.ഐ.എ, വരത്തന്, തുറമുഖം എന്നീ ചിത്രങ്ങളുടെ എക്സിക്യൂട്ടീവ് പ്രൊഡ്യൂസര് ആയിരുന്നു അരുണ് കുമാര്. ബി.അജിത്കുമാര് എഡിറ്റിംഗും, സുരേഷ് രാജന് ക്യാമറയും, ഡോണ് വിന്‍സെന്റ് സംഗീത സംവിധാനവും നിര്‍വഹിക്കുന്നു.


വിവാഹമോചനം തന്റെ വിവാഹവസ്ത്രം കത്തിച്ച് ആഘോഷിച്ച ഒരു സ്ത്രീ; വീഡിയോ\nവിവാഹമോചനം നേടുന്ന നിമിഷം വളരെ സമ്മർദ്ദകരവും പ്രയാസകരവുമായ ഒരു സമയം ആണ്\nവിവാഹമോചനം നേടുന്ന നിമിഷം വളരെ സമ്മർദ്ദകരവും പ്രയാസകരവുമായ ഒരു സമയം ആണ്. മിക്ക കേസുകളിലും അപേക്ഷകൾ അവസാനം അടച്ചിടുന്നതിന് ഏതാനും മാസം കാത്തിരിക്കേണ്ടിവരും, കോടതിയിലേക്കും അഭിഭാഷകന്റെ ഓഫീസിലേയ്ക്കും പലതവണ സന്ദർശനങ്ങൾ വൈകാരികമായ തകർച്ചയ്ക്ക് കാരണമാകാം. പക്ഷെ ഇത്തരം കാര്യങ്ങൾ ഉണ്ടാകുന്നത് സാധാരണ ആളുകൾക്ക് ആണ്. കിംബർലി സാൻഡേൽബെൻ പോലെ ഉള്ള വ്യത്യസ്തമായ യുവതികൾക്ക് ഇത് ആഘോഷത്തിന്റെ ദിവസം ആണ്.\nവിവാഹമോചനത്തിനുശേഷം ഈ 43 കാരി ചെയ്ത കാര്യം എല്ലാവരെയും അദ്‌ഭുതപെടുത്തി. ഒരു പാർട്ടിയിൽ തന്റെ കല്യാണവസ്ത്രം കത്തിച്ചു കൊണ്ട് അവർ തന്റെ പുതിയ ജീവിതത്തെ സ്വാഗതം ചെയ്തത്. ഈ കാര്യങ്ങൾ എല്ലാം ക്യാമെറയിൽ പകർത്തുകയും ഫേസ്ബുക്കിൽ ഷെയർ ചെയ്യപ്പെടുകയും ചെയ്തു. ഇപ്പോൾ അത് വൈറൽ ആവുകയാണ്.


'റിയലിസ്റ്റിക് സിനിമകള് തട്ടിപ്പാണ്'; മഹേഷിന്റെ പ്രതികാരത്തില്‍പ്പോലും ഡ്രാമയുണ്ടെന്ന് സംവിധായകന് ലാല്‍ജോസ് | Reporter Live\n‘റിയലിസ്റ്റിക് സിനിമകള് തട്ടിപ്പാണ്’; മഹേഷിന്റെ പ്രതികാരത്തില്‍പ്പോലും ഡ്രാമയുണ്ടെന്ന് സംവിധായകന് ലാല്‍ജോസ്\nBy Web Desk\tFebruary 24, 2019 6:45 pm A+ A-\nമലയാള സിനിമാരംഗത്തെ പുതിയൊരു വഴിത്തിരിവായാണ് റിയലിസ്റ്റിക് സിനിമകള് അറിയപ്പെടുന്നത്. എന്നാല് ഏവരും പുകഴ്ത്തിപ്പാടുന്ന റിയലിസ്റ്റിക് സിനിമകള് തട്ടിപ്പാണെന്ന് സംവിധായകന് ലാല്‍ജോസ്. റിയലിസ്റ്റിക്കാണെന്ന് തോന്നിപ്പിക്കുന്ന അഭിനയവും അവതരണവുമാണ് ഇന്ന് മലയാള സിനിമയില് കാണുന്നതെന്നും ലാല്‍ജോസ് പറഞ്ഞു. സിനിമ റിയലിസ്റ്റിക്കായാല് ഡോക്യുമെന്ററിയായിപ്പോവുമെന്നും അദ്ദേഹം പറഞ്ഞുവെച്ചു.\nറിയലിസ്റ്റിക്കായി അവതരിപ്പിച്ചതിന്റെ പേരില് ഏറെ നിരൂപക ശ്രദ്ധ നേടിയ ചിത്രമാണ് മഹേഷിന്റെ പ്രതികാരം. നാച്വറല് സിനിമയായി അവതരിപ്പിച്ച മഹേഷിന്റെ പ്രതികാരത്തില്‍പ്പോലും ഭയങ്കര ഡ്രാമയുണ്ടെന്ന് ലാല്‍ജോസ് വ്യക്തമാക്കി.’ ഇന്നത്തെ സിനിമയുടെ സീനുകളിലും ഘടനയിലും ചില മാറ്റങ്ങള് വന്നിട്ടുണ്ട്. നെഗറ്റീവ് ഷേഡുള്ള നായക കഥാപാത്രങ്ങളെ ഞാന് നേരത്തെ ഡയമണ്ട് നെക്ലേസില് അവതരിപ്പിച്ചിരുന്നു. അതില് ഫഹദ് ഫാസിലിന്റെ നായക കഥാപാത്രംതന്നെയായിരുന്നു വില്ലനും. അന്ന് അതിനെക്കുറിച്ച് പാടിപ്പുകഴ്ത്താന് ആരുമുണ്ടായില്ല’, ലാല്‍ജോസ് പറഞ്ഞു.\nപോത്തേട്ടന്‍സ് ബ്രില്ല്യന്‍സ്; ഇനി ടൊറന്റോ അന്താരാഷ്ട്ര ഫിലിം ഫെസ്റ്റിവലിലേക്കും\nഎന്തെങ്കിലും പുതുമയുള്ള ചിത്രങ്ങളാണ് താനിതുവരെ സംവിധാനം ചെയ്തിട്ടുള്ളതെന്നും താന് സംവിധാനം ചെയ്ത രസികനും രണ്ടാംഭാവവും എല്ലാം കാലത്തിന് മുന്‍പേ സഞ്ചരിച്ച ചിത്രങ്ങളായിരുന്നെന്നും സത്യത്തില് അത് പിറക്കേണ്ടിയിരുന്നത് ഇന്നാണെന്നും അദ്ദേഹം കൂട്ടിച്ചേര്‍ത്തു.\nചെറിയ നെഗറ്റീവ് ഷേഡുകളുണ്ടെങ്കിലും സര്‍വഗുണ സമ്പന്നരായ നായക കഥാപാത്രങ്ങളെയാണ് മലയാള സിനിമ ഇന്നും ആഘോഷിക്കുന്നത്. അതില് നിന്നൊരു മാറ്റം ഉണ്ടായതായി തനിക്ക് തോന്നിയിട്ടില്ലെന്നും അദ്ദേഹം പറഞ്ഞു.\nFeb 24, 2019 6:45 pm\nകഥ പറയുന്ന കുമ്പളങ്ങിയുടെ രാവുകള്‍ക്കൊപ്പം; ശ്യാം പുഷ്‌കരനുമായി ദീര്‍ഘ സംഭാഷണം\n‘ അമുദനെപ്പോലെയുളള അനേകം അച്ഛന്മാരില് ഒരാളാണ് ഞാനും, ആ നെഞ്ചിലെ കനല് എനിക്ക്…\nചെറിയ വലിയ സിനിമയുമായി രമ്യാ രാജ്; കേന്ദ്ര കഥാപാത്രമായി ദിലീഷ് പോത്തന്; ഗോവാ…\n‘മനോഹരമായി നെയ്‌തെടുത്ത പ്രണയകഥയാണ് മായാനദി’; പ്രശംസിച്ച് മോഹന്‍ലാല്, നന്ദി പറഞ്ഞ് ടോവിനോ


പവിത്രതയോടെ പുണ്യഭൂമി: ഇത് വിശുദ്ധിസേനയുടെ സമർപ്പണം | sabarimala pilgrimage\nപവിത്രതയോടെ പുണ്യഭൂമി: ഇത് വിശുദ്ധിസേനയുടെ സമർപ്പണം\nDec 19, 2020, 12:12 PM IST\nശബരിമല: ശബരിമലക്ഷേത്ര പരിസരം പുണ്യഭൂമിയായി നിലനിർത്തുന്നത് വിശുദ്ധിസേന. ഈ മണ്ണിൽ വീഴുന്ന ഒരോ മാലിന്യവും ഇവർ നിരന്തരം നീക്കുന്നു.\nതമിഴ്‌നാട്ടിൽനിന്നുള്ള 100 തൊഴിലാളികളാണ് വിശുദ്ധിസേനയിലുള്ളത്. കോവിഡ് പശ്ചാത്തലത്തിൽ തീർഥാടകരുടെ എണ്ണം കുറച്ചതിനാൽ വിശുദ്ധിസേനാംഗങ്ങളുടെ എണ്ണവും ഈ വർഷം പരിമിതപ്പെടുത്തിയിരുന്നു. മരക്കൂട്ടം മുതൽ നടപ്പന്തൽ വരെയും സന്നിധാനത്തും പരിസരങ്ങളിലുമായാണ് വിശുദ്ധി സേനയുടെ പ്രവർത്തനം. സേനാംഗങ്ങളെ 20 പേരടങ്ങുന്ന അഞ്ച് ഗ്രൂപ്പുകളായി തിരിച്ചിട്ടുണ്ട്. ഇവരുടെ നേതൃത്വത്തിലാണ് പരിസര ശുചീകരണം, മാലിന്യം ശേഖരിച്ച് സംസ്‌കരിക്കൽ എന്നിവ നടത്തുന്നത്.\nകാനന പാതയിലേത് ഉൾപ്പെടെ വിവിധ സ്ഥലങ്ങളിൽനിന്ന് ശേഖരിക്കുന്ന മാലിന്യം സംസ്‌കരണ കേന്ദ്രത്തിലെത്തിക്കും. തുടർന്ന് ഇൻസിനറേറ്ററിൽ സംസ്‌കരിക്കും. കോവിഡ് പശ്ചാത്തലത്തിൽ നടപ്പന്തലിലും ശ്രീകോവിലിന് സമീപവും അരവണ കൗണ്ടറിന് സമീപവും ഉൾപ്പെടെ ഭക്തർ എത്തുന്ന എല്ലാ സ്ഥലങ്ങളിലേയും കൈവരികൾ ഓരോ രണ്ടുമണിക്കൂറും ഇടവിട്ട് അണുവിമുക്തമാക്കുന്നതും വിശുദ്ധി സേനാംഗങ്ങളാണ്.\nപത്തനംതിട്ട ജില്ലാ കളക്ടർ നേതൃത്വം നൽകുന്ന ശബരിമല സാനിറ്റൈസേഷൻ സൊസൈറ്റിക്കാണ് സന്നിധാനത്തെ വിശുദ്ധി സേനയുടെ നിയന്ത്രണം. ശബരിമല എക്‌സിക്യുട്ടീവ് മജിസ്‌ട്രേറ്റിന്റെ നേതൃത്വത്തിലുള്ള പ്രത്യേക ഉദ്യോഗസ്ഥ സംഘത്തിനാണ് വിശുദ്ധി സേനയുടെ മേൽനോട്ടച്ചുമതല. വിശുദ്ധി സേനാംഗങ്ങൾക്ക് സന്നിധാനത്ത് ഭക്ഷണവും താമസസൗകര്യവും ഒരുക്കിയിട്ടുണ്ട്.\nഅയ്യപ്പ സേവാസംഘത്തിന്റെ നേതൃത്വത്തിലും സന്നിധാനത്ത് ശുചീകരണം നടക്കുന്നുണ്ട്.


റിട്ടയർമെന്റ് ആസൂത്രണം മ്യൂച്വൽ ഫണ്ട് വഴി | Mutual Fund | Manorama News\nറിട്ടയർമെന്റ് ആസൂത്രണം മ്യൂച്വൽ ഫണ്ട് വഴി\nഅശ്വിൻ പട്‌നി (ആക്‌സിസ് എഎംസി പ്രോഡക്ട്‌സ് ആൻഡ് ഓൾട്ടർനേറ്റീവ്‌സ് ഹെഡ്) October 09, 2019 11:04 AM IST\nഏതൊരു ധനകാര്യ ആസൂത്രണത്തിന്റേയും മന്ത്രം 'നേരത്തെ തുടങ്ങുക' എന്നതാണ്. ദീർഘകാലത്തിൽ മികച്ച ധനകാര്യ ആരോഗ്യത്തോടെയിരിക്കുവാൻ ഇതു നിങ്ങളെ സഹായിക്കുന്നു. അതതു സമയത്ത്, പ്രത്യേകിച്ച് റിട്ടയർമെന്റ് ആകുമ്പോഴേക്കും, നിങ്ങളുടെ ധനകാര്യലക്ഷ്യങ്ങൾ എല്ലാം ആത്മവിശ്വാസത്തോടെ നേടാൻ സഹായിക്കും.\nറിട്ടയർമെന്റ് ആസൂത്രണമെന്നത് വിശ്രമവേളയിലേ ആവശ്യത്തിനായി വെറും പണം സമ്പാദിക്കുകയെന്നതു മാത്രമല്ല, ഈ പണം ശരിയായി നിക്ഷേപം നടത്തുന്നുവെന്നു ഉറപ്പു വരുത്തുകകൂടിയാണ്. അതുവഴി നിങ്ങളുടെ നിക്ഷേപം അർത്ഥവത്തായ നിധിയായി വളർച്ച നേടിയെന്നു ഉറപ്പിക്കുകയും ചെയ്യാം.\nറിട്ടയർമെന്റ് ആസൂത്രണത്തിനു2ഘട്ടങ്ങൾ\nറിട്ടയർമെന്റ് ആസൂത്രണത്തിനു രണ്ടു ഘട്ടങ്ങളാണുള്ളത്. ആദ്യത്തേത് സ്വരൂപിക്കലും രണ്ടാമത്തേത് വിതരണവും. റിട്ടയർ ചെയ്തശേഷവും അതിനു മുൻപത്തെ ജീവിതശൈലി തുടരുന്നതിനാവശ്യമായ പണം ലഭ്യമാക്കത്തക്കവിധത്തിലുള്ള നിക്ഷേപം, സ്വരൂപിക്കൽ സമയത്ത് നിക്ഷേപകർ നടത്തുന്നു. തങ്ങളുടെ വരുമാനം വർധിക്കുന്നതിനനുസരിച്ച് നിക്ഷേപം വർധിപ്പിച്ച് ഇത് ഉറപ്പാക്കുന്നു. സ്വരൂപിക്കൽ സമയത്ത് തങ്ങൾക്കു ലഭിക്കുന്ന വരുമാനം ( ശമ്പളം, ബിസിനസ് ലാഭം തുടങ്ങിയവ) നിക്ഷേപം നടത്തി സഞ്ചിതനിധി രൂപപ്പെടുത്തുന്നു.\nജോലിയിൽനിന്നുള്ള വരുമാനം നിലച്ചശേഷവും റിട്ടയർമെന്റിനു മുമ്പുള്ള നിങ്ങളുടെ ജീവിതശൈലി തുടരുവാൻ വിതരണ ഘട്ടത്തിലെ നിശ്ചേതന വരുമാനം (നിക്ഷേപത്തിൽനന്നുള്ള വരുമാനം) നിങ്ങളെ സഹായിക്കുന്നു. ഈ ചാക്രിക ജീവിതത്തിനു വേണ്ടി പ്ലാൻ ചെയ്യുമ്പോൾ അസറ്റ് അലോക്കേഷൻ, പണപ്പെരുപ്പം എന്നീ രണ്ടു ഘടകങ്ങൾക്കു വളരെ പ്രധാന്യമുണ്ട്. ഇവയ്ക്ക് ഒരു റിട്ടയർമെന്റ് പ്ലാനിനെ വളർത്താനോ നശിപ്പിക്കാനോ കെൽപ്പുണ്ട്. ഇത്തരത്തിലുള്ള ചില വെല്ലുവിളികളെ അതിജീവിക്കുവാൻ ധനകാര്യ ഉപദേശകരും ആസൂത്രകരും സഹായം നൽകും. ഈ നിക്ഷേപ യാത്രയെവിമർശനത്തോടെ വിലയിരുത്തുകയും ഉപദേശം നൽകുകയും ചെയ്യും. ഇവയെ നിക്ഷേപകർ പരിഗണിക്കാതെ തള്ളിക്കളയരുത്.\nറിട്ടയർമെന്റിനായി ആസൂത്രണം ചെയ്യുമ്പോൾ ഈ മൂന്നു കാര്യങ്ങൾ മുഖ്യമായും പരിഗണിക്കണം. വയസ്, ലക്ഷ്യമിട്ടിരിക്കുന്ന സഞ്ചിത നിധി, അനുമാന റിട്ടേൺ എന്നിവയാണവ. നിക്ഷേപ കാലയളവ് വർധിക്കുന്തോറും നിക്ഷേപം കൂടുതൽ റിട്ടേൺ സൃഷ്ടിക്കാനുള്ള സാധ്യതയും വർധിക്കുന്നു. വലിയൊരു സഞ്ചിത നിധി സൃഷ്ടിക്കുവാൻ ഇരട്ടപ്പെരുക്കത്തിന്റെ കരുത്ത് ഉപയോഗപ്പെടുത്തുവാനും സാധിക്കും.\nനിക്ഷേപകന്റെ ജീവിതചക്രത്തിലെ എല്ലാ നിക്ഷേപആവശ്യങ്ങളും നിറവേറ്റാൻ സാധിക്കുന്ന വിധത്തിൽ വൈവിധ്യമാർന്ന സൊലൂഷനുകൾ മ്യൂച്വൽ ഫണ്ട് വാഗ്ദാനം ചെയ്യുന്നുണ്ട്. ഹൃസ്വകാലാവശ്യത്തിനായി ലിക്വിഡി ഫണ്ടിലോ അല്ലെങ്കിൽ സമ്പത്തു സൃഷ്ടിക്കാനായി ഇക്വിറ്റി ഫണ്ടിലോ നിക്ഷേപം നടത്താം. ചുരുക്കത്തിൽ ഇന്ന് മ്യൂച്വൽ ഫണ്ടുകൾ വിവിധ ആവശ്യങ്ങൾക്കുള്ള വൈവിധ്യമാർന്ന ഉത്പന്നങ്ങൾ ലഭ്യമാക്കിയിട്ടുണ്ട്. ഒന്നിൽനിന്ന് ഒന്നിലേക്ക് എളുപ്പത്തിൽ സ്വിച്ച് ചെയ്യാനുള്ള സൗകര്യവും ലഭ്യമാക്കിയിട്ടുണ്ട്.\nഓഹരി, ഡെറ്റ്, സ്വർണം, റിയൽ എസ്റ്റേറ്റ് തുടങ്ങിയ ആസ്തികളിൽ നിക്ഷേപിക്കാനുള്ള ഒറ്റ അസറ്റ് അലോക്കേഷൻ സൊലൂഷൻ മ്യൂച്വൽ ഫണ്ടുകൾ നിക്ഷേപകർക്കു മുന്നിൽ വയ്ക്കുന്നുണ്ട്. ഇവ നികുതിയുടെ കാര്യത്തിൽ കാര്യക്ഷമമാണെന്നു മാത്രമല്ല, ആസ്തികളെക്കുറിച്ചു പഠിച്ചു നിക്ഷേപം നടത്താൻ സമയമില്ലാത്തവർക്കു വൺ സ്റ്റോപ് സൊലൂഷനും നൽകുന്നു.\nനേരത്തെ നിശ്ചയിച്ചിട്ടുള്ള നിക്ഷേപ മാതൃകയിലൂടെ വൈവിധ്യമാർന്ന ആസ്തികളിൽ നിക്ഷേപം നടത്തുന്നവയാണ് ഡൈനാമിക് അലോക്കേഷൻ മ്യൂച്വൽ ഫണ്ടുകൾ. വൈവിധ്യമാർന്ന ഘടകങ്ങൾ ഉപയോഗിച്ച് വിവിധ ആസ്തികളിൽ സജീവമായി നിക്ഷേപം നടത്തുന്നതുവഴി വിപണി റിസ്‌ക് കുറച്ച് വരുമാന സാധ്യത വർധിപ്പിക്കുകയും ചെയ്യുന്നു. ഒരാൾക്ക് വെറും 100 രൂപ മുതൽ (മ്യൂച്വൽ ഫണ്ട് പദ്ധതിയുടെ ഇനത്തേയും കമ്പനിയേയും ആശ്രയിച്ച്) ഉപയോഗിച്ച് നിക്ഷേപം ആരംഭിക്കുവാൻ സാധിക്കും. ഏറ്റവും അനുകൂലമായ ഘടകം നിക്ഷേപത്തിനു പരമാവധി പരിധി നിശ്ചയിച്ചിട്ടില്ല എന്നതാണ്.\nഇതിനുമുപരിയായി നിക്ഷേപകന്റെ ആവശ്യത്തിനനുസരിച്ച് ഫണ്ട് വാങ്ങുവാനും അതു വിറ്റു പണമാക്കുവാനുമുള്ള വൈവിധ്യമാർന്ന സൗകര്യങ്ങൾ (എൻട്രി- എക്‌സിറ്റ് സൊലൂഷനുകൾ) മ്യൂച്വൽ ഫണ്ട് കമ്പനികൾ ലഭ്യമാക്കിയിട്ടുണ്ട്. ഒരുമിച്ച് വലിയ തുക മ്യൂച്വൽ ഫണ്ട് യൂണിറ്റുകളിൽ നിക്ഷേപം നടത്താനുള്ള സൗകര്യമുണ്ട്. അല്ലെങ്കിൽ ഫണ്ട് ലഭ്യതയനുസരിച്ച് ക്രമ നിക്ഷേപ പദ്ധതി (സിസ്റ്റമാറ്റിക് ഇൻവെസ്റ്റ്‌മെന്റ് പ്ലാൻ- എസ്‌ഐപി) രീതിയിൽ നിക്ഷേപം നടത്താം.\nക്രമമായി മാസ വരുമാനം ആഗ്രഹിക്കുന്ന നിക്ഷേപകർക്ക് ക്രമ മടക്കിവാങ്ങൽ പദ്ധതി (സിസ്റ്റമാറ്റിക് വിത്‌ഡ്രോവൽ പ്ലാൻ- എസ്ഡബ്‌ള്യുപി) ഉപയോഗിച്ച് എല്ലാ മാസവും യൂണിറ്റുകൾ പണമാക്കി മാറ്റാം. അതായത് നിക്ഷേപത്തിന്റെ ചെറിയ ഭാഗം ക്രമമായ കാലയളവിൽ (ഉദാഹരണത്തിന് മാസംതോറും) വരുമാനത്തിനായി പണമാക്കി മാറ്റാൻ സാധിക്കും.\nറിട്ടയർമെന്റ് നിധി സ്വരൂപിച്ചിട്ടുള്ള നിക്ഷേപകർക്ക് ഏറ്റവും യോജിച്ച രീതിയാണിത്. പാരമ്പര്യ സമ്പാദ്യ പദ്ധതികളിൽനിന്നുള്ള പലിശ വരുമാനത്തെ അപേക്ഷിച്ച് വളരെ നികുതിക്ഷമവുമാണിത്. അതുകൊണ്ട് എല്ലാക്കാലത്തേക്കും യോജിച്ച നിക്ഷേപ വാഹനമായി മ്യൂച്വൽ ഫണ്ടിനെ നിക്ഷേപകർക്കു നിശ്ചയമായും പരിഗണിക്കാം.\nചുരുക്കത്തിൽ, ചെറുപ്പത്തിലെ തുടങ്ങുകയാണെങ്കിൽ റിട്ടയർമെന്റ് ആസൂത്രണം വളരെ എളുപ്പമാണ്. ധനകാര്യ അച്ചടക്കം പാലിക്കുവാൻ ഇതു പഠിപ്പിക്കുകയും ചെയ്യും. നിക്ഷേപകരുടെ ധനകാര്യ യാത്രയിൽ മ്യൂച്വൽ ഫണ്ടുകൾ സഹായത്തിനെത്തുന്നുവെന്നു മാത്രവുമല്ല, വിജയകരമായി അവരുടെ ലക്ഷ്യങ്ങൾ നേടാൻ സഹായിക്കുകയും ചെയ്യുന്നു.


November 18, 2020 November 18, 2020 indiantruthblog\nതിരുവനന്തപുരം:കേരളത്തിൽ ബുധനാഴ്ച 6419 പേർക്ക് കോവിഡ്-19 സ്ഥിരീകരിച്ചു. എറണാകുളം 887, കോഴിക്കോട് 811, തൃശൂർ 703, കൊല്ലം 693, ആലപ്പുഴ 637, മലപ്പുറം 507, തിരുവനന്തപുരം 468, പാലക്കാട് 377, കോട്ടയം 373, ഇടുക്കി 249, പത്തനംതിട്ട 234, കണ്ണൂർ 213, വയനാട് 158, കാസർഗോഡ് 109 എന്നിങ്ങനേയാണ് ജില്ലകളിൽ രോഗബാധ സ്ഥിരീകരിച്ചത്.\nകോഴിക്കോട്ജില്ലയില് 811 പേര്‍ക്ക് കോവിഡ്\nകോഴിക്കോട്:ജില്ലയില് ഇന്ന് 811 പോസിറ്റീവ് കേസുകള് കൂടി റിപ്പോര്‍ട്ട് ചെയ്തതായി ജില്ലാ മെഡിക്കല് ഓഫീസര് അറിയിച്ചു. വിദേശത്തു നിന്നെത്തിയ അഞ്ചുപേര്‍ക്കും ഇതര സംസ്ഥാനങ്ങളില് നിന്ന് എത്തിയവരില് 11 പേര്‍ക്കുമാണ് പോസിറ്റീവായത്. 63 പേരുടെ ഉറവിടം വ്യക്തമല്ല. സമ്പര്‍ക്കം വഴി 732 പേര്‍ക്കാണ് രോഗം ബാധിച്ചത്. 8899 പേരെ പരിശോധനക്ക് വിധേയരാക്കി. ചികിത്സയിലുള്ള കോഴിക്കോട് സ്വദേശികളുടെ എണ്ണം 7853 ആയി. 11 ആരോഗ്യ പ്രവര്‍ത്തകര്‍ക്കും കോവിഡ് സ്ഥിരീകരിച്ചിട്ടുണ്ട്. ജില്ലയിലെ കോവിഡ് ആശുപത്രികള്, എഫ്.എല്.ടി.സി കള് എന്നിവിടങ്ങളില് ചികിത്സയിലായിരുന്ന 920 പേര് കൂടി രോഗമുക്തിനേടി ആശുപത്രി വിട്ടു.\nഉറവിടം വ്യക്തമല്ലാത്തവര് – 63\nകോഴിക്കോട് കോര്‍പ്പറേഷന് – 31\nകക്കോടി – 33\nരാമനാട്ടുകര – 27\nഒളവണ്ണ – 23\nചാത്തമംഗലം – 16\nമടവൂര് – 7\nകുത്താളി – 6\nകോഴിക്കോട് കോര്‍പ്പറേഷന് –5( ആരോഗ്യപ്രവര്‍ത്തകര്)\nചങ്ങരോത്ത് –2( ആരോഗ്യപ്രവര്‍ത്തകര്)\nരാമനാട്ടുകര – 1 ( ആരോഗ്യപ്രവര്‍ത്തകന്)\n• രോഗം സ്ഥിരീകരിച്ച് ചികിത്സയിലുളള കോഴിക്കോട് സ്വദേശികള് – 7853\n• കോഴിക്കോട് മെഡിക്കല് കോളേജ് – 180\n• ഗവ. ജനറല് ആശുപത്രി – 156\n• കോഴിക്കോട് എന്.ഐ.ടി എസ്.എല്.ടി. സി – 70\n• എന്.ഐ.ടി മെഗാ എസ്.എല്.ടി. സി – 68\n• എ.ഡബ്ലിയു.എച്ച് എഫ്.എല്.ടി. സി – 56\n• അമൃത എഫ്.എല്.ടി.സി. കൊയിലാണ്ടണ്‍ി – 81\n• അമൃത എഫ്.എല്.ടി.സി. വടകര – 45\n• എം.ഇ.ടി. എഫ്.എല്.ടി.സി. നാദാപുരം – 37\n• ഹോമിയോകോളേജ്,കാരപ്പറമ്പ്എസ്.എല്.ടി. സി – 104\n• ബി.എം.എച്ച് – 82\n• നിര്‍മ്മല ഹോസ്പിറ്റല് – 20\n• വീടുകളില് ചികിത്സയിലുള്ളവര് – 5229\n• പഞ്ചായത്ത്തല കെയര് സെന്ററുകള് – 221\n• മറ്റു ജില്ലകളില് ചികിത്സയിലുളള കോഴിക്കോട് സ്വദേശികള് – 108 (തിരുവനന്തപുരം – 01, കൊല്ലം – 01, പത്തനംതിട്ട – 01, കോട്ടയം – 01, എറണാകുളം- 14, പാലക്കാട് – 02, തൃശ്ശൂര് – 03, മലപ്പുറം – 16, കണ്ണൂര് – 65,വയനാട് – 02, കാസര്‍കോട് – 02 ).\nPrevious കോട്ടച്ചാലിൽ താമസിക്കും പാറക്കണ്ടിയിൽ ശ്രീധരൻ അത്തോളി ( 70 ) നിര്യാതനായി.\nNext തദ്ദേശ തിരഞ്ഞെടുപ്പ്: സർക്കാർ സ്‌കൂൾ പ്രീ പ്രൈമറി അധ്യാപകർക്ക് മത്സരിക്കാനാകില്ല


ഐ പി എല്; ഹൈദരാബാദിന് തിരിച്ചടി; വാര്‍ണര് കളിക്കില്ല\nSat Mar 06 2021 02:02:20 GMT+0530 (India Standard Time)\nപരിക്ക് ഭേദമാവാതെ ക്രിക്കറ്റ് ഓസ്‌ട്രേലിയ താരത്തിന് എന്‍ഒസിയും നല്‍കില്ല.\nFAR23 Feb 2021 7:15 AM GMT\nസിഡ്‌നി: ഇന്ത്യന് പ്രീമിയര് ലീഗില് ഏറ്റവും കൂടുതല് ആരാധകരുളള വിദേശ താരമാണ് ഓസ്‌ട്രേലിയയുടെ ഡേവിഡ് വാര്‍ണര്. സണ്‍റൈസേഴ്‌സ് ഹൈദരാബാദ് ക്യാംപ്റ്റനായ വാര്‍ണര് ഇക്കുറി ഐപിഎല്ലില് കളിച്ചേക്കില്ലെന്നാണ് റിപ്പോര്‍ട്ട്. കഴിഞ്ഞ നവംബറില് ഇന്ത്യയ്‌ക്കെതിരായ ടെസ്റ്റ് പരമ്പരയ്ക്കിടെ താരത്തിന് പരിക്കേറ്റിരുന്നു. നാഭിക്കേറ്റ പരിക്കില് നിന്ന് താന് പൂര്‍ണ്ണമായും മോചിതനായിട്ടില്ലെന്നും ആറ് മുതല് ഒമ്പത് മാസം വരെ പരിക്ക് ഭേദമാവാന് സമയം ആവശ്യമാണെന്നും താരം ഇന്നലെ വ്യക്തമാക്കി. പരിക്കിനെ തുടര്‍ന്നുള്ള വേദന അസഹനീയമാണ്. ചെറുതായി പരിശീലനം ആരംഭിച്ചിട്ടുണ്ട്. എന്നാല് കൂടുതല് അദ്ധ്വാനിക്കുന്നത് പരിക്കിനെ ബാധിക്കുന്നു.പരിക്ക് വേഗം മാറുമെന്നാണ് മെഡിക്കല് സംഘത്തിന്റെ റിപ്പോര്‍ട്ട് എന്നും വാര്‍ണര് പറയുന്നു.\nഈ വരുന്ന ഏപ്രിലില് ആണ് ഐപിഎല്ലിന് തുടക്കമാവുന്നത്. വാര്‍ണര് വ്യക്തമാക്കിയ കാലാവധി നോക്കുമ്പോള് താരം ഈ ഐപിഎല്ലില് കളിക്കില്ലെന്നാണ് സൂചന. പരിക്ക് ഭേദമാവാതെ ക്രിക്കറ്റ് ഓസ്‌ട്രേലിയ താരത്തിന് എന്‍ഒസിയും നല്‍കില്ല. കൂടാതെ വരുന്ന ഒക്ടോബറില് ഇന്ത്യയില് നടക്കുന്ന ഐസിസി ട്വന്റി-20 ലോകകപ്പിനായി താരത്തെ പൂര്‍ണ്ണ സജ്ജമാക്കാനാണ് ക്രിക്കറ്റ് ഓസ്‌ട്രേലിയയുടെ തീരുമാനം. ഇതിന് മുമ്പ് ഐപിഎല്ലില് കളിച്ച് വാര്‍ണറുടെ പരിക്കിന്റെ ആഴം വര്‍ദ്ധിപ്പിക്കാന് ഓസ്‌ട്രേലിയയും ആഗ്രഹിക്കുന്നില്ല. കഴിഞ്ഞ സീസണില് മികച്ച ഫോമിലുള്ള സണ്‍റൈസേഴ്‌സ് ഹൈദരാബാദിന് വാര്‍ണറുടെ അഭാവം കാര്യമായി ബാധിക്കും. അതിനിടെ വാര്‍ണര്‍ക്കെതിരേയും ടീമിനെതിരേയും ഹൈദരാബാദ് ആരാധകരുടെ പ്രതിഷേധം ശക്തമാണ്. ഇക്കഴിഞ്ഞ ഐപിഎല് ലേലത്തില് സണ്‍റൈസേഴ്‌സിസില് ഒരു പ്രാദേശിക താരത്തെയും ടീം ഉള്‍പ്പെടുത്താത്താണ് പ്രതിഷേധത്തിന് കാരണം. ടീമിലെ പ്രധാന വിദേശതാരമായ വാര്‍ണറുടെ ഇടപെടലാണ് ഇതിന് പിന്നില്ലെന്നാണ് ആരാധകരുടെ പക്ഷം.


ഒരു പെറ്റമ്മ പറഞ്ഞ അനുഭവ കഥ! | J Prameela Devi Column\nFriday 09 February 2018 04:30 PM IST\nഒരു പെറ്റമ്മ പറഞ്ഞ അനുഭവ കഥ!\nസംസ്ഥാന വനിതാ കമ്മീഷൻ അംഗം ജെ. പ്രമീളാദേവി, വര: ധനേഷ് ജി. നായര്\nതുണി ചുറ്റിക്കെട്ടിയ വലതു െെകപ്പത്തിയാണ് ആദ്യം ശ്രദ്ധയില് പെട്ടത്. അത് ഉയര്‍ത്തി തൊഴാന് ശ്രമിച്ചപ്പോള് ആ അമ്മയ്ക്കു നന്നായി വേദനിക്കുന്നുണ്ടെന്ന് എനിക്കു മനസ്സിലായി. സ്േനഹത്തോെട ആ വൃദ്ധയുടെ തോളത്തു പിടിച്ചു കസേരയിലിരുത്തുമ്പോള് ഞാന് േചാദിച്ചു, ‘‘കൈയ്ക്കെന്താണു പറ്റിയത്?’’\n‘‘പറയാം മോളേ. അതിനു മുന്‍പ് എനിക്കു കുടിക്കാന് ഒരു ഗ്ലാസ് വെള്ളം േവണം...’’\nപരവേശത്തോെട െവള്ളം ഒറ്റവലിക്കു കുടിച്ച േശഷം അവര് പറഞ്ഞു തുടങ്ങി. ‘‘െകട്ടിയോന് മരിക്കുന്നതു വരെ സ്വര്‍ഗമായിരുന്നു മോേള ജീവിതം. അതിനു ശേഷമാ ഈ ദുരിതമെല്ലാം തുടങ്ങിയത്...’’ അവരുടെ ശബ്ദമൊന്നിടറി.\n‘‘മൂന്നു പെൺമക്കളും ഒരു മകനുമാ എനിക്ക്. മകന് രണ്ടു വയസ്സൊള്ളപ്പഴാ കെട്ടിയോന്‍റെ മരണം. കാലക്കേടു മാറാത്ത നാലു പിള്ളാരേംകൊണ്ടു ഞാനെങ്ങനെ ജീവിക്കും? ബന്ധുക്കളൊന്നും ഒരു സഹായോം ചെയ്തില്ല. എല്ലാരും ഒന്നോ രണ്ടോ പ്രാവശ്യം വീട്ടിൽ വരും, കൊച്ചുങ്ങക്കു വല്ല മിഠായിയോ ബിസ്കറ്റോ കൊടുക്കും. അത്ര തന്നെ. പിന്നെ ഞാൻ കൂലിപ്പണിക്കു പോയിട്ടാ പിള്ളാരെ വളർത്തിയത്.\nമൂന്നു പെമ്പിള്ളാരേം കെട്ടിച്ചു വിട്ടു. ഒരുത്തി നഴ്സാ. മൂന്നു പേർക്കും കഴിഞ്ഞുകൂടാനുള്ള വകയൊണ്ട്. ചെറുക്കനും പെണ്ണുകെട്ടി. ഞാൻ പറമ്പിൽ പണിയെടുത്തും കട്ട ചൊമന്നും പുല്ലു ചെത്തീം ഒക്കെയുണ്ടാക്കിയ കാശു കൊണ്ടൊരു വീടും വച്ചു. അവിടെയാ ഞാനും മകനും അവന്റെ ഭാര്യേം പിള്ളാരും താമസം.\nമോളേ, ഇപ്പം ഞാനവിടെ താമസിക്കുന്നത് മകനും ഭാര്യയ്ക്കും ഇഷ്ടമല്ല. അവൻ പറയുന്നത് എനിക്കു ചെലവിനു തരാൻ പറ്റുകേലന്നാ. പെമ്പിള്ളാരെയൊക്കെ പഠിപ്പിച്ചു, നല്ല നെലേൽ കെട്ടിച്ചയച്ചു, ഇവനെ പഠിപ്പിച്ചില്ലെന്നാ പരാതി. പഠിക്കുന്ന കാലത്ത് ഇവൻ വല്യ ഒഴപ്പനായിരുന്നു. സ്കൂളിൽ പോവാന്നും പറഞ്ഞുവീട്ടീന്നെറങ്ങിയാ സിനിമാ തിയറ്ററിലേക്കായിരിക്കും പോക്ക്.അങ്ങനെയാ അവൻ കള്ളുകുടീം കഞ്ചാവ് വലീം ഒക്കെ തൊടങ്ങിയത്.’’\n‘‘ഇപ്പോഴും കള്ളു കുടിക്കുമോ...’’ ഞാൻ ചോദിച്ചു.\n‘‘കുടിക്കും മോളേ, എല്ലാ ദിവസോം കുടിക്കും. കുടിച്ചു ബോധം കെട്ടു വീട്ടിൽ വന്നു കേറുമ്പം മൊതല് അവന്റെ ഭാര്യ എന്നെപ്പറ്റി ഓരോന്നു പറ‍ഞ്ഞു കേൾപ്പിക്കാനും തൊടങ്ങും. പണിയൊന്നും ചെയ്യുകേലന്നോ അയൽപക്കത്തു പോയി ഇച്ചിരെ കട്ടൻകാപ്പി കുടിച്ചെന്നോ എന്നതേലും അവളു പറയും. അതു കേട്ടാലൊടനേ അവനെന്റെ നേരെ ചീത്ത വിളീം തൊടങ്ങും. ഇന്നലെ രാത്രി മുഴുവൻ വഴക്കാരുന്നു. ഞാൻ കഞ്ഞികുടിക്കാനിരുന്നപ്പം അവനോടി വന്ന് എന്റെ കഞ്ഞിപ്പാത്രം തൊഴിച്ചെറിഞ്ഞു.\nപിന്നെ എന്‍റെ മൊഖത്തിനിട്ടു തല്ലി. കൈകൊണ്ടു തടസ്സം പിടിച്ചപ്പം അവനെന്റെ കൈപ്പത്തി വാതിലിന്റെ എടേലോട്ട് വെച്ചിട്ട് വാതിലു തള്ളിയടച്ചു. മോളേ...ദേ, എന്റെ കൈയൊന്നു നോക്കിയേ...’’ അവര് മുഷിഞ്ഞ തുണിച്ചുറ്റഴിച്ചു മാറ്റിയപ്പോൾ കണ്ട കാഴ്ച ഭീകരമായിരുന്നു. നാലു വിരലുകളും ചതഞ്ഞ് നീല നിറത്തിൽ...\nഇതേ വിരലുകളായിരുന്നു വർഷങ്ങൾക്ക് മുൻപ് ആ മകന് ചോറുരുള വാരിക്കൊടുത്തിരുന്നത് എന്നു ഞാനോർത്തു.\nഇതേ പാവം കൈയാണ് അക്ഷരമെഴുതി പഠിപ്പിച്ചതും കുളിപ്പിച്ചൊരുക്കിയതും ഉടുപ്പലക്കികൊടുത്തതും....\n‘‘അമ്മ വിഷമിക്കേണ്ട. ഇക്കാര്യത്തിൽ ഞാൻ നടപടിയെടുത്തുകൊള്ളാം. അമ്മയെ ഇങ്ങനെ ഉപദ്രവിച്ച മകന് ശിക്ഷ കിട്ടിയേ തീരൂ. അമ്മയ്ക്ക് സമാധാനമായി ജീവിക്കാനുള്ള സാഹചര്യം ഞാനുണ്ടാക്കിത്തരാം.’’\nഞാനാ സാധു വൃദ്ധയുടെ ൈകകൾ ചേർത്തു പിടിച്ചു പറഞ്ഞു. പെട്ടെന്ന് അവരുടെ ക ണ്ണുകൾ നിറഞ്ഞൊഴുകാൻ തുടങ്ങി. പിന്നെ അ വർ തേങ്ങിക്കരഞ്ഞു.\n‘‘മോളേ... എന്റെ മോനെ ശിക്ഷിക്കരുത്. അ വൻ വെഷമിക്കുന്നതു കാണാനെനിക്കു വയ്യ. അതു പറയാനല്ല ഞാന് വന്നത്.’’ ചുക്കിച്ചുളിഞ്ഞ കവിളുകളിലൂടെ കണ്ണുനീർ ധാരയാരയായ് ഒഴുകി. വിറയാർന്ന സ്വരത്തിലവർ പറഞ്ഞു. ‘‘മക്കളെ നാലിനേം കാക്കേം പരുന്തും തോണ്ടാതെ വളർത്തിയെടുത്തത് എ ത്ര പാടുപെട്ടാണെന്നോ? എന്നിട്ടിപ്പം പൊലീസിനെക്കൊണ്ട് അവനെ തല്ലിക്കാനോ? ഞാനെ ന്നാ വേണേലും സഹിച്ചോളാം, എന്നാലും എ ന്റെ പിള്ളാർക്കൊരു വെഷമോം ഒണ്ടാകരുതെന്നാ എന്റെ പ്രാർഥന. മോളൊരുപകാരം ചെയ്യാമോ? ഒരു അനാഥാലയത്തിൽ എന്നെയാക്കാ നുള്ള സൗകര്യം ചെയ്തു തരാേമാ? അതു ചോ ദിക്കാനാ ഞാന് വന്നത്.’’\nചതഞ്ഞു നീരുവന്ന വിരലുകളിലും നെറ്റിയിലുള്ള പഴയ മുറിപ്പാടിലും നിറഞ്ഞൊഴുകുന്ന കണ്ണുകളിലും ഞാൻ നോക്കി നിന്നു. അമ്മയെന്ന മഹാദ്ഭുതത്തെ മനസ്സിലാക്കാൻ ആർക്കുമാവില്ലെന്ന തിരിച്ചറിവോടെ.\nജീവിതത്തിൽ താൻ കണ്ടുമുട്ടിയ, ഒരിക്കലും മറക്കാനാകാത്ത ചില സ്ത്രീ ജീവിതങ്ങൾ വരച്ചിടുന്നു സംസ്ഥാന വനിതാകമ്മീഷൻ അംഗം ജെ. പ്രമീളാദേവി


Apples tri o in this year | ടൺ കണക്കിന് ഫീച്ചേഴ്‌സ്; നിരവധി ഫീച്ചറുകളുമായി ആപ്പിളിന്റെ പുതിയ മോഡലുകൾ: ഐഫോൺ X പ്ലസ് അടക്കം ഈ വർഷം പുറത്തിറങ്ങുന്നത് ആപ്പിളിന്റെ മൂന്ന് പുതിയ മോഡലുകൾ - MarunadanMalayali.com\nടൺ കണക്കിന് ഫീച്ചേഴ്‌സ്; നിരവധി ഫീച്ചറുകളുമായി ആപ്പിളിന്റെ പുതിയ മോഡലുകൾ: ഐഫോൺ X പ്ലസ് അടക്കം ഈ വർഷം പുറത്തിറങ്ങുന്നത് ആപ്പിളിന്റെ മൂന്ന് പുതിയ മോഡലുകൾ\nJanuary 25, 2018 | 10:33 AM IST | Permalink\nആപ്പിളിന്റെ മൂന്ന് പുതിയ ഐ ഫോൺ മോഡലുകൾ ഈ വർഷം പുറത്തിറങ്ങും. ഐഫോൺ X പ്ലസ് അടക്കമാണ് പുതിയ മൂന്ന് മോഡലുകൾ ഈ വർഷം പുറത്തിറങ്ങുന്നത്. 5.8 ഇഞ്ച് ഐ ഫോൺ ഒഎൽഇഡി മോഡലിന് പുറമേ 6.5 ഇഞ്ച് ഒഎൽഇഡി മോഡലും ഐഫോൺ എട്ടിന് സമാനാമയ 6.1 ഇഞ്ച് ഫോണുമാണ് ഈ വർഷം പുതുതായി വിപണിയിലെത്തുക.\n700 ഡോളർ മാത്രം വിലയുള്ള ചീപ്പർ ഫോണും ഈ വർഷം പുറത്തിറക്കുന്നുണ്ടെന്നതാണ് പ്രത്യേകത. ത്രി ഡി ടച്ച് ഇല്ലാത്ത 6.1 ഇഞ്ച് ഫോണാണിത്. ഐഫോൺ 8ന് സമാനമായി അലൂമിനിയം ഫ്രെയിമും എൽസിഡി പാനൽ ഡിസ്‌പ്ലേയും ആയിരിക്കും 6.1 ഇഞ്ച് വലിപ്പമുള്ള ഈ ഫോണിന് ഉണ്ടായിരിക്കുക.\nപുതുതായി അപ്‌ഡേറ്റ് ചെയ്തിരക്കുന്ന ഐ ഫോൺ X പ്ലസിന് 5.8 ഇഞ്ച് ഒഎൽഇഡി സ്‌ക്രീനുണ്ട്. ഐഫോൺ X പ്ലസ് എന്നാണ് ഈ മോഡലിന്റെ പേര്. 6.5 ഇഞ്ചുള്ള ഐഫോൺ X പ്ലസിന് നിലവിലുള്ള ഐഫോൺ ടെണിന്റെ ഫീച്ചേഴ്‌സ് തന്നെയായിരിക്കും. ഇതിന് പുറമേ ഒഎൽഇഡി ഡിസ്‌പ്ലേയും 4ജിബി റാമും ഉണ്ടായിരിക്കുമെന്നാണ് റിപ്പോർട്ട്.\nഐഫോൺ X ലുള്ള പല ഫീച്ചേഴ്‌സും മിസ് ആയ ഒരു ഫോണാണ് 6.1 ഇഞ്ച് ഡിസൈനുള്ള മറ്റൊരു മോഡൽ. ഉദാഹരണത്തിന്3ജിബി റാം, ഒരു കാമറ എന്നിവ മാത്രമേ ഈ ഫോണിൽ ഉണ്ടായിരിക്കൂ. ത്രിഡി ടച്ചും ഈ ഫോണിൽ ഉപഭോക്താക്കൾ മിസ് ചെയ്യും. അതേസമയം നിലവിലെ ഐഫോൺ X വിൽപ്പന നിർത്തിയേക്കുമെന്നും റിപ്പോർട്ടുണ്ട്.


November 28, 2013 , പി.പി.ചെറിയാന്\nഹൂസ്റ്റണ് : വിശപ്പകറ്റാന് ആഹാരം ലഭിക്കാതെ മാലിന്യം ഭക്ഷിക്കേണ്ടി വന്ന മൂന്നു പിഞ്ചുകുഞ്ഞുങ്ങളുടെ മാതാവിനെ പോലീസ് അറസ്റ്റു ചെയ്തു. നവംബര് 22 രാത്രിയില് ഈസ്റ്റ് ഹൂസ്റ്റണിലെ മാക്സി റോഡിലുള്ള അപ്പാര്‍ട്ട്മെന്റിലാണ് മനുഷ്യമനസ്സാക്ഷിയെ മരവിപ്പിക്കുന്ന സംഭവം നടന്നത്.\n22-കാരിയും5കുട്ടികളുടെ മാതാവുമായ കിംബര്‍ലി റോഡ്രിഗ്സ് ആണ് ഒന്നും, രണ്ടും, മൂന്നും വയസ്സുള്ള മൂന്നു കുട്ടികളെ അപ്പാര്‍ട്ട്മെന്റില് തനിച്ചാക്കി രാത്രി ജോലിക്കു പോയത്. ആഹാരം ലഭിക്കാതെ വിശന്നു വലഞ്ഞ മൂന്നു കുട്ടികളും പുറത്തിറങ്ങി എത്തിയത് അപ്പാര്‍ട്ട്‌മെന്റിനു പുറകില് മാലിന്യങ്ങള് നിക്ഷേപിക്കുന്ന കുപ്പത്തൊട്ടിക്കരികിലാണ്. ആര്‍ത്തിയോട അതില് നിന്നും ചീഞ്ഞു നാറിയ ഭക്ഷണപദാര്‍ത്ഥങ്ങള് എടുത്തു കഴിക്കുന്നത് സമീപവാസിയുടെ ശ്രദ്ധയില്‍പെട്ടു. പോലീസില് വിവിരം അറിയിച്ചതിനെ തുടര്‍ന്ന് പോലീസ് എത്തി കുട്ടികളെ ചൈല്‍ഡ് പ്രൊട്ടക്‌ഷന് സര്‍വീസി (സി.പി.എസ്)നെ ഏല്‌പിക്കുകയും മാതാവിനെ അറസ്റ്റ് ചെയ്‌തു കോടതിയില് ഹാജാരാക്കുകയും ചെയ്‌തു.\nനവംബര് 27 ബുധനാഴ്‌ച വീണ്ടും കോടതില് ഹാജരാക്കിയ മാതാവിന്റെ കേസ് ഡിസംബര് 4ന് വാദം കേള്‍ക്കും. 35,000 ഡോളറാണ് ജാമ്യ തുകയായി നിശ്ചയിച്ചിരിക്കുന്നത്.\nഅമേരിക്കയില് വിഭവസമൃദ്ധമായ താങ്ക്‌സ്‌ഗിവിംഗ് പാര്‍ട്ടിക്ക് തയ്യാറെടുക്കുന്ന ജനങ്ങള് സമൂഹത്തില് ദാരിദ്ര്യം അനുഭവിക്കുന്ന സാധാരാണക്കാരെ വിസ്‌മരിക്കുന്നു. തീന്‍മേശയില് ഭക്ഷണപദാര്‍ത്ഥങ്ങള് നിറച്ചു അതിനു ചുറ്റുമിരുന്ന് ഫോട്ടോയ്‌ക്ക് പോസ് ചെയ്യുന്നതില് ആനന്ദം കണ്ടെത്തുന്നവര് ഒരു ഒരു നേരത്തെ ആഹാരത്തിനായി കുപ്പത്തൊട്ടികളെ അഭയം പ്രാപിക്കേണ്ടി വരുന്ന പിഞ്ചു പൈതങ്ങളുടെ വേദനയകറ്റുവാന് ശ്രമിക്കുന്നതിലും വലിയ ഒരു താങ്ക്‌സ് ഗിവിങ്ങ് വേറെയില്ലതന്നെ.


Exclusive News :ഒടുവിൽ ശ്രീശാന്തിനും ലേലത്തിനുള്ള വിളി 😍അന്തിമ താരപട്ടിക പുറത്ത് - volleyliveindia\nExclusive News :ഒടുവിൽ ശ്രീശാന്തിനും ലേലത്തിനുള്ള വിളി 😍അന്തിമ താരപട്ടിക പുറത്ത്\nഇന്ത്യൻ പ്രീമിയർ ലീഗ് (ഐ‌പി‌എൽ) 2022 മെഗാ താരലേലത്തിനുള്ള കളിക്കാരുടെ അന്തിമ പട്ടിക പുറത്തുവിട്ടു. താരലേലത്തിനായി രജിസ്റ്റർ ചെയ്ത 1214 കളിക്കാരിൽ നിന്ന്, ഫ്രാഞ്ചൈസികളുടെ താത്പര്യാർത്ഥം ചുരുക്കിയ പട്ടികയിൽ 590 കളിക്കാർ ഇടം പിടിച്ചു. ഫെബ്രുവരി 12, 13 തീയതികളിൽ ബെംഗളൂരുവിൽ നടക്കുന്ന ദ്വിദിന മെഗാ ലേലത്തിൽ പങ്കെടുക്കുന്ന കളിക്കാരുടെ പട്ടികയിൽ 370 ഇന്ത്യൻ താരങ്ങളും 220 വിദേശ താരങ്ങളും ഉൾപ്പെട്ടു.\nഅന്തിമ പട്ടിക പുറത്തുവന്നതോടെ, താര ലേലത്തിന്റെ ഘടനയും വ്യക്തമായിട്ടുണ്ട്. 10 കളിക്കാർ അടങ്ങുന്ന മാർക്വീ സെറ്റിൽ ഉൾപ്പെട്ട താരങ്ങൾക്കായിരിക്കും ആദ്യം ലേലം നടക്കുക. ആർ അശ്വിൻ, ഡേവിഡ് വാർണർ, ട്രെന്റ് ബോൾട്ട്, പാറ്റ് കമ്മിൻസ്, ക്വിന്റൺ ഡി കോക്ക്, ശിഖർ ധവാൻ, ശ്രേയസ് അയ്യർ, കാഗിസോ റബാഡ, ഫാഫ് ഡു പ്ലെസിസ്, മുഹമ്മദ് ഷമി എന്നിവർ മാർക്വീ സെറ്റിൽ ഉൾപ്പെടുന്നു. തുടർന്ന്, ബാറ്റർ, ഓൾറൗണ്ടർ, ഫാസ്റ്റ് ബൗളർ, സ്പിന്നർ, അൺക്യാപ്ഡ് പ്ലയേഴ്‌സ് എന്നിങ്ങനെ സെറ്റുകളായി തിരിച്ചിട്ടുണ്ട്.\n43-കാരനായ ദക്ഷിണാഫ്രിക്കൻ സ്പിന്നർ ഇമ്രാൻ താഹിർ ആണ് പട്ടികയിലെ ഏറ്റവും പ്രായം കൂടിയ താരം. 39 വയസ്സുള്ള അമിത് മിശ്രയാണ് ഏറ്റവും പ്രായം കൂടിയ ഇന്ത്യക്കാരൻ. പുരോഗമിക്കുന്ന അണ്ടർ 19 ക്രിക്കറ്റ് ലോകകപ്പിൽ ഇന്ത്യക്ക് വേണ്ടി കളിക്കുന്ന നിരവധി താരങ്ങൾ പട്ടികയിൽ ഇടം നേടിയിട്ടുണ്ട്. വിദേശ താരങ്ങളിൽ ഓസ്ട്രേലിയൻ കളിക്കാരാണ് (47) ഏറ്റവും കൂടുതൽ പട്ടികയിൽ ഇടം പിടിച്ചത്. പിന്നാലെ, വെസ്റ്റ് ഇൻഡീസ് (34), സൗത്ത് ആഫ്രിക്ക (33), താരങ്ങളും ഇടം നേടി.\nമലയാളി ക്രിക്കറ്റ് താരം എസ്.ശ്രീശാന്ത് അന്തിമ പട്ടികയിൽ ഇടം നേടിയത് ശ്രദ്ധേയമായി. കഴിഞ്ഞ സീസണിലും പേര് രജിസ്റ്റർ ചെയ്തിരുന്നെങ്കിലും, ഒരു ഫ്രാഞ്ചൈസിയും പേസർക്ക് വേണ്ടി താത്പര്യം പ്രകടിപ്പിക്കാതിരുന്നത് കൊണ്ട് അന്തിമ പട്ടികയിൽ ഇടം നേടാനായിരുന്നില്ല. എന്നാൽ, ഇത്തവണ ശ്രീശാന്തിൽ ഫ്രാഞ്ചൈസികൾ താത്പര്യം പ്രകടിപ്പിച്ചിട്ടുണ്ട്. 50 ലക്ഷമാണ് ശ്രീയുടെ അടിസ്ഥാന വില.\nഇതാര് ജൂനിയർ ധോണിയോ 😱ഹെലികോപ്റ്റർ ഷോട്ടുമായി അഫ്‌ഘാൻ താരം :കണ്ണുതള്ളി ക്രിക്കറ്റ് ലോകം\nകോഹ്ലി തീരുമാനിച്ചിറങ്ങിയാൽ, ആർക്കും അവനെ തടയാൻ കഴിയില്ല ; എതിരാളികൾക്ക് മുന്നറിയിപ്പ് നൽകി മുൻ ഇന്ത്യൻ താരം


SHASHI TAROOR | മൂന്ന് ഇഡലി കഴിക്കാന് പത്ത് കറി; സോഷ്യൽ മീഡിയയിൽ ശശി തരൂരിന് പൊങ്കാല - Malayalivartha.com Widgets Magazine\n30 MARCH 2020 06:09 PM IST\nമലയാളികളുടെ പ്രിയ ഭക്ഷണമാണ് ഇഡലി. പതിവായി ഇഡ്‌ലി കഴിക്കുന്നവരാണെങ്കിലും ഇഡ്‌ലിക്കും ഒരു ദിനമുണ്ടെന്ന്ന് അധികം ആർക്കും അറിയാൻ വഴിയില്ല. എന്നാൽ മാര്‍ച്ച് 30 ആണ് ആ ദിനം. എന്നാൽ ഇഡ്‌ലി പ്രേമികളില് പലരും സമൂഹമാധ്യമങ്ങളില് തങ്ങളുടെ പ്രിയ വിഭവത്തിന്റെ ചിത്രം പങ്കുവെക്കുകയാണ്. ശശി തരൂര് എംപിയും ആ കൂട്ടത്തിലുണ്ട്.\nഎന്നാലോ പ്ര ഭാത ഭക്ഷണം പങ്കുവച്ച തിരുവനന്തപുരം എംപി ശശി തരൂരിന് സോഷ്യല് മീഡിയയില് ട്രോള് അഭിഷേകമാണ് ഏറ്റുവാങ്ങേണ്ടിവന്നത്. ലോക ഇഡലി ദിനമായ ഇന്ന് പോസ്റ്റ് ചെയ്ത ചിത്രത്തിന്റെ പേരിലാണ് തരൂരിന് ട്രോള് അഭിഷേകം ലഭിച്ചിരിക്കുന്നത്. മൂന്ന് ഇഡലിക്കൊപ്പം പത്ത് കറികളുടെ ചിത്രമാണ് തരൂര് പങ്കുവച്ചിരിക്കുന്നത്.\n'എല്ലാ ദിവസവും ഇഡലി ദിനങ്ങളാണ്. പക്ഷേ മാര്‍ച്ച് 30 ലോക ഇഡലി ദിനമാണ്. മനുഷ്യനോ ദൈവമോ നിര്‍മ്മിച്ച ഏറ്റവും മനോഹരമായ പ്രഭാത ഭക്ഷണം' എന്ന കുറിപ്പോടെയാണ് തരൂര് ചിത്രം പോസ്റ്റ് ചെയ്തത്.\nമൂന്ന് ഇഡലിക്ക് പത്ത് കറികളാണ് ചിത്രത്തില് കാണുന്നത്. ഇതോടെ ട്രോളന്‍മാര് രംഗത്തെത്തി. മൂന്ന് ഇഡലി കഴിക്കാന് ഇത്രയും കറിയോ എന്നാണ് ഇവരുടെ പ്രധാന ചോദ്യം. മൂന്ന് ഇഡ്‌ലിയും വിവിധ തരം ചട്‌നികളും സാമ്പാറും രസവും തരൂര് പങ്കുവെച്ച ചിത്രത്തില് കാണാം. ചിത്രം പെട്ടന്ന് തന്നെ സമൂഹമാധ്യമങ്ങളില് വൈറലായി. നിരവധി പേരാണ് ചിത്രം ലൈക്ക് ചെയ്തത്. രസകരമായ കമന്റുകളുമായും ചിലരെത്തി. ഇഡ്‌ലി ദിനമോ അതോ ചട്‌നി ദിനമോ എന്നാണ് കമന്റ് ചെയ്തതില് അധികം പേരും ചോദിച്ചത്. ഞാന് ഇഡ്‌ലി തിരയുകയായിരുന്നു എന്ന് മറ്റൊരാളുടെ കമന്റ്. ചിത്രത്തില് കൊടുത്തിരിക്കുന്ന ചട്നികളും പൊടിയും കണ്ടെത്താനുള്ള ശ്രമവും ചിലര് നടത്തി.\nകോവിഡ് കാലത്ത് ജനങ്ങള് ഭക്ഷണം കിട്ടാതെ അലയുമ്ബോള് എംപി ഇഡലി ചിത്രം പോസ്റ്റ് ചെയ്തു രസിക്കുന്നു എന്നും വിമര്‍ശനമുണ്ട്. ഭക്ഷണം മറ്റുള്ളവര്‍ക്ക് വിതരണം ചെയ്യാനും എംപിയെ സോഷ്യല് മീഡിയ ഉപദേശിക്കുന്നുണ്ട്. ശശി തരൂര് ഈ സമയത്തും ആഡംബര ജീവിതമാണ് നയിക്കുന്നതെന്നും വിമര്‍ശനം ഉയര്‍ന്നിട്ടുണ്ട്.\nകുന്നംകുളത്ത് സ്വകാര്യ വ്യക്തിയുടെ പറമ്പിലെ കിണര് വറ്റിക്കുന്നതിനിടെ പൂട്ടിയ നിലയില് ഒരു ലോക്കര്... കണ്ടപാടെ പോലീസില് വിവരമറിയിച്ചു, പൂട്ടു പൊളിച്ചു നോക്കിയപ്പോള് ആ കാഴ്ച കണ്ട് അന്തം വിട്ട് പോലീസ (5 minutes ago)\nയാത്രക്കാരെ കബളിപ്പിച്ച് പണം തട്ടൽ; ചാർട്ടേർഡ് വിമാനത്തിന്റെ പേരിൽ വീഴരുത്, മുന്നറിയിപ്പുമായി ദുബായ് കോൺസുലേറ്റ് (9 minutes ago)\nലോകത്ത് കോവിഡ് ബാധിതരുടെ എണ്ണം 55 ലക്ഷത്തിലേക്ക് ... അമേരിക്കക്ക് പുറമെ ഏറ്റവും കൂടുതല് രോഗബാധിതരുള്ളത് ബ്രസീലിലും റഷ്യയിലും (18 minutes ago)\nഒരിക്കല് കൂടി കരുതല് വേണം; നമ്മുടേയും നാടിന്റേയും രക്ഷയ്ക്കായി... ഹോം ക്വാറന്റൈനിലുള്ളവരുടെ കരുതല് ഏറെ പ്രധാനം...കോവിഡ് 19ന്റെ ഒന്നാം ഘട്ടത്തിലും രണ്ടാം ഘട്ടത്തിലും സ്വീകരിച്ചതിനേക്കാള് ജാഗ്രത മൂന (27 minutes ago)\n'സ്ത്രീധനം ചോദിക്കുന്നവന്റെ താടിക്ക് തട്ടാനുള്ള ധൈര്യം കാണിക്കുമോ? പെണ്‍കുട്ടിക്ക് അവളുടെ പങ്കാളിയേ കണ്ടെത്തി കല്ല്യാണം കഴിക്കാനുള്ള സമയവും,സാവകാശവും കൊടുക്കുമോ?ഉത്രയുടെ കൊലപാതകത്തിൽ പ്രതികരണവുമായി നട (32 minutes ago)\nഅമേരിക്കയില് കോവിഡ് 19 രോഗികളുടെ എണ്ണം വര്‍ധിക്കുന്നു... ദിനം പ്രതി പതിനായിരക്കണക്കിന് അളുകള്‍ക്കാണ് കോവിഡ് സ്ഥിരീകരിക്കുന്നത്, കോവിഡ് മരണം 99,000 കടന്നു (39 minutes ago)


Janmabhumi| ബാലഗോകുലം ജില്ലാ അര്‍ദ്ധവാര്‍ഷികം സമ്മേളനം നടത്തി\nബാലഗോകുലം ജില്ലാ അര്‍ദ്ധവാര്‍ഷികം സമ്മേളനം നടത്തി\nJanuary 25, 2021, 10:12 a.m.\nബാലഗോകുലം നമ്മുടെ കര്‍മ്മഭൂമി എന്ന വിഷയത്തില് സ്മിത വത്സലന് സംസാരിച്ചു. ജില്ലാ അദ്ധ്യക്ഷന് പി.വി. ഭാര്‍ഗവന് അദ്ധ്യക്ഷത വഹിച്ചു.\nകൂത്തുപറമ്പ്: ബാലഗോകുലം കണ്ണൂര് ജില്ലാ അര്‍ദ്ധവാര്‍ഷികസമ്മേനം തൊക്കിലങ്ങാടി നോര്‍ത്ത് നരവൂര് എല്.പി.സ്‌ക്കൂളില് ബാലഗോകുലം സംസ്ഥാന കാര്യദര്‍ശി സ്മിത വത്സലന് കൃഷ്ണ വിഗ്രഹത്തില് മാല ചാര്‍ത്തി ഉദ്ഘാടനം ചെയ്തു.\nബാലഗോകുലം നമ്മുടെ കര്‍മ്മഭൂമി എന്ന വിഷയത്തില് സ്മിത വത്സലന് സംസാരിച്ചു. ജില്ലാ അദ്ധ്യക്ഷന് പി.വി. ഭാര്‍ഗവന് അദ്ധ്യക്ഷത വഹിച്ചു. ജില്ലാ കാര്യദര്‍ശി കെ. രമിത്ത് പ്രവര്‍ത്തന റിപ്പോര്‍ട്ടിന്മേലുള്ള ചര്‍ച്ചക്ക് നേതൃത്വം നല്‍കി. മേഖലാ സംഘടന കാര്യദര്‍ശി പി.പി.സജീവന്, മേഖലാ ഖജാന്‍ജി യു. അജയന്, ജില്ലാ സംഘടനാ കാര്യദര്‍ശിഷിനോജ് മാസ്റ്റര്, ജില്ലാ ഭഗിനിപ്രമുഖ് ആര്യപ്രഭ എന്നിവര് ഗോകുലനിധി, സംഘടനാ വികാസം, ഭഗിനി പ്രവര്‍ത്തനം എന്നീ വിഷയങ്ങളില് ക്ലാസെടുത്തു.\nജില്ലാ കാര്യദര്‍ശി കെ. രമിത്ത് സ്വാഗതവും കൂത്തുപറമ്പ് താലൂക്ക് അദ്ധ്യക്ഷന് സുനില്‍കുമാര് നന്ദിയും പറഞ്ഞു. പൂര്‍ണ്ണമായും കോവിഡ് മാനദണ്ഡങ്ങള് പാലിച്ചുകൊണ്ടാണ് പരിപാടി സംഘടിപ്പിച്ചത്.\nരാഷ്ട്രബോധത്തെ ഹൃദയനാഡിയാക്കിയ ഋഷികവി; വിഷ്ണുനാരായണൻ നമ്പൂതിരിക്ക് ശ്രദ്ധാഞ്ജലി അർപ്പിച്ച് ബാലഗോകുലം\nകുറിതൊട്ട് മുണ്ടുടുത്ത് തനി മലയാളിയായി വികെ സിംഗ് വിജയ യാത്രയില് കണ്ണൂരില്\nകാർഗോ സംവിധാനം വഴി തുറക്കുന്നത് വൻ വികസന സാധ്യത: കേന്ദ്രമന്ത്രി ഹര്‍ദീപ് സിംഗ് പുരി\nപൊയിലൂര് വെങ്ങത്തോട് ക്വാറിക്കെതിരെ സമരം ശക്തമാക്കി നാട്ടുകാര്; സമരക്കാരായ വനിതകള്‍ക്ക് നേരെ പോലീസ് അതിക്രമം\nബിജെപി വിജയ യാത്ര: 22ന് കണ്ണൂരിൽ, അഞ്ച് കേന്ദ്രങ്ങളില് സ്വീകരണം നല്‍കും


ലോക്ഡൗണ് വിലക്ക് ലംഘിച്ച് ഐ.എഫ്.എസ് ഉദ്യോഗസ്ഥന്; കണ്ണൂരില് നിന്ന് നാട്ടിലേക്ക് പോയി | DoolNews\nലോക്ഡൗണ് വിലക്ക് ലംഘിച്ച് ഐ.എഫ്.എസ് ഉദ്യോഗസ്ഥന്; കണ്ണൂരില് നിന്ന് നാട്ടിലേക്ക് പോയി\nMonday, 6th April 2020, 11:48 pm\nകണ്ണൂര്: ലോക്ഡൗണ് നിയമങ്ങള് പാലിക്കാതെ ഐ.എഫ്.എസ് ഉദ്യോഗസ്ഥന് സംസ്ഥാനത്തിന് പുറത്തേക്ക് പോയി. കണ്ണൂര് ഡി.എഫ്.ഓ കെ ശ്രീനിവാസാണ് അനുമതി ഇല്ലാതെ ലീവെടുത്ത് ജന്മനാടായ തെലങ്കാനയിലേക്ക് പോയത്.\nകുടുംബത്തോടൊപ്പം സ്വകാര്യ വാഹനത്തിലാണ് പോയത്. വയനാട് അതിര്‍ത്തി വഴി തെലങ്കാനയിലേക്ക് പോവുകയായിരുന്നു.\nനേരത്തെ ശ്രീനിവാസ് വനംവകുപ്പ് മേധാവിക്ക് അവധി അപേക്ഷ നല്‍കിയിരുന്നു. എന്നാല് അപേക്ഷ നിരസിക്കുകയായിരുന്നു.\nഅമിതാഭ് ബച്ചന്, മമ്മൂട്ടി, മോഹന്‍ലാല്, ആലിയ ബട്ട്, രണ്‍ബീര്; ഫാമിലി റിലീസ് ചെയ്തു\nഅനുമതി ഇല്ലാതെയാണ് ഡി.എഫ്.ഒ പോയതെന്ന് വനംവകുപ്പ് മന്ത്രി അറിയിച്ചു. അന്വേഷണത്തിന് ഉത്തരവിട്ടെന്നും മന്ത്രി പറഞ്ഞു.


66 കോടി ചിലവിൽ വിമാനത്താവളത്തിൽ നിർമ്മിക്കുന്ന നഗര ശിൽപ്പിയുടെ കൂറ്റൻ പ്രതിമയുടെ നിർമാണോൽഘാടനം ഇന്ന്. – BengaluruVartha\n7 daysago7daysago ഷിറാൻ ഇബ്രാഹിം\nബെംഗളൂരു: ബെംഗളൂരു നഗരത്തിന്റെ സ്ഥാപകനായ ഹിരിയ കെംപഗൗഡയുടെ കൂറ്റൻ പ്രതിമ അന്താരാഷ്ട്ര വിമാനത്താവളത്തിന് സമീപം സ്ഥാപിക്കുന്നതായി ഞങ്ങൾ മുൻപ് വാർത്ത നൽകിയിിരുന്നു.\nകെംപെഗൗഡ രാജ്യാന്തര വിമാനത്താവളത്തിനു സമീപം നിർമിക്കുന്ന കെംപെഗൗഡയുടെ 108 അടി ഉയരമുള്ള പ്രതിമയുടെ ഭൂമിപൂജ ശനിയാഴ്ച മുഖ്യമന്ത്രി ബി.എസ്. യെദ്യൂരപ്പ നിർവഹിക്കും.\nപ്രതിമയുടെ നിർമാണവും ശനിയാഴ്ച ആരംഭിക്കുമെന്ന് കെംപെഗൗഡ ഡെവലപ്‌മെന്റ് അതോറിറ്റി വൈസ് പ്രസിഡന്റു കൂടിയായ ഉപമുഖ്യമന്ത്രി ഡോ. സി.എൻ. അശ്വത്‌നാരായൺ പറഞ്ഞു\n66 കോടി രൂപ മുടക്കിയാണ് പ്രതിമ നിര്‍മാണമെന്ന് കര്‍ണാടക ഉപമുഖ്യമന്ത്രി അശ്വത് നാരായണ് അറിയിച്ചു.\n108 അടി ഉയരം പ്രതിമയ്ക്കുണ്ടാകും. നിര്‍മാണം പൂര്‍ത്തിയാകുന്പോള് പ്രതിമയ്ക്കു പത്തു നില കെട്ടിടത്തിന്‍റെ ഉയരമുണ്ടാകും.\nപ്രതിമയുടെ മാതൃക ഉടന് പുറത്തിറക്കുമെന്ന് മന്ത്രി പറഞ്ഞു. പ്രതിമയോടൊപ്പം വിമാനത്താവളത്തില് 23 ഏക്കര് വരുന്ന പാര്‍ക്കും നിര്‍മിക്കാന് സര്‍ക്കാര് പദ്ധതി ഇടുന്നുണ്ട്.\nകെംപ ഗൗഡ സ്മാരകങ്ങളുടെ സുരക്ഷയ്ക്കും പുനര്‍നിര്‍മാണത്തിനും ചുമതലയുള്ള ബോര്‍ഡിന്‍റെ നിരീക്ഷണത്തിലായിരിക്കും പ്രതിമ നിര്‍മാണം.\nഒരു വര്‍ഷത്തിനുള്ളില് നിര്‍മാണം പൂര്‍ത്തിയാക്കാനാണ് സര്‍ക്കാര് പദ്ധതി.


Leo Messi not staying at FC Barcelona: മെസി ബാഴ്സലോണയില് തുടരില്ല; സ്ഥിരീകരിച്ച് ക്ലബ്ബ്\nമെസി ബാഴ്സലോണയില് തുടരില്ല; സ്ഥിരീകരിച്ച് ക്ലബ്ബ്\nക്ലബ്ബും താരവുമായുള്ള കരാര് പുതുക്കിയില്ല.\nUpdated: August 6, 2021 12:13:51 am\nPhoto: Facebook/ FC Barcelona\nമാഡ്രിഡ്: സൂപ്പര് താരം ലയണല് മെസി ബാഴ്സലോണയില് തുടരില്ല എന്ന് സ്ഥിരികരിച്ച് ക്ലബ്ബ് അധികൃതര്. ക്ലബ്ബും താരവുമായുള്ള കരാര് പുതുക്കിയില്ല.\n“ക്ലബ്ബും മെസിയും തമ്മില് ഒരു കരാറില് എത്തിയിരുന്നു. ഇന്നായിരുന്നു പുതിയ കരാർ ഒപ്പിടാനുള്ള അവസാന ദിനം. സാമ്പത്തികവും മറ്റു ചില തടസ്സങ്ങളും കാരണം മെസിയുമായുള്ള കരാര് സംഭവിക്കില്ല,” ബാഴ്സലോണ പുറത്തിറക്കിയ പ്രസ്താവനയില് പറയുന്നു.\n“ഈ പശ്ചാത്തലത്തില് മെസി ബാഴ്സയില് തുടരില്ല. കളിക്കാരന്റേയും ക്ലബ്ബിന്റേയും താത്പര്യങ്ങള് ഒരു പോലെ എത്താത്തതില് ഖേദിക്കുന്നു. ക്ലബ്ബിന്റെ പുരോഗതിക്ക് മെസി നല്‍കിയ സംഭാവനയ്ക്ക് നന്ദി. എല്ലാ ആശംസകളും നേരുന്നു,” പ്രസ്താവനയില് വ്യക്തമാക്കുന്നു.\n2000 ല് ബാഴ്സയിലെത്തിയ മെസി ഇതുവരെ മറ്റൊരു ക്ലബ്ബിനു വേണ്ടി ബൂട്ടണിഞ്ഞിട്ടില്ല. 2004 ലാണ് താരം ബാഴസയുടെ സീനിയര് ടീമില് ഇടം നേടിയത്. പിന്നീട് ഇടം കാലിലെ വിസ്മയം ലോക മുഴുവന് കണ്ടു. 21 വര്‍ഷം നീണ്ടു നിന്നു മെസിയും ബാഴ്സയും തമ്മിലുള്ള ആത്മബന്ധം.\nബാഴസലോണയ്ക്കായി 778 മത്സരങ്ങള് കളിച്ച മെസി 672 ഗോളുകളും നേടി. ക്ലബ്ബ് ചരിത്രത്തിലെ തന്നെ ഏറ്റവും അധികം ഗോള് നേടിയ താരവും മെസയാണ്. നാല് തവണ ചാമ്പ്യന്‍സ് ലീഗും, പത്ത് തവണം സ്പാനിഷ് ലാ ലിഗ കിരീടവും സ്വന്തമാക്കി.\nWeb Title: Leo messi not staying at fc barcelona


Download facebook video ബഹുമാനപെട്ട പ്രണാബ് മുഖർജീ അങ്ങേക്ക് നന്ദി\nബഹുമാനപെട്ട പ്രണാബ് മുഖർജീ ...അങ്ങേക്ക് നന്ദി ...\nഈ പ്രസംഗം എല്ലാവരും ഓർമിക്കും ...\nയഥാർത്ഥ രാഷ്ട്ര തലവന്മാർ ...\n1081 likes - 8 comments\nSubash Velayudhan 07/03/2017\nModiji, giveachance to hate you ...\nRoshan Lal 07/03/2017\nThoufeek Abdulla 07/04/2017\nAnil Kumar 07/04/2017\nഎന്തൂകൊണാട് HIS EXELENCYമുഖർജിക്ക് നീട്ടികൊടുത്തില്ല\nMore videos from സുദര്ശനം (sudharshanam)\nസിനിമാ തിരക്കഥയെ വെല്ലുന്ന രാഷ്ട്രീയ അജണ്ട. മെര്‍സല് വിവാദത്തിലെ വസ്തുതകളിലൂടെ....\n915 likes - 43 comments\nFaizal Mubarak Mehfil yesterday at 21:31\n'സന്ദേശം' എന്ന സിനിമയെ ഇപ്പോൾ ഓർത്ത് പോകുന്നത് അതുകൊണ്ടാണ്. മെർസൽ എന്ന ഒരു തട്ടുപൊളിപ്പൻ സിനിമയിലെ രണ്ട് ഡയലോഗിനെപ്പോലുള്ള സാമൂഹ്യ വിമർശനമല്ല, സന്ദേശം ഉയർത്തിയത്. ചിത്രത്തിലുടനീളം സി പി എമ്മിനേയും കോൺഗ്രസിനേയും കൊന്ന് കൊലവിളിക്കുകയായിരുന്നു. എന്നാൽ ഈ രണ്ട് പാർട്ടികളുടെയും അനുയായികളായ കേരളത്തിലെ ബഹുഭൂരിപക്ഷം ജനങ്ങളും കയ്യടിച്ചും പ്രോത്സാഹിപ്പിച്ചുമാണ് ആ സിനിമയെ ചരിത്രവിജയമാക്കിയത്. ഒരു സിനിമ കൊണ്ട് തകരുന്നതല്ല തങ്ങളുടെ പാർട്ടികൾ എന്ന് അവർക്ക് തികഞ്ഞ ബോധ്യവും ആത്മവിശ്വാസവും ഉണ്ടായിരുന്നത് കൊണ്ടാണത്. ക്രിയാത്മകമായ വിമർശനങ്ങളെ ഉൾക്കൊള്ളാനുള്ള സഹൃദയത്വവും ജനാധിപത്യ ബോധവും ഉള്ളത് കൊണ്ട് കൂടിയാണത്. ഇത് രണ്ടും തൊട്ട് തീണ്ടാത്ത ഇവറ്റകളോട് സംസാരിച്ചിട്ടും സംവദിച്ചിട്ടും കാര്യമില്ല.\nഒരു കാര്യം ഉറപ്പ്. മെർസൽ എന്തൊരു കളക്ഷനാണോ അർഹിക്കുന്നത് മിനിമം അതിന്റെ രണ്ടിരട്ടി കളക്ഷനെങ്കിലും ആ സിനിമ ഈ വിവാദത്തിലൂടെ നേടും. ആ രംഗങ്ങൾ സിനിമയിൽ നിന്ന് നീക്കം ചെയ്താലും ഇല്ലെങ്കിലും സോഷ്യൽ മീഡിയയിലൂടെ സിനിമ കാണുന്നതിന്റെ എത്രയോ ഇരട്ടി ആളുകൾ ആ രംഗങ്ങൾ കാണും. ഞാൻ തന്നെ അതിനൊരു ഉദാഹരണമാണ് ഈ സിനിമ കാണാൻ വളരെ കുറഞ്ഞ സാധ്യതയുള്ള ഞാൻ ഇതിനകം ആ രംഗങ്ങൾ ഒന്നിലധികം തവണ കണ്ടു.\n"ഏഴു ശതമാനം ജിഎസ്ടിയുള്ള സിംഗപ്പൂരിൽ ചികിൽസ സൗജന്യം. 28% വരെ ജിഎസ്ടിയുള്ള നമ്മുടെ നാട്ടിൽ അതല്ല സ്ഥിതി. അമ്മമാരുടെ താലിയറുക്കുന്ന ചാരായത്തിനു ജിഎസ്ടിയില്ല. അതേസമയം, ജീവൻരക്ഷാ മരുന്നുകൾക്കു 12 ശതമാനമാണു ജിഎസ്ടി"\nShibu Kuttan yesterday at 18:48\nഎട്ട് നിലയിൽ പൊട്ടി പണ്ടാരമടങ്ങി പെട്ടീലിരിക്കേണ്ട ഒരു പടത്തിന്, ഇക്കണ്ട അലിക്കുലുത്ത് പരിപാടിയൊക്കെ ഒപ്പിച്ച് ആളേ കയറ്റിക്കൊടുത്ത എല്ലാ സംഘികൾക്കും എന്റെ സ്വന്തം പേരിലും ശ്രീ ജോസഫ് വിജയ് അവർകളുടെ പേരിലും ഹൃദയംഗമായ നന്ദി രേഖപ്പെടുത്തിക്കൊള്ളുന്നു..!!\nശാസ്ത്രീയ പഠനങ്ങളിലൂടെ തീരുന്ന/തീർക്കേണ്ട പ്രശ്നങ്ങളെ പല വിവാദങ്ങൾക്ക് പിറകിലുമുള്ളു. അയോദ്ധ്യയിൽ ആർക്കിയോളജിക്കൽ സർവേ ഓഫ് ഇന്ത്യ നടത്തിയ പഠനം ഒരു നല്ല ഉദാഹരണം.\nതാജ്മഹൽ വിഷയം രാഷ്ട്രീയ ലക്ഷ്യത്തോടെ വഷളാക്കുന്നത് ഇവിടുത്തെ മാധ്യമങ്ങൾ!\nVenugopal Raman today at 03:26\nFirst of all we all have to ignore these stupid meadias for ever.


നിയമസഭാ തെരഞ്ഞെടുപ്പില് വെല്‍ഫെയര് പാര്‍ട്ടിക്ക് യുഡിഎഫുമായി സഖ്യമുണ്ടാവില്ല. – NavaKerala News\nHome/Editor's Choice/നിയമസഭാ തെരഞ്ഞെടുപ്പില് വെല്‍ഫെയര് പാര്‍ട്ടിക്ക് യുഡിഎഫുമായി സഖ്യമുണ്ടാവില്ല.\nനിയമസഭാ തെരഞ്ഞെടുപ്പില് വെല്‍ഫെയര് പാര്‍ട്ടിക്ക് യുഡിഎഫുമായി സഖ്യമുണ്ടാവില്ല.\nകോഴിക്കോട് / നിയമസഭാ തെരഞ്ഞെടുപ്പില് വെല്‍ഫെയര് പാര്‍ട്ടിക്ക് യുഡിഎഫുമായി സഖ്യമുണ്ടാവില്ല. തദ്ദേശ തെരഞ്ഞെടുപ്പില് നീക്കുപോക്കുണ്ടായത് കെപിസിസി പ്രസിഡന്റ് മുല്ലപ്പള്ളി രാമചന്ദ്രന്റെ അറിവോടെയാണെന്നും തുടർന്നത് ഉണ്ടാവില്ലെന്നും പാര്‍ട്ടി സംസ്ഥാന പ്രസിഡന്റ് ഹമീദ് വാണിയമ്പലം വ്യക്തമാക്കി.\nലോക് സഭാ തെരഞ്ഞെടുപ്പില് യുഡിഎഫിനെ ഉപാധികളില്ലാതെ പിന്തുണക്കുകയുണ്ടായി. ആ സൗഹൃദത്തില് നിന്നാണ് തുടർന്നും നീക്കുപോക്കുണ്ടായത്. ഇക്കാര്യം കെപിസിസി അധ്യക്ഷന് മുല്ലപ്പള്ളിക്ക് അറിയാം. തദേശ തെരഞ്ഞെടുപ്പിലെ നീക്കുപോക്കുമായി ബന്ധപ്പെട്ട കാര്യങ്ങള് യുഡിഎഫ് നേതാക്കള്‍ക്കെല്ലാം അറിയാവുന്ന കാര്യമാണ്. മുല്ലപ്പള്ളി മാത്രം അറിഞ്ഞില്ലെന്ന് പിന്നെങ്ങനെ പറയുന്നതെന്നും ഹമീദ് വാണിയമ്പലം ചോദിച്ചു. കോണ്‍ഗ്രസിനുണ്ടായ കനത്ത പരാജയത്തില് നിന്ന് മുഖം മറയ്ക്കാനാണ് വെല്‍ഫെയര് പാര്‍ട്ടിയെ കുറ്റം പറയുന്നതെന്നും ഹമീദ് ആരോപിച്ചു.\nതോല്‍വിയുടെ ഉത്തരവാദിത്തം കോണ്‍ഗ്രസിനാണെന്നും, മുല്ലപ്പള്ളി രാമചന്ദ്രനാണ് തോല്‍വിക്ക് ഉത്തരവാദിയെന്നും, തദ്ദേശ തെരഞ്ഞെടുപ്പിലെ നീക്കുപോക്ക് യുഡിഎഫിനും വെല്‍ഫെയര് പാര്‍ട്ടിക്കും ഒരുപോലെ ഗുണം ചെയ്തുവെന്നും, സാമുദായിക ധ്രുവീകരണത്തിന് മറയാക്കാന് വേണ്ടി ശത്രുതാ പരമായ സമീപനമാണ് സിപിഐഎം വെല്‍ഫെയര് പാര്‍ട്ടിയോട് സ്വീകരിച്ചതെന്നും ഹമീദ് വാണിയമ്പലം പറഞ്ഞു.\nപള്ളിവരാന്തയില് അഞ്ചു മാസം പ്രായമുള്ള ആണ്‍കുഞ്ഞിനെ ഉപേക്ഷിച്ച നിലയില്\nതനിക്കും സുരേഷ് ഗോപിക്കും മാത്രമാണ് ട്രോളുകള്,മമ്മൂട്ടിയെ എന്തുകൊണ്ട് ട്രോളുന്നില്ല.


ട്രംപ് - കിം ഉച്ചകോടി : സുരക്ഷയൊരുക്കാന് ഗൂര്‍ഖാ പട\nWednesday6June 2018 1:24 am IST\nസിംഗപ്പൂര് പോലീസില് 1800 ഓളം ഗൂര്‍ഖകള് സേവനമനുഷ്ഠിക്കുന്നുണ്ട്. ഇവരുടെ പരമ്പരാഗത ആയുധമായ കുക്രിയോടൊപ്പം ബെല്‍ജിയം നിര്‍മ്മിത എഫ്എന് സ്‌കാര് യന്ത്രത്തോക്കുകളും കാലുറയില് സൂക്ഷിക്കുന്ന റൈഫിളുകളുമായാവും സംഘം സുരക്ഷ ഒരുക്കുക. ഉച്ചകോടി നടക്കുന്ന സ്ഥലവും റോഡുകളും ഹോട്ടലുകളുമെല്ലാം ഇവരുടെ നിയന്ത്രണത്തിലായിരിക്കും.\nസിംഗപ്പൂര് സിറ്റി : ഈ മാസാവസാനം സിംഗപ്പൂരില് നടക്കുന്ന അമേരിക്കന് പ്രസിഡന്റ് ഡൊണാള്‍ഡ് ട്രംപും ഉത്തരകൊറിയന് ഭരണാധികാരി കിം ജോങ്ങ് ഉന്നും തമ്മിലുള്ള ഉച്ചകോടിക്ക് പ്രത്യേക സുരക്ഷയൊരുക്കുക സിംഗപ്പൂരിലെ ഗൂര്‍ഖാ സൈന്യം.\nലോകത്തിലെ തന്നെ ഏറ്റവും പേടിയില്ലാത്ത യുദ്ധവീരരായ ഗോത്രവര്‍ഗ്ഗമാണ് നേപ്പാളിലെ ഫരാവ മലനിരകളില് നിന്നും ഗൂര്‍ഖകള് എന്ന വിഭാഗം. സിംഗപ്പൂര് പോലീസ് നേപ്പാളില് നിന്നും റിക്രൂട്ട് ചെയ്ത ഇവര്‍ക്കാണ് ട്രംപിന്റെയും കിമ്മിന്റെയും സുരക്ഷാചുമതല. ഇരുനേതാക്കളുടെയും പ്രത്യേക സുരക്ഷാസേന കൂടാതെ സിംഗപ്പൂര് ഒരുക്കുന്ന പ്രത്യേക സുരക്ഷയുടെ ഭാഗമായാണിത്.\nസിംഗപ്പൂര് പോലീസില് 1800 ഓളം ഗൂര്‍ഖകള് സേവനമനുഷ്ഠിക്കുന്നുണ്ട്. ഇവരുടെ പരമ്പരാഗത ആയുധമായ കുക്രിയോടൊപ്പം ബെല്‍ജിയം നിര്‍മ്മിത എഫ്എന് സ്‌കാര് യന്ത്രത്തോക്കുകളും കാലുറയില് സൂക്ഷിക്കുന്ന റൈഫിളുകളുമായാവും സംഘം സുരക്ഷ ഒരുക്കുക. ഉച്ചകോടി നടക്കുന്ന സ്ഥലവും റോഡുകളും ഹോട്ടലുകളുമെല്ലാം ഇവരുടെ നിയന്ത്രണത്തിലായിരിക്കും. സിംഗപ്പൂര് സിറ്റിയ്ക്കു പുറത്തുള്ള മൗണ്ട് വെര്‍ണന് ക്യാമ്പിലാണ് ഇവര് കുടുംബമായി താമസിക്കുന്നത്. പുറത്തു നിന്നുള്ളവര്‍ക്ക് ഈ മേഖലയില് പ്രവേശനമില്ല. ഗൂര്‍ഖകളുടെ കുടുംബത്തിലെ സ്ത്രീകള്‍ക്കും ഈ മേഖലയില് നിന്നും പുറത്തുപോകാന് അനുമതിയില്ല.\nബ്രിട്ടന്, ഇന്ത്യ, നേപ്പാള്, ബ്രൂണൈ തുടങ്ങിയ രാജ്യങ്ങളാണ് സിംഗപ്പൂരിനു പുറമെ ഗൂര്‍ഖകളുടെ സേവനം സൈന്യത്തിനായി പ്രയോജനപ്പെടുത്തുന്നത്. ചടുലതയും ജാഗ്രതയും അച്ചടക്കവും പുലര്‍ത്തുന്ന ഗൂര്‍ഖകളുടെ പോരാട്ടവീര്യം ലോകമഹായുദ്ധത്തിലും പ്രയോജനപ്പെടുത്തിയിരുന്നു. ഇവരുടെ പരമ്പരാഗത ആയുധമായ കുക്രി ഉറയില് നിന്നൂരിയാല് ശത്രുവിന്റെ ചോര കാണാതെ ഇവര് ഉറയിലിടില്ല എന്നതാണ് രീതി.\nട്രംപ് കിം കൂടിക്കാഴ്ചയ്ക്ക് സുരക്ഷ ഒരുക്കാന് ഗൂര്‍ഖകളും\nകിം ജോംഗ് ഉന്നിനെ പുകഴ്ത്തി ട്രംപ്\nമാവോവാദി നേതൃത്വത്തില് അഴിച്ചുപണി: പോലീസ് സ്ഥിരീകരിച്ചു\nമാവോവാദി നേതൃത്വത്തില് അഴിച്ചുപണി; പോലീസ് സ്ഥിരീകരിച്ചു


kerala weather report: summer rain may continue to5days | കേരളത്തില് അഞ്ചു ദിവസം വേനല് മഴ തുടരും; ഇടിമിന്നല് ജാഗ്രത പാലിക്കണം - Malayalam Oneindia\n37 min ago Today Horoscope in Malayalam (28th Jan 2021) | ഇന്നത്തെ നാള് ഫലം, നക്ഷത്ര ഫലം, രാശി ഫലം\n39 min ago മത്സരിച്ച എല്ലായിടത്തും വിജയം; സിപിഎം കോട്ട പൊളിക്കാന് വരുമോ ആനാട് ജയന്\n51 min ago മാണി സി കാപ്പന് കുടംബത്തിന് അപമാനം, പാലായിലെ ജനങ്ങള്‍ക്ക് പുച്ഛം; വിമര്‍ശനവുമായി പിസി ജോര്‍ജ്\nകേരളത്തില് അഞ്ചു ദിവസം വേനല് മഴ തുടരും; ഇടിമിന്നല് ജാഗ്രത പാലിക്കണം\nPublished: May92020, 14:22 [IST]\nതിരുവനന്തപുരം: കേരളത്തില് അടുത്ത അഞ്ച് ദിവസം ഇടിമിന്നലോടുകൂടിയ മഴ തുടരാമെന്ന് കാലാവസ്ഥാ വകുപ്പിന്‍റെ മുന്നറിയിപ്പ്. വിവിധ ജില്ലകളില് യെല്ലോ അലര്‍ട്ട് പ്രഖ്യാപിച്ചിട്ടുണ്ട്. മെയ് 09 ന് തിരുവനന്തപുരം, കൊല്ലം, എറണാകുളം 12 ന് എറണാകുളം ,കണ്ണൂർ, കാസർഗോഡ് 13 ന് വയനാട് ,കണ്ണൂർ,കാസർഗോഡ് എന്നിങ്ങനെയാണ് യെല്ലോ അലര്‍ട്ട് പ്രഖ്യാപിച്ചിരിക്കുന്നത്.\nഒറ്റപ്പെട്ടയിടങ്ങളിൽ 24 മണിക്കൂറിൽ 64.5 mm മുതൽ 115.5 mm വരെ ശക്തിയില് ലഭിക്കുന്ന മഴയാണ് പ്രവചിക്കപ്പെട്ടിരിക്കുന്നത്. പൊതുജനങ്ങളും ബന്ധപ്പെട്ട ഉദ്യോഗസ്ഥരും ശ്രദ്ധയോടെ സ്ഥിതിഗതികൾ വീക്ഷിക്കുക എന്നതാണ് യെല്ലോ അലര്‍ട്ട് എന്നത് കൊണ്ട് ഉദ്ദേശിക്കുന്നത്. ഇടിമിന്നലോട് കൂടിയ മഴയ്ക്കും ചില നേരങ്ങളിൽ പൊടുന്നനെ വീശിയടിക്കുന്ന കാറ്റിനും സാധ്യതയുണ്ടെന്നാണ് കേന്ദ്ര കാലാവസ്ഥ വകുപ്പ് അറിയിക്കുന്നത്.\nകേരള തീരങ്ങളിൽ മത്സ്യബന്ധനത്തിനു പോകാൻ പാടുള്ളതല്ല. കന്യാകുമാരി, ലക്ഷദ്വീപ് ,മാലിദ്വീപ് എന്നീ പ്രദേശങ്ങളിൽ മണിക്കൂറിൽ 30 മുതൽ 40 കി മി വേഗതയിൽ ശക്തമായ കാറ്റിനു സാധ്യതയുണ്ട്. ആയതിനാല് മേൽ പറഞ്ഞ പ്രദേശങ്ങളിൽ, മേൽ പറഞ്ഞ കാലയളവിൽ മത്സ്യ തൊഴിലാളികൾ മത്സ്യബന്ധനത്തിന് പോകാൻ പാടുള്ളതല്ലെന്ന് കേന്ദ്ര കാലാവസ്ഥ വകുപ്പ് അറിയിച്ചു.\nഇപ്പോൾ ലഭിക്കുന്ന മഴയോടനുബന്ധിച്ച് ഉച്ചക്ക്2മണി മുതൽ രാത്രി 10 മണിവരെയുള്ള സമയത്ത് ഇടിമിന്നലിനുള്ള സാധ്യത ഉണ്ട് (ചില സമയങ്ങളിൽ രാത്രി വൈകിയും ഇത് തുടർന്നേക്കാം). ഇത്തരം ഇടിമിന്നൽ അപകടകാരികൾ ആണ്. അവ മനുഷ്യ ജീവനും വൈദ്യുത ചാലകങ്ങളുമായി ബന്ധിപ്പിച്ചിട്ടുള്ള വീട്ടുപകരണങ്ങൾക്കും വലിയ നാശനഷ്ടം സൃഷ്ടിക്കുകയും ചെയ്യുമെന്നതിനാല് സുരക്ഷാ മുന്‍കരുതലുകള് സ്വീകരിച്ച് ജാഗ്രതയോടെ ഇരിക്കണം.\nകേരളത്തെ കാത്ത് മൂന്നാം പ്രളയം? | Oneindia Malayalam\nഇടിമിന്നലിന്റെ ആദ്യ ലക്ഷണം കണ്ടുകഴിഞ്ഞാൽ ഉടൻ തന്നെ സുരക്ഷിതമായ കെട്ടിടത്തിനുള്ളിലേക്ക് മാറുക. മഴക്കാറ് കാണുമ്പോൾ തുണികൾ എടുക്കാൻ ടെറസിലേക്കോ, മുറ്റത്തക്കോ ഇടിമിന്നലുള്ള സമയത്ത് പോകരുത്. ഗൃഹോപകരണങ്ങളുടെ വൈദ്യുതി ബന്ധം വിഛേദിക്കുക. ജനലും വാതിലും അടച്ചിടുക. ലോഹ വസ്തുക്കളുടെ സ്പർശനമോ സാമീപ്യമോ പാടില്ല. വൈദ്യുതി ഉപകരണങ്ങളുടെ സാമീപ്യവും ഒഴിവാക്കുക. ടെലിഫോൺ ഉപയോഗിക്കുന്നത് ഒഴിവാക്കാൻ ശ്രമിക്കുക. ഇടിമിന്നലുള്ള സമയത്ത് കുളിക്കുന്നത് ഒഴിവാക്കുക. തുടങ്ങിയ നിര്‍ദ്ദേശങ്ങള് പാലിക്കണം.\nkerala weather report: summer rain may continue to5days\nStory first published: Saturday, May 9, 2020, 14:22 [IST]


എസ്കീഹിർ വരാനുള്ള അതിവേഗ ട്രെയിൻ സേവനങ്ങൾ! RayHaber | രൈല്ല്യ്നെവ്സ്\nHomeതുർക്കിസെൻട്രൽ അനറ്റോളിയ മേഖലഎസ്ടിസൈഷർഎസ്കീഹിർ ആളുകളിലേക്ക് വരുന്ന അതിവേഗ ട്രെയിൻ സേവനങ്ങൾ\n10 / 02 / 2020 എസ്ടിസൈഷർ, സെൻട്രൽ അനറ്റോളിയ മേഖല, റയിൽവേ, പൊതുവായ, അതിവേഗ ട്രെയിൻ, HEADLINE, തുർക്കി\nഎസ്കിസെഹിറിലെ ജനങ്ങൾക്ക് പ്രത്യേക അതിവേഗ ട്രെയിൻ സർവീസുകൾ വരുന്നു\nഎസ്കീഹിർ നിവാസികൾക്ക് ടിക്കറ്റ് കണ്ടെത്താൻ കഴിയാത്ത ഹൈ സ്പീഡ് ട്രെയിനിനെക്കുറിച്ച് ഒരു ഫ്ലാഷ് പ്രസ്താവന നടത്തി. “അങ്കാറ, ഇസ്താംബുൾ നേരിട്ടുള്ള അതിവേഗ ട്രെയിൻ സെറ്റുകൾ ഏതാനും മാസങ്ങൾക്കുള്ളിൽ പ്രവർത്തിക്കാൻ തുടങ്ങും,” എകെ പാർട്ടിയിലെ ഓർഹാൻ ഡർമസ് പറഞ്ഞു.\nഹൈ സ്പീഡ് ട്രെയിൻ സർവീസിൽ ഏർപ്പെടുത്തിയപ്പോൾ പ്രധാന ലൈൻ ട്രെയിനുകളുടെ സർവീസ് നിർത്തിവച്ചു. യാത്രക്കാരുടെ സാന്ദ്രത കാരണം മറ്റ് പ്രധാന റൂട്ട് സർവീസുകൾ വീണ്ടും ആരംഭിച്ചു, പക്ഷേ എസ്കീഹിർ എക്സ്പ്രസ് നിർഭാഗ്യവശാൽ തിരിച്ചെത്തിയില്ല. ഹൈ സ്പീഡ് ട്രെയിനിൽ ഇടം കണ്ടെത്താൻ കഴിയാത്ത എസ്കീഹിർ ആളുകൾക്ക് എസ്കീഹിർ എക്സ്പ്രസ് തിരികെ ലഭിക്കണമെന്ന് അനഡോലു ന്യൂസ് പേപ്പർ എഴുത്തുകാരൻ അലി ബെയ് ജനുവരി 27 ന് പോയി. ഇ.എസ് ടിവിയിൽ തത്സമയം സംപ്രേഷണം ചെയ്ത "പൾസ് ഓഫ് എസ്കീഹിർ" പ്രോഗ്രാമിന്റെ കമന്റേറ്റർമാരിൽ ഒരാളായ എകെ പാർട്ടി ടെപെബ unicip മുനിസിപ്പൽ കൗൺസിൽ അംഗം ഒർഹാൻ ദുർമുക് ഒരു പ്രസ്താവന നടത്തി, അലി ബ Es കൊണ്ടുവന്ന എസ്കീഹീർ എക്സ്പ്രസ്സിനെക്കുറിച്ച് എല്ലാവരേയും ആശ്വസിപ്പിച്ചു. ഡർമസ് എസ്കിഹിറിൽ നിന്ന് അങ്കാറയിലേക്കും ഇസ്താംബൂളിലേക്കും നേരിട്ട് പോകുന്ന3ഹൈ സ്പീഡ് ട്രെയിൻ സെറ്റുകൾ ഉടൻ സർവീസിൽ എത്തുമെന്ന് അദ്ദേഹം അറിയിച്ചു.\nടെലോംസയിൽ നിർമ്മിക്കുന്ന എകെ പാർട്ടി ഓർഹാൻ ദുർമു D ഗതാഗത, ഇൻഫ്രാസ്ട്രക്ചർ മന്ത്രി മെഹ്മത് കാഹിത് തുരാന്റെ പ്രസ്താവനകൾ വിലയിരുത്തിക്കൊണ്ട് പുതിയ വൈഎച്ച്‌ടി സെറ്റുകൾ എസ്കീഹിറിലേക്ക് എത്തുമെന്നും അദ്ദേഹം ഓർമ്മിപ്പിച്ചു. ഡർമുക് പറഞ്ഞു, “ഞങ്ങളുടെ മന്ത്രി ഇവിടെ വന്നപ്പോൾ അദ്ദേഹം ഞങ്ങൾക്ക് ഒരു സന്തോഷവാർത്ത നൽകി. YHT പെൻ‌ഡിക്കിലേക്ക് പോകാറുണ്ടായിരുന്നു, ഇപ്പോൾ അത് സാറ്റ്‌ലീം വരെ പറയുന്നു. ആവശ്യം വർദ്ധിച്ചു. എസ്കീഹിർ നിവാസികൾ ഹൈ സ്പീഡ് ട്രെയിൻ ഇഷ്ടപ്പെട്ടു, ആവശ്യം വളരെയധികം വർദ്ധിച്ചു. എന്നിരുന്നാലും, എസ്കിഹീറിന് 50 ശതമാനം ക്വാട്ടയുണ്ട്. അവസാന ദിവസം വരെ, ഇസ്കാംഹീറിന് ഇസ്താംബൂളിന് 50 ശതമാനം ക്വാട്ടയുണ്ട്. ഇത് അതിന്റെ അവസാന ദിവസം ഉപേക്ഷിച്ച് എല്ലാവർക്കുമായി തുറന്നിരിക്കുന്നു. ആവശ്യം നിറവേറ്റുന്നതിൽ പരാജയപ്പെടുന്നതിന്റെ നിരക്ക് അഞ്ച് ശതമാനമാണെന്ന് അവർ പറഞ്ഞു. എന്നിരുന്നാലും, അങ്കാറയിലേക്കും ഇസ്താംബൂളിലേക്കും നീങ്ങുന്ന ട്രെയിൻ സെറ്റുകൾ ഏതാനും മാസങ്ങൾക്കുള്ളിൽ പ്രവർത്തിക്കാൻ തുടങ്ങും. അത് ഹൈ സ്പീഡ് ട്രെയിൻ ആയിരിക്കും. എസ്കിഹിർ നിവാസികൾ ആധുനിക സുഖസൗകര്യങ്ങൾ ആരംഭിച്ചു. ഫാത്തിഹ് എക്സ്പ്രസ് പോലുള്ള ഒരു പരമ്പരാഗത ട്രെയിനിലേക്ക് ഞങ്ങൾ എസ്കിഹിർ നിവാസികളെ നിർബന്ധിക്കില്ല.5സെറ്റുകൾ എടുക്കുകയും അതിൽ 12 എണ്ണം ഇപ്പോൾ വിതരണം ചെയ്യുകയും ചെയ്തു. ഏതാനും ആഴ്ചകൾക്കുള്ളിൽ2എണ്ണം കൂടി ലഭിക്കും. ജൂൺ മാസത്തോടെ അവയെല്ലാം ഉണ്ടാകും. ഇവയിൽ നിന്ന്,4സെറ്റ് രൂപത്തിൽ എസ്കിഹീറിന് ഒരു വിഹിതം നൽകും. എസ്കീഹിറിൽ നിന്ന് പുറപ്പെടുന്ന ഇസ്താംബൂളിലേക്കും അങ്കാറയിലേക്കും വിമാനങ്ങൾ ഉണ്ടാകും. സെറ്റുകൾ ഇതിനെക്കുറിച്ച് ക്രമീകരിക്കും, ”അദ്ദേഹം പറഞ്ഞു.\nഒരു പുതിയ താരിഫ് സജ്ജമാക്കും\nYHT സബ്സ്ക്രിപ്ഷൻ ഫീസിലെ വൻ വർദ്ധനവിനെക്കുറിച്ചും ഡർ‌മു ş പ്രധാന പ്രസ്താവനകൾ നടത്തി. നിർത്തിയ വേതനത്തിനുള്ള ക്രമീകരണങ്ങൾ ഏർപ്പെടുത്തുമെന്ന് അദ്ദേഹം ചൂണ്ടിക്കാട്ടി. Durmuş പറഞ്ഞു, “സബ്സ്ക്രിപ്ഷൻ ഫീസിനെക്കുറിച്ച് ഒരു പഠനമുണ്ട്. ഉയർന്ന യാത്രക്കാരുടെ ആവശ്യം കാരണം, ഈ സബ്സ്ക്രിപ്ഷൻ ഡിസ്ക s ണ്ട് നീക്കം ചെയ്യുന്നതിനുള്ള കാരണം ഒരു പുതിയ താരിഫ് നിർണ്ണയിക്കപ്പെട്ടു, അതിൽ വരിക്കാരുടെ ഉപയോക്താക്കൾ ചിലപ്പോൾ ശൂന്യമായ സീറ്റുകളുമായി ട്രെയിൻ ഓടിക്കുന്നു, അതിനാൽ യാത്രക്കാർ പ്രതികരിക്കുന്നതാണ് കിഴിവ് നിർണ്ണയിക്കുന്നത്. എന്നിരുന്നാലും, ഇത് സമീപഭാവിയിൽ കൈകാര്യം ചെയ്യുമെന്നും താരിഫ് വീണ്ടും നിർണ്ണയിക്കുമെന്നും എനിക്ക് വിവരം ലഭിച്ചു. ”\nഅനഡോലു ന്യൂസ് പേപ്പർ എഴുത്തുകാരൻ അലി ബെയ് ഈ വാക്യങ്ങൾ ഉപയോഗിച്ച് എസ്കീഹിറിലെ ജനങ്ങളുടെ ആവലാതി സംഗ്രഹിച്ചു: “നോക്കൂ, ഇസ്താംബൂളിലേക്ക് ഒരു വിമാനവുമില്ല! അതിവേഗ ട്രെയിനുകൾക്ക് ഇടമില്ല! വാസ്തവത്തിൽ, “മെയിൻ ലൈൻ” ട്രെയിനുകളിൽ സ്ഥാനമില്ല! നിങ്ങൾ വിമാനങ്ങളൊന്നും നൽകുന്നില്ല, എസ്കീഹിർ എക്സ്പ്രസ് നൽകുക! ”(അനദൊലുഗജെതെ)\nഎസ്കിസിഹൈനിയ കോയിൻ അതിവേഗ തീവണ്ടി സർവീസ് ആരംഭിച്ചു (Special Report)\nവളരെ വേഗത്തിൽ തീവണ്ടി വരുന്നുണ്ട് ഹൈ സ്പീഡ് ട്രെയിൻ\nമോട്ടോർ മോട്ടോർ കോച്ചിലെ അതിവേഗ ട്രെയിൻ സർവീസുകൾ മോഷണം മൂലം കുറഞ്ഞു\nസേവനത്തിലെ ഉയർന്ന വേഗതയും സേവനത്തിൽ | ഹൈ സ്പീഡ് ട്രെയിൻ\nഹൈ സ്പീഡ് ട്രെയിൻ ഇറ്റാലിയൻ മോഡൽ സെക്യൂരിറ്റിയിൽ എത്തുന്നു\nഹൈ സ്പീഡ് ട്രെയിൻ കുതുഹായയിലേക്ക് വരുന്നു\nഹൈ സ്പീഡ് ട്രെയിനിനായി സന്ദിഗ്ചാ വരുന്നു\nഹൈ സ്പീഡ് ട്രെയിൻ എഡിർനിലേക്ക് വരുന്നു\nഏഷ്യൻ-യൂറോപ്യൻ പരിവർത്തനത്തിന് ഉയർന്ന അതിവേഗ ട്രെയിൻ\nസൂപ്പർ ഹൈസ്പീഡ് ട്രെയിൻ എൺപത് കിലോമീറ്റർ വേഗതയിൽ എത്തിയിരിക്കുന്നു\nഹൈ സ്പീഡ് ട്രെയിൻ\nമ്യൂസിയം ടൂർ തുടരുക ..! പുതിയ സ്റ്റോപ്പ് İzmir


മാങ്കുളത്തിന്‍റെ മനോഹാരിതയിലൂടെ ലാല് ജോസിന്‍റെ യാത്ര | Lal Jose Holidays in Mankulam Idukki\nമനോരമ ലേഖകൻ March 01, 2021 01:03 PM IST\nമാനം മുട്ടുന്ന പര്‍വതനിരകളും സമൃദ്ധമായ പച്ചപ്പും ഏതു കടുത്ത വേനലിലും കുളിരണിയിക്കുന്ന കാറ്റും മഴയുമെല്ലാം ചേര്‍ന്ന് സഞ്ചാരികളുടെ മനം കവരുന്ന മിടുക്കിയാണ് ഇടുക്കി. ഇടുക്കിയുടെ സുന്ദരിമാരിലൊന്നായ മാങ്കുളത്തിലൂടെ യാത്രയിലാണ് മലയാളി പ്രേക്ഷകരുടെ പ്രിയപ്പെട്ട സംവിധായകന് ലാല്‍ജോസ്. യാത്രക്കിടെ എടുത്ത നിരവധി ചിത്രങ്ങളും വിശേഷങ്ങളും ലാല്‍ജോസ് സോഷ്യല് മീഡിയയിലൂടെ പങ്കുവച്ചിട്ടുണ്ട്.\nപ്രകൃതിയെ അടുത്തറിഞ്ഞ് ജീവിക്കുന്ന ആദിവാസികളുടെ സ്വന്തം സ്ഥലമായ മാങ്കുളത്തെ ലക്കം കുടിയിലെ മുതുവ കോളനി ലാല്‍ജോസ് സന്ദര്‍ശിച്ചു. പാറക്കൂട്ടങ്ങള്‍ക്കിടയില് നിന്നെടുത്ത മറ്റൊരു ചിത്രവും ലാല്‍ജോസ് പങ്കുവച്ചിട്ടുണ്ട്.\nമാങ്കുളത്തെ മൊത്തം ജനസംഖ്യയില് ഏകദേശം ഇരുപത്തഞ്ച് ശതമാനത്തോളം മുതുവാൻ, മാൻ സമുദായത്തിൽപ്പെടുന്ന ആദിവാസികളാണ്. ഇവരുടെ ഭാഷ, വസ്ത്രധാരണ രീതി, ആചാരങ്ങൾ, ഭക്ഷണം, ജീവിതരീതികളെല്ലാം അടുത്തറിയാന് ഇവിടെ സഞ്ചാരികള്‍ക്ക് സാധിക്കും. മാങ്കുളത്തെ പ്ലാമലക്കുടി, താളുകണ്ടം കുടി, വിരിപാറ ആദിവാസി സെറ്റിൽമെന്റ്, കോഴിയിളക്കുടി, ചിക്കണംകുടി, ശേവലുക്കുടി, കളളക്കൂട്ടി കുടി തുടങ്ങിയ ഇടങ്ങളില് ഇവരെ കാണാം.\nപള്ളിക്കുന്ന്, 96 കുന്ന്, മുനിപാറക്കുന്ന്, പാർവതിമല, കിളിക്കല്ല് മല, വിരിഞ്ഞപാറ മല തുടങ്ങി നിരവധി കുന്നുകളും മലകളും ഇവിടെ സഞ്ചാരികള്‍ക്കായി കാത്തിരിക്കുന്നു. ആനക്കുളം ഓര്, കിളിക്കല്ല് കുത്ത്, വിരിഞ്ഞ പാറ മുനിയറ, കള്ളക്കുട്ടികുടി കുത്ത്, വെല്ലിപാറകുട്ടി, വിരിപാറ തേയിലതോട്ടം എന്നിവയും ഇവിടെ സന്ദര്‍ശിക്കാന് പറ്റിയ സ്ഥലങ്ങളാണ്. ചിന്നാർ വെളളച്ചാട്ടം, വിരിപ്പാറ വെളളച്ചാട്ടം, കോഴിവാലൻക്കുത്ത്, പെരുമ്പൻകുത്ത്, നക്ഷത്രകുത്ത് തുടങ്ങി അരഡസനിലധികം വെളളച്ചാട്ടങ്ങൾ മാങ്കുളത്തുണ്ട്. വെളളച്ചാട്ടങ്ങള് നിരവധിയുള്ളത് കൊണ്ടുതന്നെ സ്വന്തമായി വൈദ്യുതി ഉത്പാദിപ്പിച്ച് വൈദ്യുതി ബോർഡിന് വിൽപ്പന നടത്തുന്ന സംസ്ഥാനത്തെ ഏക പഞ്ചായത്ത് എന്ന ബഹുമതിയും മാങ്കുളത്തിനുണ്ട്. 3000 കൊല്ലങ്ങൾക്ക് മേൽ പ്രായമുള്ള എഴുത്തളകളും മുനിയറകളുമെല്ലാം ഇവിടെയെത്തുന്ന ചരിത്ര കുതുകികള്‍ക്കും പ്രിയപ്പെട്ട കാര്യങ്ങളാണ്.\nഇവിടേക്ക് യാത്ര ചെയ്യാന് ആഗ്രഹിക്കുന്ന സഞ്ചാരികള് കല്ലാറ്റില് നിന്നും വനപ്രദേശത്തെ വഴിയിലൂടെ പതിനേഴ് കിലോമീറ്റർ ദൂരം താണ്ടി വേണം മാങ്കുളത്തെത്താന്. ഈ യാത്രക്ക് ടാക്‌സി ജീപ്പുകൾ ലഭിക്കും. ചില സ്വകാര്യബസുകളും ഇവിടേക്ക് സര്‍വീസ് നടത്തുന്നുണ്ട്. അത്ര സുഖകരമായ റോഡ് അല്ലെങ്കിലും ഇരുവശവും പരന്ന് കിടക്കുന്ന തേയിലത്തോട്ടങ്ങളും മരങ്ങളും നദികളുമെല്ലാം നിറഞ്ഞ വഴിയിലൂടെയുള്ള യാത്ര പ്രകൃതിസ്നേഹികള്‍ക്ക് മനോഹരമായ അനുഭവമായിരിക്കും.\nEnglish Summary: Celebrity Travel Lal Jose Mankulam Trip


'അടിച്ചമര്‍ത്തപ്പെട്ട ദലിതര് ഒരുനാള് രാജസ്ഥാന് ഹൈക്കോടതിയിലെ മനുവിന്റെ പ്രതിമ തകര്‍ക്കും'; മോദിയോട് ജിഗ്നേഷ് മേവാനി -jignehs mevanis comment on bjp attacks in tamil nadu and tripura\n'അടിച്ചമര്‍ത്തപ്പെട്ട ദലിതര് ഒരുനാള് രാജസ്ഥാന് ഹൈക്കോടതിയിലെ മനുവിന്റെ പ്രതിമ തകര്‍ക്കും'; മോദിയോട് ജിഗ്നേഷ് മേവാനി\n‘മോദി ജീ, നിങ്ങളുടെ ആണ്‍കുട്ടികളോട് ലെനിന്റെയും പെരിയാറിന്റെയും പ്രതിമകള്‍ക്കു പകരം മനുവിന്റെ പ്രതിമ തകര്‍ക്കാന് പറയൂ.’\nUpdated: March 7, 2018 12:56:59 pm\nജയ്‌പൂര്: ത്രിപുരയില് ലെനിന്റേയും തമിഴ്‌നാട്ടില് പെരിയാറിന്റേയും പ്രതിമകള് തകര്‍ത്ത സംഭവത്തില് പ്രതികരണവുമായി ദലിത് സമരനേതാവ് ജിഗ്നേഷ് മേവാനി. ലെനിന്റെയോ പെരിയാറിന്റെയോ പ്രതിമകളല്ല മനുവിന്റെ പ്രതിമകളാണ് തകര്‍ക്കേണ്ടതെന്നായിരുന്നു മേവാനിയുടെ പ്രതികരണം.\n‘മോദി ജീ, നിങ്ങളുടെ ആണ്‍കുട്ടികളോട് ലെനിന്റെയും പെരിയാറിന്റെയും പ്രതിമകള്‍ക്കു പകരം മനുവിന്റെ പ്രതിമ തകര്‍ക്കാന് പറയൂ. അടിച്ചമര്‍ത്തപ്പെട്ട ദലിതര് എന്നും അംബേദ്കറുടേയും ലെനിന്റേയും പെരിയാറിന്റേയും ചരിത്രത്തെ സ്മരിക്കും. ഒരു ദിവസം അവര് രാജസ്ഥാന് ഹൈക്കോടതിയിലെ മനുവിന്റെ പ്രതിമ തകര്‍ക്കുമെന്ന് ഉറപ്പാണ്’ ജിഗ്നേഷ് ട്വീറ്റ് ചെയ്തു.\nഅതേസമയം, പെരിയാറിന്റെ പ്രതിമ തകര്‍ക്കാന് ആഹ്വാനം ചെയ്തതില് ബിജെപി ദേശീയ സെക്രട്ടറി എച്ച്.രാജ മാപ്പ് ചോദിച്ചു. രാജയുടെ ഫെയ്‌സ്ബുക്ക് പോസ്റ്റിന് പിന്നാലെയായിരുന്നു പെരിയാറിന്റെ പ്രതിമ തകര്‍ക്കപ്പെട്ടത്. എന്നാല് താനല്ല ആ പോസ്റ്റിട്ടെതെന്നും സംഭവത്തില് അതിയായ ദുഃഖമുണ്ടെന്നും രാജ പറയുന്നു.\nതന്റെ സമ്മതമില്ലാതെയാണ് പേജ് കൈകാര്യം ചെയ്യുന്ന അഡ്മിന് പെരിയാറിന്റെ പ്രതിമ തകര്‍ക്കാന് ആഹ്വാനം ചെയ്തുകൊണ്ടുള്ള പോസ്റ്റിട്ടതെന്ന് രാജ പറയുന്നു. അതുകൊണ്ടാണ് താന് പോസ്റ്റ് ഡിലീറ്റ് ചെയ്തതെന്നും രാജ പറഞ്ഞു. ആശയങ്ങളെ ആശയങ്ങള് കൊണ്ടാണ് നേരിടേണ്ടതെന്നും രാജ അഭിപ്രായപ്പെട്ടു.\n‘ആരെയും വേദനിപ്പിക്കാന് ഉദ്ദേശിച്ചിരുന്നില്ല. ആര്‍ക്കെങ്കിലും വേദനയുണ്ടായിട്ടുണ്ടെങ്കില് ഹൃദയത്തിന്റെ ഭാഷയില് ഖേദം രേഖപ്പെടുത്തുന്നു. ഇവിആറിന്റെ പ്രതിമ തകര്‍ക്കുന്നതു പോലുള്ള സംഭവങ്ങള് അംഗീകരിക്കാന് കഴിയില്ല.’ രാജ ഫെയ്‌സ്ബുക്കില് കുറിച്ചു.\nരാജയുടെ പ്രകോപനപരമായ പ്രസ്താവനയ്ക്ക് പിന്നാലെയായിരുന്നു ഇ.വി.രാമസ്വാമിയുടെ (പെരിയാര്) പ്രതിമ തകര്‍ത്തത്. തിരുപ്പത്തൂര് കോര്‍പ്പറേഷന് ഓഫീസിന് മുന്നിലെ പ്രതിമയാണ് തകര്‍ത്തത്.\nശക്തമായ പ്രതിഷേധമാണ് സംഭവത്തിന് പിന്നാലെ തമിഴ്‌നാട്ടില് നിന്നുമുയരുന്നത്. കോയമ്പത്തൂരിലെ ബിജെപി ഓഫീസിന് നേരെ പെട്രോള് ബോംബേറുണ്ടായി. ആക്രമണത്തിന് പിന്നിലാരാണെന്ന് വ്യക്തമല്ല. അതേസമയം, പെരിയാറിന്റെ പ്രതിമ തകര്‍ക്കുമെന്ന പ്രസ്താവനയ്‌ക്കെതിരെ തമിഴ് നടന് സത്യരാജ് രംഗത്തെത്തി.\nപെരിയാര് കേവലമൊരു പ്രതിമയോ മനുഷ്യനോ അല്ലായെന്നും അതൊരു ആശയമാണെന്നുമായിരുന്നു സത്യരാജിന്റെ പ്രതികരണം. രാജയ്‌ക്കെതിരെ നടപടിയെടുക്കണമെന്നും സത്യരാജ് പറഞ്ഞിരുന്നു. നേരത്തെ എച്ച്.രാജയുടെ പ്രസ്താവനയ്‌ക്കെതിരെ ഡിഎംകെ നേതാവ് സ്റ്റാലിനടക്കമുളളവര് രംഗത്തെത്തിയിരുന്നു.\nBJPJignesh MevaniNarendra ModiTamil Nadu\nWeb Title: Jignesh mevanis comment on bjp attacks in tamil nadu and tripura\n‘മാപ്പ്…ആ പോസ്റ്റിട്ടത് ഞാനല്ല’; പെരിയാറിന്റെ പ്രതിമ തകര്‍ക്കാന് ആഹ്വാനം ചെയ്തതിന് മാപ്പ് ചോദിച്ച് എച്ച്.രാജ


എഴുതിയത് ശിൽപ അഹൂജ\nപോസ്റ്റ് ചെയ്തത് മാർച്ച് 13, 2020\nഒരു കരിയർ തിരഞ്ഞെടുക്കുന്നത് ബുദ്ധിമുട്ടായിരിക്കാം, ഈ ഘട്ടത്തിൽ ഒരാൾക്ക് കാലാകാലങ്ങളിൽ പ്രചോദനം ആവശ്യമാണ്. അതിനാൽ നിങ്ങളെ പ്രചോദിപ്പിക്കുന്നതിനായി ഞങ്ങൾ 85 വിജയ ഉദ്ധരണികൾ എഴുതിയിട്ടുണ്ട്.\nഉദ്ധരണികൾ വായിക്കുന്നത് എളുപ്പമായിരിക്കാം, എന്നാൽ ഓരോന്നിനും പിന്നിൽ സത്യമുണ്ടെന്ന് മറക്കരുത്, കാരണം ഞാനും എന്റെ ടീമും അനുഭവത്തിൽ നിന്ന് ഇത് സ്വയം എഴുതിയതാണ്.\nനിങ്ങൾക്ക് ഈ ഉദ്ധരണികൾ വായിക്കാനും മനസ്സിലാക്കാനും പ്രചോദനം തോന്നാനും കഴിയും, എന്നാൽ അവയിൽ ഒരു യഥാർത്ഥ വിശ്വാസം ഉണ്ടാകുന്നത് നിങ്ങൾ യഥാർത്ഥത്തിൽ പാതയിലൂടെ സഞ്ചരിക്കുകയും കഠിനമായ വഴികൾ പഠിക്കുകയും ചെയ്യുമ്പോൾ മാത്രമാണ്. ഉദ്ധരണികൾക്ക് വളരെ ആഴത്തിലുള്ള അർത്ഥമുണ്ട്, അതിനാൽ നിങ്ങൾക്ക് ബുദ്ധിമുട്ടുള്ള ദിവസങ്ങളിലെല്ലാം അവയിലേക്ക് മടങ്ങിവരുന്നത് തുടരുക, അതിലൂടെ നിങ്ങളെ എത്തിക്കാൻ ചില പിക്ക്-മീ-അപ്പുകൾ ആവശ്യമാണ്.\nഒരു വിദ്യാർത്ഥിയെന്ന നിലയിൽ നിങ്ങൾ എന്തെങ്കിലും പ്രചോദനം തേടുകയാണെങ്കിലോ നിങ്ങളുടെ ടീമിനെ പ്രചോദിപ്പിക്കുന്നതിനുള്ള വിജയ ഉദ്ധരണികൾക്കായി എന്തെങ്കിലും മാർഗം തേടുന്ന ഒരു മാനേജർ ആണെങ്കിലും, ഞങ്ങൾ നിങ്ങളെ പരിരക്ഷിച്ചിരിക്കുന്നു. ഞങ്ങൾ 100% ഒറിജിനൽ 70 ഉദ്ധരണികൾ എഴുതിയിട്ടുണ്ട് - എല്ലാം ഞങ്ങളുടെ വിജയങ്ങളിൽ നിന്നും പരാജയങ്ങളിൽ നിന്നും സ്വന്തം പഠനങ്ങളെ അടിസ്ഥാനമാക്കിയുള്ളതാണ് - പതിറ്റാണ്ടുകൾ നീണ്ട കഠിനാധ്വാനം! കൂടാതെ, ഞങ്ങൾ പ്രശസ്തരായ ആളുകളുടെ 15 ഉദ്ധരണികൾ കൂടി ചേർത്തിട്ടുണ്ട് - എല്ലാം നിങ്ങളെ പ്രചോദിപ്പിക്കാൻ രൂപകൽപ്പന ചെയ്തിട്ടുള്ളതാണ്.\nഉദ്ധരണികൾ വിജയിക്കാനുള്ള വഴി\nവിജയത്തിലേക്കുള്ള വഴിയെക്കുറിച്ചുള്ള ഉദ്ധരണികൾക്കായി നിങ്ങൾ തിരയുകയാണെങ്കിൽ, ഇത് നിങ്ങൾക്ക് അനുയോജ്യമായ സ്ഥലമാണ്. റോഡ് ബ്ലോക്കുകളെക്കുറിച്ചുള്ള പ്രചോദനാത്മക ഉദ്ധരണികൾ മുതൽ വലിയ സ്വപ്നങ്ങൾ വരെ, വിജയ ഉദ്ധരണികളിലേക്കുള്ള നിരവധി വഴികൾ ഇതാ.\nവിജയത്തിലേക്കുള്ള വഴി ഒരിക്കലും എളുപ്പമല്ല. എന്നിരുന്നാലും, വിജയിച്ച ആളുകളെ വിജയിക്കാത്തവരിൽ നിന്ന് വേർതിരിക്കുന്ന ഗുണം, ആദ്യത്തേത് ഉപേക്ഷിക്കുന്നില്ല എന്നതാണ്. വിജയത്തിലേക്കുള്ള നിങ്ങളുടെ വഴിയിൽ എങ്ങനെ തളരാതിരിക്കാം എന്നതിനുള്ള നിങ്ങളുടെ പ്രചോദനം ഇതാ!\n1. വിജയത്തിലേക്കുള്ള പാതയിൽ, മിക്ക ആളുകളും നിങ്ങൾ പരാജയപ്പെടണമെന്ന് ആഗ്രഹിക്കുന്നു.\n2. വിജയത്തിലേക്കുള്ള വഴി ആരംഭിക്കുന്നത് വലിയ സ്വപ്നങ്ങളിൽ നിന്നാണ്. മിതത്വത്തിനപ്പുറം കാണാൻ ശ്രമിക്കുക.\n3. വിജയത്തിലേക്കുള്ള വഴി ഒരു ടാറിങ് ഹൈവേയല്ല, മറിച്ച് ഉരുളൻ പാതയാണ്.\n4. വിജയത്തിലേക്കുള്ള വഴിക്ക് ഒരു നിശ്ചിത തലത്തിലുള്ള ഭ്രാന്ത് ആവശ്യമാണ്.\n5. വിജയത്തിലേക്കുള്ള വഴി തുറന്നത് തീരുമാനങ്ങളാൽ, വേറിട്ടുനിൽക്കാനോ, ഒത്തുചേരാനോ, നിങ്ങൾ ശരിയാണെന്ന് തെളിയിക്കാനോ എടുക്കാത്ത തീരുമാനങ്ങൾ - ആരെങ്കിലും അവരിൽ വിശ്വസിക്കുന്നതുകൊണ്ട് മാത്രം എടുക്കുന്ന തീരുമാനങ്ങൾ. – ശിൽപ അഹൂജ\n6. വിജയത്തിലേക്കുള്ള വഴിയിൽ നിങ്ങൾക്ക് ധാരാളം ആളുകളുമായി സൗഹൃദം സ്ഥാപിച്ചേക്കാം. നിർഭാഗ്യവശാൽ, അവരിൽ പലരും നിങ്ങളെ വെറുക്കുന്നു.\n7. വിജയത്തിനായി കഠിനാധ്വാനം ചെയ്യുന്നത് എളുപ്പമാണ്, ദിശ കണ്ടെത്തുന്നത് ബുദ്ധിമുട്ടാണ്.\n8. വിജയത്തിലേക്കുള്ള നിങ്ങളുടെ വഴിയിലെ ഏക തടസ്സം നിങ്ങളാണ്.\n9. വിജയവും സന്തോഷവും ഒരേ പാതയുടെ അവസാനത്തിൽ ആയിരിക്കില്ല. നിങ്ങളുടെ റോഡ് ഇവയിലൊന്നിലേക്കെങ്കിലും നയിക്കുന്നുണ്ടെന്ന് ഉറപ്പാക്കുക.\n10. നിങ്ങളുടെ എല്ലാ കഠിനാധ്വാനവും നിങ്ങളുടെ വിജയത്തിലേക്കുള്ള വഴിയിൽ ഏതെങ്കിലും ഘട്ടത്തിൽ അല്ലെങ്കിൽ മറ്റെവിടെയെങ്കിലും ഉപയോഗപ്രദമാകാനുള്ള വഴി കണ്ടെത്തും.\n11. പരാജയങ്ങളാൽ വിജയത്തിലേക്കുള്ള വഴി തുറന്നിരിക്കുന്നു.\n12. വിജയത്തിലേക്കുള്ള വഴിയിൽ ആസ്വദിക്കൂ, ഇത് വിജയത്തേക്കാൾ കൂടുതൽ ആസ്വാദ്യകരമായിരിക്കും.\n13. പ്രവർത്തനങ്ങളുടെ എണ്ണം. ആരും ഒരിക്കലും വിജയത്തിന്റെ വഴിയിൽ ഇരുന്നിട്ടില്ല. - ടോം പീറ്റേഴ്സ്\nവിദ്യാർത്ഥികൾക്കുള്ള വിജയ ഉദ്ധരണികൾ\nTumblr, Reddit എന്നിവയിലെ വിജയ ഉദ്ധരണികൾ മറക്കുക. നിങ്ങൾക്ക് യഥാർത്ഥ കാര്യങ്ങൾ വേണമെങ്കിൽ, വിദ്യാർത്ഥികൾക്കുള്ള ചില അദ്വിതീയ വിജയ ഉദ്ധരണികൾ ഇതാ. ഞാനും എന്റെ ടീമും ഞങ്ങളോടൊപ്പം വന്നിരിക്കുന്നു, അത് നിങ്ങൾക്ക് ചിത്രങ്ങൾക്കായുള്ള ഇൻസ്റ്റാഗ്രാം അടിക്കുറിപ്പായി ഉപയോഗിക്കാം അല്ലെങ്കിൽ പരുക്കൻ പരീക്ഷാ ദിവസങ്ങളിൽ സ്വയം പ്രചോദിപ്പിക്കാൻ വായിക്കാം!\n14. വിജയത്തിന് ഓരോരുത്തർക്കും വ്യത്യസ്തമായ നിർവചനമുണ്ട്, നിങ്ങളുടേത് നിങ്ങളുടേതാണെന്ന് ഉറപ്പാക്കുക. – അഭിഷേക് സരീൻ\n15. മറ്റുള്ളവരിൽ നിന്ന് പ്രശംസ നേടാനല്ല, സ്വയം വിജയം നേടാൻ പരിശ്രമിക്കുക.\n16. നിങ്ങൾ ആർക്കുവേണ്ടിയാണ് വിജയിക്കാൻ ശ്രമിക്കുന്നത്? സ്വയം തെളിയിക്കാനോ അതോ ലോകത്തെ കാണിക്കാനോ?\n17. വിജയത്തോടുള്ള നിങ്ങളുടെ സമീപനം വിജയത്തേക്കാൾ കൂടുതൽ നിങ്ങളെ നിർവചിക്കുന്നു.\n18. വിജയം എന്നത് മറ്റുള്ളവരുടെ കാൽപ്പാടുകൾ പിന്തുടരുന്നതിനെക്കുറിച്ചല്ല, മറിച്ച് നിങ്ങളുടേതായ പൂർണ്ണമായ പാത കണ്ടെത്തുന്നതിലാണ്.\n19. വിജയത്തെക്കുറിച്ചുള്ള ഉദ്ധരണികൾ വായിക്കുന്നത് നിർത്തുക, അതിനായി പ്രവർത്തിക്കാൻ തുടങ്ങുക.\n20. നിങ്ങളുടെ വിജയ പാരാമീറ്ററുകൾ പുനർനിർവചിക്കുന്നത് തുടരുക. കാലത്തിനനുസരിച്ച് അവ മാറിയാലും കുഴപ്പമില്ല.\n21. നിങ്ങൾക്ക് വിജയിക്കണമെങ്കിൽ, നിങ്ങളുടെ സ്വന്തം ശക്തമായ പിന്തുണക്കാരനാകാൻ നിങ്ങൾ ആദ്യം പഠിക്കണം. കാരണം അധികം വൈകാതെ ആരും വരില്ല.\n22. എല്ലാവരും വിജയികളെ പ്രോത്സാഹിപ്പിക്കുന്നു, എന്നാൽ അതിലേക്കുള്ള വഴിയിൽ നിങ്ങൾക്ക് മാത്രമേ നിങ്ങളെ പ്രോത്സാഹിപ്പിക്കാൻ കഴിയൂ. – ശിൽപ അഹൂജ\n23. യഥാർത്ഥ വിജയം മറ്റുള്ളവരുടെ കാൽക്കൽ ചവിട്ടുകയല്ല, മറിച്ച് നിങ്ങളോടൊപ്പം അവരെ വിജയിപ്പിക്കുക എന്നതാണ്.\n24. വിജയം എന്നത് സമ്പന്നനും പ്രശസ്തനുമായിരിക്കലല്ല, മറിച്ച് നിങ്ങളുടെ അഗാധമായ സ്വപ്‌നങ്ങൾ നിറവേറ്റുന്നതിനും സ്വയം അഭിമാനിക്കുന്നതിനുമാണ്.\n25. വിജയം എന്നത് എല്ലാം പഠിക്കലാണ് - നിങ്ങളുടെ തെറ്റുകളിൽ നിന്നും, നിങ്ങളുടെ സമപ്രായക്കാരിൽ നിന്നും, കൂടാതെ അവർ നിങ്ങളെ പഠിപ്പിച്ചത് അറിയാത്തവരിൽ നിന്നും പോലും.\n26. ഒരു അന്വേഷണത്തിൽ, നിങ്ങൾക്ക് കിട്ടിയത് ഉപയോഗിക്കേണ്ടതുണ്ട്. - മുന്നോട്ട്\nവിജയത്തെക്കുറിച്ചുള്ള ഹ്രസ്വ ഉദ്ധരണികൾ\nസോഷ്യൽ മീഡിയ അടിക്കുറിപ്പുകൾക്കായുള്ള വിജയത്തിലേക്കുള്ള ചില ചെറിയ ഉദ്ധരണികൾ അല്ലെങ്കിൽ നിങ്ങളുടെ പഠന മേശയിലോ ഓഫീസിലോ പ്രിന്റ് ചെയ്യാനുള്ള ടിഡ്-ബിറ്റുകൾക്കായി നിങ്ങൾ തിരയുകയാണെങ്കിൽ, ഇവിടെ ചില ജ്ഞാന വാക്കുകൾ ഉണ്ട്. 10 വാക്കുകളിലോ അതിൽ കുറവോ, നിങ്ങളെ പ്രചോദിപ്പിക്കുന്നതിനായി ഞങ്ങൾ ചില യഥാർത്ഥ ഹ്രസ്വ വിജയ ഉദ്ധരണികൾ ഉണ്ടാക്കിയിട്ടുണ്ട്!\n27. വിജയം നേടുന്നതിന്, നിങ്ങൾ ആദ്യം അത് നിർവചിക്കേണ്ടതുണ്ട്.\n28. ഗ്രിറ്റ് ഇല്ല, വിജയമില്ല. – അഭിഷേക് സരീൻ\n29. വിജയം കണ്ടെത്തിയില്ല, അത് സൃഷ്ടിക്കപ്പെട്ടതാണ്. – ശിൽപ അഹൂജ\n30. വിജയത്തിലേക്കുള്ള വഴിയിൽ സ്വയം നഷ്ടപ്പെടരുത്.\n31. കഠിനാധ്വാനമാണ് വിജയത്തിലേക്കുള്ള കുറുക്കുവഴി.\n32. പരാജയം വിജയത്തിലേക്കുള്ള ചവിട്ടുപടിയാണ്.\n33. നിങ്ങൾ ഉപേക്ഷിച്ചിട്ടില്ലെങ്കിൽ, നിങ്ങൾ പരാജയപ്പെട്ടിട്ടില്ല.\n34. നിങ്ങൾക്ക് ആശയങ്ങൾ പകർത്താനാകും, പക്ഷേ വിജയിക്കാനാവില്ല.\n35. വിജയിക്കുക എന്നത് വളരെ എളുപ്പമായിരുന്നെങ്കിൽ, എല്ലാവരും വിജയിക്കുമായിരുന്നു.\n36. വിജയത്തിന്റെ ഒരേയൊരു രഹസ്യം യഥാർത്ഥ ഗ്രിറ്റ് ആണ്.\n37. വിജയം ഒരു മാനസികാവസ്ഥയാണ്.\n38. വിജയം ഒരു യാത്രയാണ്, ലക്ഷ്യസ്ഥാനമല്ല.\nവിജയത്തെയും നേട്ടത്തെയും കുറിച്ചുള്ള ഉദ്ധരണികൾ\nവിജയം ചില അപ്രതീക്ഷിത പാർശ്വഫലങ്ങൾ കൊണ്ടുവരും. നേട്ടങ്ങളെക്കുറിച്ചുള്ള ചില ഉദ്ധരണികൾ ഇവിടെയുണ്ട്, നിങ്ങളുടെ സ്വപ്നങ്ങളിലേക്കുള്ള വഴിയിൽ ട്രാക്കിൽ തുടരാൻ നിങ്ങളെ പ്രചോദിപ്പിക്കുന്ന ചിലത്.\n39. നിങ്ങളുടെ വിജയം നിങ്ങളേക്കാൾ നന്നായി അളക്കാൻ മറ്റാർക്കും കഴിയില്ല.\n40. പതിറ്റാണ്ടുകളുടെ അശ്രാന്ത പരിശ്രമം, ഒടുവിൽ ആളുകൾ നിങ്ങളെ ഒറ്റരാത്രികൊണ്ട് വിജയമെന്ന് വിളിക്കും.\n41. വിജയം നിങ്ങൾ സ്വയം നേടിയില്ലെങ്കിൽ, അതിനെ കുറിച്ച് പ്രസംഗിക്കുന്നത് എളുപ്പമാണ്.\n42. വിജയം കൈവരിക്കാൻ മാത്രമല്ല, നിലനിർത്താനും ബുദ്ധിമുട്ടാണ്.\n43. നിങ്ങൾ വിജയിക്കുമ്പോൾ നിങ്ങൾക്ക് ധാരാളം സുഹൃത്തുക്കളെ ലഭിക്കും, എന്നാൽ നിങ്ങൾ വിജയിക്കുന്നതിന് മുമ്പ് നിങ്ങളുടെ യഥാർത്ഥ സുഹൃത്തുക്കൾ തന്നെയായിരിക്കും.\n44. വിജയം നിങ്ങൾക്ക് എന്താണ് അർത്ഥമാക്കുന്നതെന്ന് നിങ്ങൾക്കറിയില്ലെങ്കിൽ, നിങ്ങൾ അത് നേടിയിട്ടുണ്ടോ എന്ന് നിങ്ങൾക്ക് എങ്ങനെ അറിയാനാകും?\n45. നിങ്ങൾ സന്തോഷവാനായിരിക്കാൻ വിജയിക്കണോ, അതോ നിങ്ങളുടെ വിജയത്തിൽ സന്തോഷിക്കണോ?\nവിജയത്തിന്റെ അർത്ഥത്തെയും വഴിയെയും കുറിച്ചുള്ള ഉദ്ധരണികൾ\nയഥാർത്ഥത്തിൽ വിജയം എന്താണ് അർത്ഥമാക്കുന്നത്? അത് ഓരോരുത്തർക്കും സ്വന്തം. എന്നാൽ ഞങ്ങൾ അത് നമുക്ക് കഴിയുന്നത്ര മികച്ച രീതിയിൽ നിർവചിക്കാൻ ശ്രമിച്ചു. അല്ലെങ്കിൽ കുറഞ്ഞത്, അത് നിർവ്വചിക്കാൻ നിങ്ങളെ സഹായിക്കുന്നതിന് ചില ഉദ്ധരണികൾ സൃഷ്ടിച്ചു. നിങ്ങളുടെ കരിയർ, സ്വപ്നങ്ങൾ, അഭിലാഷങ്ങൾ എന്നിവ കണ്ടെത്തുന്ന പ്രക്രിയയിലിരിക്കുന്ന ഒരു വിദ്യാർത്ഥിയാണെങ്കിൽ, ഇത് നിങ്ങൾക്ക് അനുയോജ്യമായ സ്ഥലമാണ്. കുറിപ്പുകൾ എടുക്കുക, നിങ്ങളുടെ വാൾപേപ്പറായി സജ്ജീകരിക്കാൻ നിങ്ങളുടെ പ്രിയപ്പെട്ട ഒന്ന് തിരഞ്ഞെടുക്കുക!\n46. നിങ്ങളുടെ ധീരമായ യാത്ര ആസ്വദിക്കാൻ പഠിക്കുക, കാരണം അത് വിജയത്തേക്കാൾ കൂടുതൽ കാലം നിലനിൽക്കും. – ശിൽപ അഹൂജ\n47. വിജയത്തിന്റെ വഴി എല്ലാം മെച്ചപ്പെടുത്താനുള്ള അഭിനിവേശമാണ്.\n48. വിജയം ഒറ്റത്തവണയുള്ള കാര്യമല്ല. നിങ്ങൾ അതിൽ തുടർന്നും പ്രവർത്തിക്കേണ്ടതുണ്ട്.\n49. ഏറ്റെടുക്കുന്നതിനേക്കാൾ കൂടുതൽ തിരികെ നൽകുന്നതാണ് വിജയം.\n50. വിജയത്തിലേക്കുള്ള വഴി ആരംഭിക്കുന്നത് സ്വയം സംശയം നീക്കം ചെയ്യുന്നതിലൂടെയാണ്. അതിമോഹമുള്ളവരായിരിക്കുന്നതിൽ കുഴപ്പമില്ല, മറ്റുള്ളവർ അംഗീകരിക്കാത്ത തീരുമാനങ്ങൾ എടുക്കുന്നതിൽ കുഴപ്പമില്ല. കാരണം യഥാർത്ഥ വിജയം നിങ്ങൾക്കുള്ളതാണ്, മറ്റുള്ളവർക്കല്ല.\n51. നിങ്ങൾ വിജയിക്കുമ്പോഴേക്കും, നിങ്ങൾക്കത് തിരിച്ചറിയാൻ പോലും കഴിയില്ല.\n52. കഴിവ് അമിതമായി വിലയിരുത്തപ്പെടുന്നു, വിജയത്തിന്റെ വഴി നിർവചിക്കപ്പെടുന്നത് കഠിനാധ്വാനം, ധീരത, പരാജയത്തിൽ നിന്നുള്ള പാഠം എന്നിവയാണ്. – അഭിഷേക് സരീൻ\n53. വിജയിച്ച എല്ലാ ആളുകളും മഞ്ഞുമലകൾ പോലെയാണ്, ഉപരിതലത്തിനടിയിൽ ഒരുപാട് കഠിനാധ്വാനം മറഞ്ഞിരിക്കുന്നു.\nവിജയത്തിന്റെ ഉദ്ധരണികളെക്കുറിച്ചുള്ള ഒരു ലേഖനവും പരാജയത്തെ പരാമർശിക്കാതെ പൂർത്തിയാക്കാൻ കഴിയില്ല. വിജയവും പരാജയവും ഒരേ നാണയത്തിന്റെ രണ്ട് വശങ്ങളാണ്, അതുകൊണ്ടാണ് നിങ്ങളുടെ യാത്രയുടെ ഭാഗമായി ഇത് സ്വീകരിക്കേണ്ടത്. അതിനാൽ പരാജയത്തെ കളങ്കപ്പെടുത്തുകയും സാധാരണമാക്കുകയും ചെയ്യുന്ന വിജയ ഉദ്ധരണികൾ ഇവിടെയുണ്ട്.\n54. നിങ്ങൾ ഉപേക്ഷിച്ചിട്ടില്ലെങ്കിൽ, നിങ്ങൾ ഒരു പരാജയമല്ല. – അഭിഷേക് സറീന്റെ\n55. നിരവധി പരാജയങ്ങൾക്ക് ശേഷം മാത്രമാണ്, എളുപ്പവഴികളൊന്നുമില്ലെന്ന് നിങ്ങൾ മനസ്സിലാക്കുന്നത്.\n56. മറ്റുള്ളവരിൽ നിന്ന് പരാജയം എങ്ങനെ ഒഴിവാക്കാമെന്ന് നിങ്ങൾക്ക് പഠിക്കാം, എന്നാൽ വിജയത്തിലേക്കുള്ള വഴി നിങ്ങൾ സ്വയം സൃഷ്ടിക്കേണ്ടതുണ്ട്.\n57. പരാജയപ്പെടുകയും പഠിക്കുകയും ചെയ്യുന്ന പ്രക്രിയ നിങ്ങൾക്ക് ആസ്വദിക്കാൻ കഴിയുന്നില്ലെങ്കിൽ, വിജയം ആസ്വദിക്കാനുള്ള അവസരം നിങ്ങൾക്ക് ലഭിക്കില്ല.\n58. മറ്റുള്ളവർക്ക് നിങ്ങളെ വിജയിപ്പിക്കാൻ കഴിയില്ല. നിങ്ങളെ പരാജയപ്പെടുത്താനും അവർക്കാവില്ല. വിജയത്തിലേക്കുള്ള എല്ലാ വഴികളും നിങ്ങളുടേതാണ്.\n59. നിങ്ങളുടെ വിശ്വാസവും ബോധ്യവുമാണ് വിജയവും പരാജയവും തമ്മിലുള്ള വ്യത്യാസം.\n60. പരാജയം നിങ്ങളെ ജ്ഞാനിയാക്കും, വിജയം നിങ്ങളെ വിനയാന്വിതരാക്കും.\n61. നിങ്ങൾ പരാജയം കണ്ടിട്ട് ഇപ്പോഴും പോകുകയാണെങ്കിൽ, നിങ്ങൾ വിജയത്തിലേക്കുള്ള വഴിയാണ്.\n62. നിങ്ങൾ വിജയിച്ചില്ലെങ്കിൽ കുഴപ്പമില്ല. കുറഞ്ഞത് നിങ്ങൾ ശ്രമിക്കാത്തതിൽ ഖേദിക്കേണ്ടിവരില്ല.\n63. പുസ്‌തകങ്ങളിൽ നിന്നും ഉദ്ധരണികളിൽ നിന്നും നിങ്ങൾക്ക് ജ്ഞാനം നേടാനാകും, പക്ഷേ പരാജയമാണ് അവയിൽ വിശ്വസിക്കാൻ നിങ്ങളെ പ്രേരിപ്പിക്കുന്നത്.\n64. വേദന താൽക്കാലികമാണ്, ഉപേക്ഷിക്കൽ എന്നെന്നേക്കുമായി. - ലാൻസ് ആംസ്ട്രോങ്\nജോലിക്കുള്ള വിജയ ഉദ്ധരണികൾ\nനിങ്ങളുടെ ജോലിസ്ഥലത്തെ വിജയത്തെക്കുറിച്ചുള്ള ചില ഉദ്ധരണികൾക്കായി നിങ്ങൾ തിരയുകയാണോ? നിങ്ങളെയോ നിങ്ങളുടെ ടീമംഗങ്ങളെയോ പ്രചോദിപ്പിക്കുന്നതിന് നിങ്ങളുടെ പിൻ-അപ്പ് ബോർഡിനായി ഒരെണ്ണം പ്രിന്റ് ചെയ്യണോ? ഇവിടെ ആരംഭിക്കുന്നു! യുവ സംരംഭകർക്കും പ്രൊഫഷണലുകൾക്കുമായി ഞങ്ങൾ ചില യഥാർത്ഥ ശക്തമായ ബിസിനസ്സ് ഉദ്ധരണികളും വിജയ ഉദ്ധരണികളിലേക്കുള്ള വഴിയും എഴുതിയിട്ടുണ്ട്.\n65. വിജയം മറ്റുള്ളവരെ പരാജയപ്പെടുത്തുന്നതല്ല. നിങ്ങളുടെ എതിരാളികൾ എന്ത് ചെയ്യുന്നു എന്നത് പരിഗണിക്കാതെ തന്നെ ഒരു ലക്ഷ്യം സജ്ജീകരിക്കുകയും അത് നേടുന്നതിന് ഒന്നും ചെയ്യാതിരിക്കുകയും ചെയ്യുക എന്നതാണ്.\n66. മറ്റുള്ളവരെ കൂടെ കൂട്ടിയാൽ വിജയത്തിലേക്കുള്ള വഴിയിൽ ഒറ്റയ്ക്ക് യാത്ര ചെയ്യേണ്ടതില്ല.\n67. താഴെ എപ്പോഴും തിരക്കാണ്, എന്നാൽ മുകളിൽ ഏകാന്തതയാണ്. നന്ദി, അതിനർത്ഥം അവിടെ ധാരാളം സ്ഥലമുണ്ടെന്നാണ്.\n68. നിങ്ങൾക്ക് ഒന്നുകിൽ മറ്റുള്ളവരുടെ പരാജയം അല്ലെങ്കിൽ നിങ്ങളുടെ വിജയം അന്വേഷിക്കുന്നതിൽ ശ്രദ്ധ കേന്ദ്രീകരിക്കാം, പക്ഷേ രണ്ടും അല്ല.\n69. വിജയത്തിനായി കഠിനാധ്വാനം ചെയ്യാനുള്ള അവസരം എല്ലാവർക്കും ലഭിക്കണമെന്നില്ല.\n70. വിജയത്തിന് നിങ്ങൾ ആസൂത്രണം ചെയ്തതിനേക്കാൾ3മടങ്ങ് സമയവും പരിശ്രമവും എടുക്കും. അതു കഴിഞ്ഞാൽ നിങ്ങൾ വിശ്വസിക്കും.\nവിജയ ഉദ്ധരണികളും വാക്യങ്ങളും\nനിങ്ങൾക്കായി ഞങ്ങൾ വിജയകരമായ ചില ഉദ്ധരണികളും വാക്യങ്ങളും സമാഹരിച്ചിരിക്കുന്നു! നിങ്ങളുടെ വാൾപേപ്പറിനായി ഈ ടെക്‌സ്‌റ്റ് എളുപ്പത്തിൽ പകർത്താനാകും, അല്ലെങ്കിൽ നിങ്ങളുടെ ഇൻസ്റ്റാ സ്റ്റാറ്റസിനായി അല്ലെങ്കിൽ ഈ ദിവസത്തെ ട്വീറ്റിനായി Ctrl C + V ഇവ!\n71. ഭാഗ്യം തയ്യാറായവരെ അനുകൂലിക്കുന്നു, പ്രിയേ. - എഡ്ന മോഡ്, ദി ഇൻക്രെഡിബിൾസ്\n72. പദ്ധതിയില്ലാത്തതിനേക്കാൾ മോശമായ പദ്ധതി നല്ലതാണ്. – പീറ്റർ തെയിൽ\n73. അറിവിന്റെ തുടർച്ചയായ അന്വേഷണത്തിന്റെ മാർഗമാണ് വിജയത്തിന്റെ വഴി. – സ്റ്റെർലിംഗ് ഡബ്ല്യു സിൽ\n74. വിനയമാണ് വിജയത്തിന്റെ യഥാർത്ഥ താക്കോൽ. വിനീതരായ ആളുകൾ ക്രെഡിറ്റും സമ്പത്തും പങ്കിടുന്നു, വിജയത്തിന്റെ യാത്ര തുടരാൻ ശ്രദ്ധയും വിശപ്പും നിലനിർത്തുന്നു. - കെവിൻ ബേക്കൺ\n75. വിജയം വ്യക്തമായും രണ്ട് വഴികളാകാം. – ക്രിസ് നോത്ത്\n76. നിങ്ങൾ എല്ലായ്പ്പോഴും പരാജയത്തെ വിജയത്തിലേക്കുള്ള വഴിയിലൂടെ കടന്നുപോകുന്നു. - മിക്കി റൂണി\n77. ചെറിയ നേട്ടങ്ങൾ പോലും വലിയ വിജയത്തിലേക്ക് വഴിയൊരുക്കുന്നു. – മേരി കേ ആഷ്\n78. വിജയം ലക്ഷ്യമല്ല; അത് യാത്ര ചെയ്യാനുള്ള ഒരു വഴിയാണ്. - ഡെനിസ് വെയ്റ്റ്ലി\n79. വിജയം പ്രധാനമാണ്, എന്നാൽ വിജയത്തിലേക്കുള്ള വഴിയിൽ നിങ്ങൾ എന്തായിത്തീരുന്നു എന്നതാണ് കൂടുതൽ പ്രധാനം. – ദേബാശിഷ് മൃദ\n80. നിങ്ങൾ വിജയത്തിലേക്കുള്ള പാതയിൽ എപ്പോഴാണെന്ന് നിങ്ങൾക്ക് എപ്പോഴും പറയാൻ കഴിയും; അത് കയറ്റമാണ്. - പോൾ ഹാർവി\n81. യാഥാർത്ഥ്യം നിങ്ങളുടെ ഭാവനയ്‌ക്കൊപ്പം എത്തുമ്പോഴാണ് വിജയം. - സൈമൺ സിനെക്\n82. വഴിയിൽ കണ്ടുമുട്ടിയ എല്ലാ ആളുകളെയും നിങ്ങൾ മറക്കുകയും നിങ്ങളുടെ വിജയത്തിന് അവരുടെ സംഭാവനകൾ അംഗീകരിക്കുന്നതിൽ പരാജയപ്പെടുകയും ചെയ്താൽ അത് മുകളിൽ ഏകാന്തത മാത്രമാണ്. - ഹാർവി മക്കെ\n83. വഴിയിൽ പരാജയങ്ങളില്ലാതെ ആർക്കും വിജയം ഉറപ്പ് നൽകാൻ കഴിയില്ല. എന്നാൽ പരാജയം ഉറപ്പുനൽകുന്ന ഒരു കാര്യം ഒരിക്കലും നടപടിയെടുക്കുന്നില്ല. - ക്ലിഫ്റ്റൺ ആൻഡേഴ്സൺ\n84. അപകടങ്ങളൊന്നുമില്ല; ശരിയായ കാര്യം, ശരിയായ രീതിയിൽ, വീണ്ടും വീണ്ടും ചെയ്യുന്നതിന്റെ ഫലമാണ് വിജയം. - സ്പെൻസർ ജോൺസൺ\n85. സ്വന്തം വിജയം നേടാനുള്ള മാർഗം ആദ്യം അത് നേടാൻ മറ്റാരെയെങ്കിലും സഹായിക്കാൻ തയ്യാറാവുക എന്നതാണ് - ടോം പീറ്റേഴ്സ്\nഈ ഉദ്ധരണികൾ സഹായകരമാണെന്ന് പ്രതീക്ഷിക്കുന്നു. ഞങ്ങൾക്ക് നിങ്ങളെ പ്രചോദിപ്പിക്കാൻ കഴിയുമെന്ന് ഞങ്ങൾ പ്രതീക്ഷിക്കുന്നു. ഏതാണ് നിങ്ങളുടെ പ്രിയപ്പെട്ടത്? ചുവടെയുള്ള അഭിപ്രായങ്ങളിൽ ഞങ്ങളെ അറിയിക്കുക.\nവിജയത്തെക്കുറിച്ചുള്ള നിങ്ങളുടെ പ്രിയപ്പെട്ട ഉദ്ധരണി ഞങ്ങൾക്ക് ട്വീറ്റ് ചെയ്യുക @ കരിയർനട്ട്സ് ട്വിറ്ററിൽ!\nശിൽപ അഹൂജയാണ് Career Nuts യുടെ എഡിറ്റർ. 2011ലെ ഹാർവാർഡ് യൂണിവേഴ്‌സിറ്റി ഗ്രാജുവേറ്റ് സ്‌കൂൾ ഓഫ് ഡിസൈനിൽ നിന്ന് ഡിസൈൻ സ്റ്റഡീസിൽ മാസ്റ്റേഴ്‌സ് ബിരുദം നേടിയിട്ടുണ്ട്. ഗൈഡും ഇന്ത്യയിലെ ഏറ്റവും കൂടുതൽ വായിക്കപ്പെടുന്ന ഡിജിറ്റൽ ഫാഷൻ മാഗസിനുകളിലൊന്നായ ShilpaAhuja.com. ട്രെൻഡ് അധിഷ്‌ഠിത ഓൺലൈൻ ഫാഷൻ സ്റ്റോറായ സ്ലബ്‌ഷോപ്പിന്റെയും സഹസ്രാബ്ദ സ്ത്രീകളുടെ ജീവിതശൈലിയെ പ്രതിനിധീകരിക്കുന്ന കോമിക് സീരീസായ ഓഡ്രി ഒയുടെയും സ്രഷ്ടാവ് കൂടിയാണ് അവർ. 2007-ലെ ചണ്ഡിഗഡ് കോളേജ് ഓഫ് ആർക്കിടെക്ചറിൽ (B.Arch) നിന്ന് ആർക്കിടെക്ചറിൽ ബിരുദം നേടിയിട്ടുണ്ട്. ദി പാർക്ക് ഹോട്ടലുകളുടെ ഇന്റീരിയർ പ്രോജക്ട് മാനേജ്‌മെന്റിലും ഹാർവാർഡ് ലോ സ്‌കൂളിന്റെ ഗ്രാഫിക് ഡിസൈനിലും വിദ്യാഭ്യാസ സാങ്കേതികതയിലും അവർ ജോലി ചെയ്തിട്ടുണ്ട്. യഥാർത്ഥത്തിൽ ചണ്ഡീഗഡ് സ്വദേശിയായ ശിൽപ കല, സർഗ്ഗാത്മക എഴുത്ത്, ഫാഷൻ, യാത്ര എന്നിവ ആസ്വദിക്കുന്നു. ഹാർവാർഡ് ഗ്രാജുവേറ്റ് സ്കൂൾ ഓഫ് ഡിസൈനിലും ചണ്ഡീഗഡിലെ അരോമ ഹോട്ടലിലും അവളുടെ കലാസൃഷ്ടികൾ പ്രദർശിപ്പിച്ചിട്ടുണ്ട്. യൂണിവേഴ്സിറ്റി ഓഫ് ഫാഷൻ ബ്ലോഗ്, ജെറ്റ് എയർവേസ് മാഗസിൻ, ചണ്ഡീഗഡ് ടൈംസ്, ഇന്ത്യൻ ഡിസൈൻ & ഇന്റീരിയേഴ്സ് മാഗസിൻ എന്നിവയിൽ അവളുടെ കൃതികൾ പ്രസിദ്ധീകരിച്ചിട്ടുണ്ട്. "ഡിസൈനിംഗ് എ ചൈനീസ് കൾച്ചറൽ സെന്റർ ഇൻ ഇന്ത്യ" എന്ന പുസ്തകത്തിന്റെ രചയിതാവ് കൂടിയാണ് അവർ.\nഅനുബന്ധ ഇനങ്ങൾ:കരിയർ, സംരംഭകൻ, സംരംഭകത്വം, പരാജയം, പ്രചോദനം, instagram, ജോലി, അർത്ഥം, പ്രചോദനം, ഉദ്ധരണികൾ, ഉദ്ധരണി, ഉദ്ധരണികൾ, വിജയം, വിജയ ഉദ്ധരണികളിലേക്കുള്ള വഴി\nമാർച്ച് 27, 2020 ചെയ്തത് 7:53 pm\nനല്ല ജോലി തുടരുക- കൊറോണ വൈറസ് ഭീതിയുടെ സമയത്ത് നിങ്ങൾ എല്ലാവരും സ്വയം പരിപാലിക്കുമെന്ന് പ്രതീക്ഷിക്കുന്നു!\nഏപ്രിൽ 10, 2020 ചെയ്തത് 11:28 pm\nഹലോ! ഉദ്ധരണികൾ വളരെ ഉപയോഗപ്രദവും പ്രചോദനാത്മകവുമാണ്.


പ്രചേതസ്സ് രുദ്ര സംഗമം - ഭാഗവതം (92)\nപ്രചേതസ്സ് രുദ്ര സംഗമം – ഭാഗവതം (92)\nദര്‍ശനം നോ ദിദൃക്ഷൂണാം ദേഹി ഭാഗവതാര്‍ച്ചിതം\nരൂപം പ്രിയതമം സ്വാനാം സര്‍വ്വേന്ദ്രിയഗുണാഞ്ജനം (4-24-44)\nഇദം യഃ കല്യ ഉത്ഥായ പ്രാഞ്ജലിഃ ശ്രദ്ദയാന്വിതഃ\nശൃണുയാച്ഛ്രാവയേന്മര്‍ത്ത്യോ മുച്യതെ കര്‍മ്മബന്ധനൈഃ (4-24-78)\n“വാസുദേവന് നമോവാകം. സ്വയംപ്രഭനും പഞ്ചഭൂതങ്ങളേയും ഇന്ദ്രിയങ്ങളേയും നിയന്ത്രിക്കുന്നുവനുമായ ആ വാസുദേവനെ ഞാന് നമസ്കരിക്കുന്നു. ഭൗതീകമായ വിശ്വത്തെ സംഹരിക്കുന്ന സംഘര്‍ഷണദേവനു നമോവാകം. എല്ലാവരുടേയും അന്തരാത്മാവായി വര്‍ത്തിച്ച് വിശ്വത്തെ ഉണര്‍ത്തുന്ന പ്രദ്യുമ്നദേവന് നമസ്കാരം. പഞ്ചേന്ദ്രിയങ്ങളേയും മനസിനേയും നിയന്ത്രിക്കുന്ന അനിരുദ്ധനു നമസ്കാരം. എപ്പോഴും നിറഞ്ഞു വിളങ്ങുന്ന പരമഹംസനായ സൂര്യന് നമസ്കാരം. സ്വര്‍ഗ്ഗത്തിലേക്കും മുക്തിയിലേക്കുമുളള വാതിലായ അഗ്നിക്കു നമസ്കാരം. എല്ലാത്തിന്‍റേയും സത്തയായി വിളങ്ങി ചരാചരങ്ങള്‍ക്കു സംതൃപ്തിയേകുന്ന ആ ദേവനു നമസ്കാരം. അകത്തും പുറത്തും നിറഞ്ഞു നിന്നു് ശബ്ദത്തെ പ്രസരിപ്പിക്കുന്ന ആകാശത്തിന് നമസ്കാരം. ആത്മീയതയുടെ മാര്‍ഗ്ഗത്തിലൂടെ ദേവലോകവും ഭൗതീകസാധനയിലൂടെ പിതൃലോകവും സാധിതമാക്കുന്ന കര്‍മ്മമാര്‍ഗ്ഗങ്ങള്‍ക്കു നമസ്കാരം. അധാര്‍മ്മീകതയുടെ ഫലവും ദുഃഖജന്യവുമായ മരണത്തിന് നമസ്കാരം. കര്‍മ്മഫലത്തെ തരുന്ന ആ ഭഗവാന് നമോവാകം. ആത്മജ്ഞാനത്തിന്‍റേയും യോഗമാര്‍ഗ്ഗത്തിന്‍റേയും ദേവനും അനന്തമായ വിജ്ഞാനത്തിന്റെ ഉറവിടവുമായ ആ ശ്രീകൃഷ്ണഭഗവാണ് നമസ്കാരം. മൂന്നു, വിധത്തിലുളള ശക്തിയിലൂടെ അഹംബോധത്തിന്റെ അധിപനായ രുദ്രദേവന് നമസ്കാരം. ജ്ഞാനത്തിന്‍റേയും കര്‍മ്മത്തിന്‍റേയും ദേവന് നമോവാകം. നാനാരൂപഭാവങ്ങളിലും നിറഞ്ഞു വിളങ്ങുന്ന ആ പരമാത്മാവിന് നമസ്കാരം.\nഅങ്ങയുടെ ദര്‍ശനഭാഗ്യം ഞങ്ങള്‍ക്കു തന്നാലും. അങ്ങയില് ഏറ്റവും വലിയ ഭക്തിയുളളവര് ഉന്നതമെന്നു കരുതുന്ന ആ ദൃശ്യം കണ്ടു കണ്‍കുളിര്‍ക്കാന് ഞങ്ങള് അക്ഷമരാണ്. ഭക്തര്‍ക്ക് അതിപ്രിയവും ഇന്ദ്രിയങ്ങളെപ്പോലും ആകര്‍ഷിക്കുന്നുതുമാണ് ആ ദിവ്യരുപം. എല്ലാ രീതിയിലും വിശദാംശങ്ങളിലും തികച്ചും പരിപൂര്‍ണ്ണമാണത്. നാലു മഹത്തായ കൈകള്. പ്രസരിപ്പും തേജസ്സുമാര്‍ന്നു വിളങ്ങുന്ന മുഖകമലം. കടക്കണ്ണുകളും പുഞ്ചിരിതൂകുന്ന താമരക്കണ്ണുകള്. ശ്വാസോഛ്വാസതാളംകൊണ്ട് ഉയര്‍ന്നുംതാണും പരിലസിക്കുന്നു നാഭിത്തടം. ദിവ്യപ്രഭചൊരിയുന്ന കാലുകള്, അവയില് തിളക്കവും പ്രഭയുമാര്‍ന്ന നഖങ്ങള്. ആ പ്രഭയാകട്ടെ അജ്ഞാനത്തിന്റെ ഇരുട്ടിനെ അകറ്റാന് പോന്ന വെളിച്ചമത്രേ. ആ രൂപം ദിവ്യാഭരണങ്ങളാലും ദിവ്യവസ്ത്രങ്ങളാലും അലങ്കരിക്കപ്പെട്ടിരിക്കുന്നു. ഒരുവന് എപ്പോഴും ഈ ഭഗവല്‍രൂപത്തെ ധ്യാനിച്ചിരിക്കേണ്ടതാണ്. അങ്ങനെ അവന് ഭയവിമോചനം ഉണ്ടാവുന്നു അങ്ങയോട് ഭക്തിയുളളവര്‍ക്കു മാത്രം പര്യാപ്താമാണാസവിധം. ആ പാദങ്ങളിലഭയം തേടിയവരെ മരണദേവനുപോലും തൊടാന് സാദ്ധ്യമല്ല തന്നെ. സ്വര്‍ഗ്ഗീയസുഖത്തേക്കാളേറെ വലുതാണ് അവിടുത്തെ സവിധത്തില് കഴിയുന്ന ഓരോ നിമിഷവും. അങ്ങയുടെ മഹിമകളും കഥകളും ഹൃദയം മുഴുവന് നിറഞ്ഞിരിക്കുന്നവരും അങ്ങയുടെ പാദങ്ങളില്‍നിന്നുത്ഭവിക്കുന്ന ഗംഗയില് മുങ്ങിയവരുമായുളള സത്സംഗം ഞങ്ങള്‍ക്കുണ്ടാവട്ടെ. ഈ വരമാണ് ഞങ്ങള്‍ക്ക് വേണ്ടത്. വൈദീകകര്‍മ്മങ്ങളിലേര്‍പ്പെട്ടവരും ഈ രൂപത്തെയാണ് പൂജിക്കേണ്ടത്, കാരണം അങ്ങ് എല്ലാത്തിന്‍റേയും അന്തര്യാമിയാണല്ലോ. അങ്ങയുടെ ശരിയായ രൂപഭാവങ്ങള് കണ്ടറിയാനാവില്ലതന്നെ. അത് സ്വയം മനസിലാവേണ്ടതാണ്. സര്‍വ്വാന്തര്യാമിയും സര്‍വ്വവ്യാപിയുമായ അങ്ങുമാത്രമാണ് ഞങ്ങള്‍ക്കഭയം.\nഈ മന്ത്രത്തിന് യോഗാദേശം എന്ന പറയും. തുടര്‍ച്ചയായി ഇതാവര്‍ത്തിച്ചാലും. സൃഷ്ടാവ് സ്വയം പഠിപ്പിച്ചതാണിത്. സൂര്യോദയത്തിനു മുന്‍പായി ഇതു ചൊല്ലി ശ്രദ്ധാഭക്തിയോടെ കഴിയുന്ന ഒരുവന് എല്ലാ കര്‍മ്മബന്ധനങ്ങളില്‍നിന്നും മോചിതനാവുകയും അവന്റെ ആഗ്രഹങ്ങള് സഫലമാവുകയും ചെയ്യും.”\nഭയങ്കരമായ ദേവാസുരയുദ്ധവും ദേവന്മാരുടെ വിജയവും – ഭാഗവതം (180)


കൊറോണ കാലത്ത് ലോകത്തെ സഹായിക്കുന്ന ഇന്ത്യയെ പ്രകീര്‍ത്തിച്ച് യുഎന് | Antonio Guterres| UN\nApr 18, 2020, 02:28 PM IST\nജെനീവ: ലോകരാജ്യങ്ങൾക്ക് കൊറോണ കാലത്ത് സഹായം നൽകിയതിന് ഇന്ത്യയെ പ്രകീർത്തിച്ച് യു.എൻ. സെക്രട്ടറി ജനറൽ അന്റോണിയൊ ഗുട്ടെറസ്. കോവിഡ് രോഗികളെ ചികിത്സിക്കുന്നതിൽ ഫലപ്രദമെന്ന് കരുതുന്ന ഹൈഡ്രോക്സിക്ലോറോക്വിൻ മരുന്ന് നല്‍കിയത് ഉള്‍പ്പെടെയുള്ള സഹായങ്ങളാണ് ഇന്ത്യ വിവിധ രാജ്യങ്ങൾക്ക് നൽകിയത്.\nവൈറസിനെതിരായ പോരാട്ടത്തിന് ആഗോളതലത്തിൽ ഐക്യദാര്‍ഢ്യം വേണമെന്ന് ഗുട്ടെറസ് പറഞ്ഞു. എല്ലാ രാജ്യങ്ങളും മറ്റ് രാജ്യങ്ങളെ സഹായിക്കാൻ സന്നദ്ധരാകാണം. ഇങ്ങനെ മറ്റ് രാജ്യങ്ങളെ സഹായിക്കുവർക്ക് സല്യൂട്ട് നൽകുന്നുവെന്നും ഗുട്ടെറസിന്റെ വക്താവ് സ്റ്റീഫൻ ഡുജറിക് പറഞ്ഞു. ഇന്ത്യ മറ്റ് രാജ്യങ്ങൾക്ക് സഹായം എത്തിക്കുന്നതിനെപ്പറ്റിയുള്ള ചോദ്യങ്ങളോട് പ്രതികരിക്കുകയായിരുന്നു അദ്ദേഹം.\nനിലവിൽ 55 രാജ്യങ്ങൾക്ക് കുറഞ്ഞ നിരക്കിൽ ഹൈഡ്രോക്സിക്ലോറോക്വിൻ മരുന്ന് കയറ്റുമതി ചെയ്യാനുള്ള ശ്രമത്തിലാണ്. അമേരിക്ക, മൗറീഷ്യസ്, സീഷെൽസ് തുടങ്ങിയ നിരവധി രാജ്യങ്ങൾക്ക് ഇന്ത്യ ഇതിനകം മരുന്നുകൾ എത്തിച്ച് നൽകിയിട്ടുണ്ട്. അയൽ രാജ്യങ്ങളായ അഫ്ഗാനിസ്താൻ, ഭൂട്ടാൻ, ബംഗ്ലാദേശ്, നേപ്പാൾ,മാലദ്വീപ്, ശ്രീലങ്ക,മ്യാന്മർ എന്നീ രാജ്യങ്ങൾക്കും ഇന്ത്യ സഹായം നൽകി.\nഇതിന് പുറമെ സാംബിയ, ഡൊമനികൻ ഡിപ്പബ്ലിക്, മഡഗാസ്കർ, ഉഗാണ്ട, ബുർകിന ഫാസോ, നൈജെർ, മാലി, കോംഗോ, ഈജിപ്ത്, അർമേനിയ,കസാഖ്സ്താൻ, ഇക്വഡോർ, ജമൈക, സിറിയ,ഉക്രൈൻ, ഛാഡ്, സിംബാബ്വെ, ജോർദാൻ, കെനിയ,നെതർലാൻഡ്, നൈജീരിയ, ഒമാൻ, പെറു എന്നീ രാജ്യങ്ങളിലേക്കും ഇന്ത്യ മരുന്നകൾ കയറ്റി അയയ്ക്കും.\nഇന്ത്യ രണ്ട് ലക്ഷം ഹൈഡ്രോക്സി ക്ലോറോക്വിൻ ഗുളികകളാണ് ഡൊമനിക്കൻ റിപ്പബ്ലിക്കിന് നൽകുന്നത്. ഇതിൽ ഇന്ത്യയ്ക്ക് നന്ദി അർപ്പിച്ച് യുഎന്നിലെ ഡൊമനികൻ റിപ്പബ്ലിക്കിന്റെ സ്ഥിരം പ്രതിനിധി ജോസ് സിംഗെർ ഇന്ത്യൻ പ്രതിനിധി സയീദ് അക്ബറുദീന് കത്ത് നൽകി.\nContent Highlights:UN chief Antonio Guterres salutes India for helping others in fight against Covid 19\nമനുഷ്യക്കടത്ത് തടയാന് മുന്നില് നിന്ന് പ്രവര്‍ത്തിക്കാം\nയു.എൻ. ഉപദേശകസംഘത്തിലേക്ക് ഇന്ത്യക്കാരിയും


മുഖം വികൃതമായിട്ടും പ്രണയിനിയെ ജീവിതസഖിയാക്കി; ഈ പ്രണയകഥ അപൂർവം-Bengaluru Man's Post About Marrying His Crush Will Move You To Tears\nBengaluru Mans Touching Post About Marrying His Crush Will Move You To Tears\nമുഖം വികൃതമായിട്ടും പ്രണയിനിയെ ജീവിതസഖിയാക്കി; ഈ പ്രണയകഥ അപൂർവം\nമുടിയും പല്ലും വായും ഒന്നുമില്ലാത്ത 90 വയസ്സ് തോന്നിക്കുന്ന ഒരു പ്രാകൃതരൂപത്തെയാണ് ജയപ്രകാശ് ആശുപത്രിയിൽ കണ്ടത്. ആ നിമിഷം സുനിതയോടുളള പ്രണയം ജയപ്രകാശ് തിരിച്ചറിഞ്ഞു\nSeptember 26, 2017 01:39:34 pm\nപ്രണയത്തെക്കുറിച്ച് ഓരോരുത്തർക്കും പറയാൻ വെവ്വേറെ കഥകളുണ്ടാകും. ചിലർക്ക് നഷ്ടപ്രണയത്തെക്കുറിച്ചായിരിക്കാം പറയാനുണ്ടാവുക. മറ്റു ചിലർക്ക് കഠിന പ്രയത്നത്തിലൂടെ തന്റെ പ്രണയിനിയെ സ്വന്തമാക്കിയ കഥകളായിരിക്കും പങ്കുവയ്ക്കാനുണ്ടാവുക. എന്നാൽ ബെംഗളൂരു സ്വദേശിയായ ജയപ്രകാശിന്റെ പ്രണയകഥ കേട്ടാൽ നമ്മുടെ കണ്ണുകൾ ചിലപ്പോൾ ഈറനണിയും.17-ാം വയസ്സിൽ കണ്ടുമുട്ടിയ പ്രണയിനിയെ10 വർഷങ്ങൾക്കിപ്പുറം വിവാഹം ചെയ്തതിനെക്കുറിച്ച് ബീയിങ് യൂ എന്ന ഫെയ്സ്ബുക്ക് പേജിലൂടെയാണ് ജയപ്രകാശ് പങ്കുവച്ചത്.\nക്ലാസ് മുറിയിലിരിക്കുമ്പോഴാണ് പുറത്തുകൂടി നടന്നുപോകുന്ന ഒരു പെൺകുട്ടി ജയപ്രകാശിന്റെ ശ്രദ്ധയിൽപ്പെട്ടത്. അവളിൽനിന്നും കണ്ണുകൾ പിൻവലിക്കാൻ ജയപ്രകാശിന് കഴിഞ്ഞില്ല. ജയപ്രകാശിന്റെ മനസ്സിൽ അപ്പോഴേക്കും അവൾ ആഴത്തിൽ പതിഞ്ഞിരുന്നു. പതുക്കെ ഇരുവരും സുഹൃത്തുക്കളായി. സുനിത എന്നായിരുന്നു അവളുടെ പേര്. പഠനം കഴിഞ്ഞപ്പോൾ ഇരുവരും വെവ്വേറെ സ്ഥലങ്ങളിലേക്ക് പോയി. വല്ലപ്പോഴും കാണുകയും ഫോൺ വിളിക്കുകയും മാത്രമായി.\n2011 ൽ ജയപ്രകാശിന് ഒരു ഫോൺകോൾ വന്നു. സുനിതയുടെ കൂട്ടുകാരനാണ് വിളിച്ചത്. സുനിതയ്ക്ക് ഒരു അപകടം പറ്റിയെന്നു പറഞ്ഞു. ഉടൻതന്നെ ആശുപത്രിയിലേക്ക് പോയി. അവിടെവച്ച് സുനിതയുടെ രൂപം കണ്ടപ്പോൾ ജയപ്രകാശ് ഞെട്ടിപ്പോയി. മുടിയും പല്ലും വായും ഒന്നുമില്ലാത്ത 90 വയസ്സ് തോന്നിക്കുന്ന ഒരു പ്രാകൃതരൂപത്തെയാണ് ജയപ്രകാശ് ആശുപത്രിയിൽ കണ്ടത്. ആ നിമിഷം സുനിതയോടുളള പ്രണയം ജയപ്രകാശ് തിരിച്ചറിഞ്ഞു. അന്നു രാത്രി തന്നെ സുനിതയെ വിവാഹം കഴിക്കാൻ ആഗ്രഹിക്കുന്നുവെന്ന് അവളോട് പറഞ്ഞു. പക്ഷേ അത് കേട്ടപ്പോൾ സുനിത ഉറക്കെ ചിരിക്കുകയാണ് ചെയ്തത്.\n2014 ൽ ഇരുവരും വിവാഹിതരായി. ഈ വിവാഹത്തിന് അധികം ആയുസ്സുണ്ടാവില്ലെന്നാണ് അന്ന് പലരും പറഞ്ഞത്. പക്ഷേ അത് തെറ്റാണെന്ന് ജയപ്രകാശും സുനിതയും തെളിയിച്ചു. ഇപ്പോൾ രണ്ടു കുട്ടികൾക്കൊപ്പം ഇരുവരും സുഖമായി ജീവിക്കുന്നു.\nസോഷ്യൽ മീഡിയയിലെ സൂപ്പർ ‘പറവ’ ഇവനാണ്


പണിയർ | Wayanad Vision\nകേരളത്തിലെ ഏറ്റവും വലിയ ആദിവാസിവർഗമാണ് പണിയർ. വയനാട്ടിലും പശ്ചിമഘട്ടത്തിന്റെ അടിവാരങ്ങളിലുമുള്ള കാടുകളിലാണ് ഇവരുടെ താമസം. വയനാട്, കണ്ണൂർ, മലപ്പുറം, കോഴിക്കോട്, പാലക്കാട് എന്നീ ജില്ലകളിൽ പണിയസമുദായക്കാർ താമസിക്കുന്നുണ്ട്. 2008-2010 -ൽ നടന്ന ഒരു സർക്കാർ സർവേ പ്രകാരം ഈ ജില്ലകൾ കൂടാതെ എറണാകുളം, തിരുവനന്തപുരം എന്നീ ജില്ലകളിൽ ഓരോ പണിയകുടുംബങ്ങൾ താമസിക്കുന്നുണ്ട്. 1994ലെ കണക്കുകളനുസരിച്ച് വയനാട്ടിൽ 36560 പണിയരുണ്ട്. പണിയർ എണ്ണത്തിൽ കൂടുതലുള്ള വംശമാണെങ്കിലും എല്ലാ രംഗത്തും അവർ പിന്നാക്കമാണ്\n“പണി ചെയ്യുന്നവൻ” എന്നാണ് പണിയൻ എന്ന വാക്കിന്റെ അർത്ഥം. സാമൂഹികസാഹചര്യങ്ങളാൽ മറ്റുള്ളവർക്കുവേണ്ടി എക്കാലത്തും പണിയെടുക്കേണ്ടി വന്നവരായതുകൊണ്ടാകാം പണിയർ എന്ന പേരു സിദ്ധിച്ചത്.\nകൃഷിസ്ഥലമോ കിടപ്പാടമോ സ്വന്തമായില്ലാത്ത അവർ ജന്മിമാരുടെ അടിമകളായിരുന്നു. അടിമകളായി അവരെ വിലയ്ക്കുവാങ്ങുന്ന സമ്പ്രദായവും അടുത്ത കാലംവരെ നിലനിന്നിരുന്നു. മാനന്തവാടിക്കടുത്തുള്ള വള്ളിയൂർക്കാവ്ദുർഗാക്ഷേത്രത്തിലെ ഉത്സവക്കാലത്താണ് അടിമക്കച്ചവടം നടന്നിരുന്നത്. ജന്മിയും പണിയനും തമ്മിൽ ഒരു അടിമക്കരാർ ഉണ്ടാക്കുമമയിരുന്നു. ഒരു വർഷം പ്രാബല്യമുള്ള ഈ കരാർ ഉറപ്പിക്കുന്നത് വള്ളിയൂർക്കാവ് ഉൽസവസമയത്താണ്. (ഒരു മീനമാസം മുതൽ അടുത്ത മീനമാസം വരെ). അമ്പലത്തിനുമുന്നിൽ വച്ച് ഉറപ്പിക്കുന്ന ഈ കരാർ പ്രകാരം ജന്മി അടിമയ്ക്ക് ഒരു നിശ്ചിത തുക നൽകണം. നിൽപ്പുപണം എന്നായിരുന്നു ഈ തുകയുടെ പേര്. നിൽപ്പുപണം വാങ്ങിക്കഴിഞ്ഞാർ കരാർ ലംഘിക്കാൻ പാടില്ലെന്നത് ഒരു അലിഖിതനിയമം ആയിരുന്നു. ഇപ്പോൾ അടിമപ്പണി നിയമംമൂലം നിരോധിച്ചിരിക്കുകയാണ്. മക്കത്തായക്കാരായ പണിയരുടെ ഭക്ഷണരീതിയും ആചാരങ്ങളും പരിഷ്കൃതമല്ല.[അവലംബം ആവശ്യമാണ്]പ്രാകൃതമലയാളമാണ് അവർ സംസാരിക്കുന്നത്.\nപണിയർ ചരിത്രം കൃഷിപ്പണിക്കാരുടെതാണ്. വയനാട്ടിലേക്ക് കേരള രാജക്കന്മാർ കൊണ്ടുവന്നതാവാം എന്നാണ് കരുതുന്നത്. ഏതാണ്ട് അടിമകളെപ്പോലെയാണ് അവർ ജീവിച്ചുവന്നത്. അടിമത്തം അവസാനിച്ചതോടെ സർക്കാർ പല സ്ഥലങ്ങളിലായി അധിവസിക്കപ്പെട്ടു.\nകേരളത്തിലെ പണിയരുടെ ജനസംഖ്യ ‘ ‘ ‘ ‘\nപണിയർ അവരുടേതായ ദ്രവീഡിയൻ മാതൃഭാഷയായ പണിയ ഭാഷയാണ് ഉപയോഗിക്കുന്നത്. മലയാളവുമായും കാടർ ഭാഷയും റവൂല ഭാഷയുമായും ഇതിനു ബന്ധമുണ്ട്. പണിയഭാഷയാണ് വീട്ടിലും ആചാരാനുഷ്ഠാനവേളകളിലും ഉപയോഗിക്കുന്നതെങ്കിലും മലയാളവും തമിഴ് നാട്ടിലുള്ളവർ തമിഴും അതുപോലെ കർണ്ണാടകഭാഗത്തുള്ളവർ കന്നടയും എഴുത്തിനായി ഉപയോഗിക്കുന്നു. ഭാഷ പണിയയാണെങ്കിലും അതാതു സ്ഥലത്തുള്ള ലിപികൾ അവർക്കുപയോഗിക്കാൻ വശമുണ്ട്.\nപണിയർ എപ്പോഴും ഗ്രാമവ്യവസ്ഥയിൽ ജീവിക്കുന്നവരാണ്. ഗ്രാമത്തെ പാടികൾ എന്നുവിളിക്കും. ഓരോ ഗ്രാമത്തിലും ചെറിയ കൂരകളിലാണ് കുടുംബങ്ങൾ താമസിക്കുന്നത്. പണിയവർഗ്ഗം അവരവരുടെ ജന്മിമാരുടെ തറവാടുകളോടു ചേർന്ന പറമ്പുകളിൽ ഉണ്ടാക്കിയ കുടിലുകളിലാണു കഴിഞ്ഞിരുന്നത്ഇവയെ പിരെ എന്നും ചാള എന്നും വിളിക്കുന്നു.5മുതൽ 15 വരെ ചാളകൾ ആണ് ഒരു പാടിയിൽ ഉണ്ടാവുക . രണ്ടു വിഭാഗങ്ങൾ ഇവർക്കിടയിലുണ്ട്. ആദ്യത്തേത് നിലങ്ങളിൽ ജീവിക്കുന്നവരും കാടുകളിൽ ജീവിക്കുന്ന രണ്ടാമത്തെ വിഭാഗവുമായി ബന്ധമുള്ളവരുമാണ് രണ്ടാവത്തെ വിഭാഗം കാട്ടുപണിക്കർ എന്ന വർഗ്ഗം നിലമ്പൂർ കാടുകളിലാണ് വാസം. ഇവർ പഴയ ആദിവാസികളെപ്പോലെ ഇന്നും വേട്ടയാടിയാണ് ജീവിതം നയിക്കുന്നത്.\nഇന്ത്യൻ സർക്കാർ പണിയരെ പട്ടികവർഗ്ഗത്തിൽ പെടുത്തിയിരിക്കുന്നു. പട്ടിക ജാതി വർഗ്ഗങ്ങൾക്ക് ലഭിക്കുന്ന ആനൂകൂല്യങ്ങൾ പണിയർക്കും ലഭ്യമാണ്. പണിയർ അവരുടെ ധൈര്യത്തിനും തുടുതുടിപ്പിനും പേരുകേട്ട വർഗ്ഗമാണ്. ഇക്കാരണങ്ങൾ കൊണ്ട് പലരും പണിയരെ മോഷണം നടത്താൻ വിനിയോഗിച്ചതായി കേംബ്രിഡ്ജ് സർവ്വകാലാശാല പ്രസിദ്ധീകരിച്ച ലേഖനങ്ങളിൽ പറയുന്നുണ്ട്.\nഇരുണ്ട നിറവും കുറിയ ശരീരവും പതിഞ്ഞ മൂക്കും ചുരുളൻ തലമുടിയുമാണ് ഇവരുടെ രൂപത്തിന്റെ പ്രത്യേകതകൾ. കേരളത്തിലെ ഏറ്റവും പഴക്കമുള്ള ജനവിഭാഗങ്ങളിലൊന്നാണ് പണിയർ. ശക്തരായ മറ്റ് സമുദായക്കാർ ഇരുടെ കൃഷിസ്ഥലങ്ങൾ പിടിച്ചടക്കി കാട്ടിലേക്ക് ഓടിച്ച് വിടുകയും പിന്നീട് അടിമകളാക്കുകയും ചെയ്തതായി കരുതുന്നു\nസമൂഹത്തിൽ മൂത്ത കാർന്നവരായ മൂപ്പന് വലിയ സ്ഥാനമാണുള്ളത്. മൂപ്പനെ ‘ചെമ്മി’ എന്നാണു വിളിക്കുന്നത്. പാരമ്പര്യമായി മക്കത്തായ രീതിയിലാണ് ചെമ്മിയെ തിരഞ്ഞെടുക്കുന്നത്. എന്നാൽ മകനില്ല എങ്കിൽ മകൾടെ ഭർത്താവിനെ ചെമ്മിയായി വാഴിക്കുന്നു. ചെമ്മി, പാടിയിലെ മുതിർന്നവരുടെ ഒരു സമിതിക്ക് അദ്ധ്യക്ഷം വഹിക്കുകയും പ്രധാനപ്പെട്ട തീരുമാനങ്ങൾ എടുക്കുകയും ചെയ്യുന്നു. മിക്ക ആചാരങ്ങൾക്കും കാർമ്മികത്വം വഹിക്കുന്നത് ചെമ്മിയാണ്. മോഷണം, അടിപിടി, ലൈംഗികാരോപണങ്ങൾ എന്നിവക്കും തീർപ്പു കല്പിക്കുന്നത് ചെമ്മിയാണെങ്കിലും കാലം മാറിയതോടെ ചെമ്മിയുടെ അധികാര പരിധിയിൽ ഇടിവ് സംഭവിച്ചിട്ടുണ്ട് എന്ന് പണീയർ സമ്മതിക്കുന്നു.\nപാരമ്പര്യമായി കൃഷി ചെയ്യാത്തവരാണ്. കാട്ടീൽ നിന്നും ആഹാരം കണ്ടെത്തുകയാണ് ചെയുന്നത്. വേട്ടയാടി ഭക്ഷിക്കുന്നവരുടെ വർഗ്ഗവും ഉണ്ട്. അരിയാണ് മുഖ്യാഹാരമെങ്കിലും റാഗിയും ഗൊതമ്പും ആഹാരത്തിൽ ഉൾപ്പെടുന്നു. ചെറിയ ജീവികളേയും ഞണ്ടുകളെയും പിടിച്ച് ഭക്ഷിക്കുന്നുണ്ട്. കപ്പ, മീൻ, ഞണ്ട് എന്നിവ കിട്ടുന്നതനുസരിച്ച് ഭക്ഷിക്കുന്നു. ചായയും കാപ്പിയും കുടിക്കുന്ന ശീലമുള്ള ഇവർ ലഹരിക്കായി സ്വന്തമായി ചാരായം ഉണ്ടാക്കാറുമുണ്ട്.\nമൂന്നുതരം വിവാഹങ്ങൾ നടക്കാറുണ്ട്. അദ്യത്തേത് വിലപേശി ഉറപ്പിക്കുന്ന രീതിയാണ്. വരൻ വധുവിന്റെ വീട്ടുകാരുമായി സംസാരിച്ച് വധുവിന്റെ വീട്ടുകാർക്ക് നൽകേണ്ട തലപ്പണം ഉറപ്പിക്കുന്നു. ഇത് വർഷാവർഷം നൽക്കേണ്ട വരിസംഖ്യയാണ്. വിവാഹവാർഷികത്തോടനുബന്ധിച്ച് ‘ഉച്ചൽ’ എന്ന ചടങ്ങിലാണ് ഈ പണം കൈമാറുന്നത്. തലപ്പണം നൽകാതിരുന്നാൽ പെണ്ണിനെ തിരിച്ചു വിളിക്കാനുള്ള അധികാരം വധുവിന്റെ കുടുംബത്തിനുണ്ട്. സാധരണയായി 30 കോലഗം (750 ഗ്രാം) നെല്ലാണ് ൻൽകേണ്ടത്. വിവാഹത്തിനു ശേഷം മൂന്നിലൊന്ന് നൽകുന്നു.\nമരണാനന്തരക്രിയകൾക്കും പ്രത്യേക ആചാരങ്ങൾ ഉണ്ട്. പാടിക്കടുത്തു തന്നെ ശവം കുഴിച്ചിടുകയാണ് രീതി. ക്രിയകൾ ചെയ്യുന്നയാളെ നൂമ്പുകാരൻ എന്നു വിളിക്കുന്നു. ഒരാശ്ച കുളിക്കാനോ ക്ഷൗരം ചെയ്യാനോ പാടില്ലാത്ത ഇയാൽ മത്സ്യമാംസാദികളും വർജ്ജിക്കണം.7ദിവസത്തെ പുലയാചാരവും കുടുംബക്കാർക്കുണ്ട്. ഏഴാം ദിവസം അനുഷ്ഠിക്കുന്ന ശുദ്ധിവരുത്തുന്ന ആചാരമാണ് ‘എയമ്പുല കയിക്കൽ\nകാട്ടുഭഗവതി കുളിയൻ, കാളി കുട്ടിച്ചാത്തൻ, മുത്തപ്പൻ, മലക്കാർ, മാരിയമ്മ, അയ്യപ്പൻ ആണ് ആരാധനാമൂർത്തികൾ.. ഈ ദൈവങ്ങൾക്ക് പ്രത്യേകം ക്ഷേത്രങ്ങളില്ല.കുറെ ഉരുളൻ കല്ലുകൾ ഒരു തറയുടെ മുകളിൽ കൂട്ടിവെച്ചിരിക്കും. ഈ തറയെ ‘ദൈവംതറ’ എന്നോ ‘കൂളിതറ’ എന്നോ വിളിക്കും.തറയിലെ കല്ലുകൾ ഓരോ ദൈവത്തെയും പ്രതിനിധീകരിക്കുന്നു. മരണാന്തര ജീവിതത്തിൽ ഇവര് വിശ്വസിക്കുന്നു. പണിയർ അവരുടെ വീടിനു സമീപം തന്നെ ദൈവങ്ങളെ കുടിയിരുത്തുന്ന തറകൾ ഉണ്ടാക്കി പരിപാലിക്കുന്നു. പണിയർ പ്രത്യേകം ഉത്സവങ്ങൾ കൊണ്ടാടുന്നു.\nഒമാനില് 16 പേര് കൂടി കൊവിഡ് ബാധിച്ച് മരിച്ചതായി ആരോഗ്യ…\nഇറച്ചിക്കോഴി വില നിശ്ചയിച്ചു\nയു.എന് സമ്മേളനത്തിലേക്ക് ചീരാലുകാരിയും\nനീര്‍ത്തട വികസന പദ്ധതിക്ക് 65 ലക്ഷംരൂപ\nസുഹൃത്തുക്കളായ യുവതിയെയും യുവാവിനെയും തൂങ്ങി മരിച്ച നിലയില്…


കായലിൽ വള്ളം മുങ്ങി കാണാതായ മാതൃഭൂമി ലേഖകൻ സജിയുടെ മൃതദേഹം കണ്ടെത്തി! | Mathrubhumi reporter Saji's deadbody found - Malayalam Oneindia\n5 min ago മരടിൽ കോടതിവിധി ലംഘിച്ചത് ഫ്ലാറ്റ് നിർമാതാക്കൾ; കോടതി വിധി നടപ്പാക്കരുതെന്ന് പറയാനാകില്ലെന്ന് കാനം\n29 min ago 'ഞങ്ങ ചപ്പാത്തിയല്ല, ചോറാണ് തിന്നണത്, അതോണ്ട് ഹിന്ദി അറിയാനും പാടില്ല', അമിത് ഷായ്ക്ക് പൊങ്കാല!\nUpdated: Tue, Jul 24, 2018, 12:20 [IST]\nകോട്ടയം: വെള്ളപ്പൊക്കം റിപ്പോര്‍ട്ട് ചെയ്യാനെത്തി കോട്ടയം-വൈക്കം കനാലില് കാണാതായ വാര്‍ത്താ സംഘത്തിലെ ഒരാളുടെ മൃതദേഹം കണ്ടെത്തി. മാതൃഭൂമി പ്രാദേശിക ലേഖകന് കെക സജിയുടെ മൃതദേഹമാണ് കണ്ടെത്തിയത്. തലയോലപ്പറമ്പ് പ്രാദേശിക ലേഖകനാണ് സജി. വള്ളം മറിഞ്ഞ് കാണാതായ ഡ്രൈവര് ബിപിന് ബാബുവിനായുള്ള തെരച്ചില് തുടരുന്നു. തിരുവല്ല ബ്യൂറോയിലെ ഡ്രൈവറാണ് ഇരവിപേരൂര് കോഴിമല കൊച്ചുരാമുറിയില് ബാബുവിന്റെ മകനായ ബിപിന്.\nഅഗ്നിശമന സേനയാണ് സജിയുടെ മൃതദേഹം കണ്ടെടുത്തത്. തിങ്കളാഴ്ച ഉച്ചയോടെയാണ് ഇവര് സഞ്ചരിച്ച വെള്ളം അപകടത്തില്‍പ്പെട്ടത്. പ്രളയ ദുരിതം റിപ്പോര്‍ട്ട് ചെയ്ത് മടങ്ങുന്നതിനിടെ കല്ലറയ്ക്കടുത്ത് കരിയാറില് വള്ളം മറിയുകയായിരുന്നു. വാര്‍ത്താ സംഘത്തിലെ നാല് പേരും വള്ളം തുഴഞ്ഞിരുന്ന ആളുമുള്‍പ്പെടെ5പേര് കയറിയ വള്ളമാണ് അപകടത്തില്‍പ്പെട്ടത്.\nമാതൃഭൂമി ന്യൂസ് ചാനലിലെ കോട്ടയം റിപ്പോര്‍ട്ടര് കെബി ശ്രീധരന്, തിരുവല്ല ബ്യൂറോയിലെ ക്യാമറാമാന് അഭിലാഷ് എസ് നായര്, വള്ളം തുഴഞ്ഞിരുന്ന കെപി അഭിലാഷ് എന്നിവരാണ് അപകടത്തില് നിന്നും രക്ഷപ്പെട്ട മൂന്ന് പേര്. വള്ളം മറിഞ്ഞപ്പോള് അഞ്ച് പേരും രണ്ട് വശത്തുമായി പിടിച്ച് കിടന്നിരുന്നു. എന്നാല് സജിക്കും ബിപിനും അധികനേരം വള്ളത്തില് പിടിച്ച് നില്‍ക്കാന് സാധിച്ചില്ല. രക്ഷിക്കാന് നാട്ടുകാര് എത്തുമ്പോഴേക്കും ഇരുവരും പിടിവിട്ട് കായലില് മുങ്ങിപ്പോവുകയായിരുന്നു.\nകാണാതായവര്‍ക്ക് വേണ്ടി കഴിഞ്ഞ ദിവസം മുഴുവന് നാട്ടുകാരും അഗ്നിശമനാ സേനയും നാവിക സേനയിലെ മുങ്ങല് വിദഗ്ധരും തെരച്ചില് നടത്തിയിരുന്നു. രാത്രി7മണിയോടെയാണ് തെരച്ചില് അവസാനിപ്പിച്ചത്. ചൊവ്വാഴ്ച രാവിലെ തെരച്ചില് പുനരാരംഭിച്ചതോടെയാണ് മൃതദേഹം കണ്ടെത്തിയത്. രക്ഷപ്പെട്ട മൂന്ന് പേരെ മുട്ടുച്ചിറയിലെ ആശുപത്രിയില് പ്രവേശിപ്പിച്ചിരിക്കുകയാണ്. ഇവരുടെ ആരോഗ്യനില തൃപ്തികരമാണ്.\nMathrubhumi reporter Saji's deadbody found


അഷറഫ്ക്ക ഓര്‍മ്മയായി... - malabarinews.com\nThursday January 21 ,2021\nNo Comments on അഷറഫ്ക്ക ഓര്‍മ്മയായി…\nഎവിടെ നിന്നോ ഒരു അവധൂതനെപോലെ പരപ്പനങ്ങാടിയില് വന്നെത്തിച്ചേരുകയായിരുന്നു മഹാനായ ഈ കലാകാരന്. മഹാപ്രവാഹത്തിന്റെ കുത്തൊഴുക്കില് ഏതോ കൈവഴി\nയിലേക്ക് കരകവിഞ്ഞ് ഒഴുകിയായിരിക്കണം അദേഹം ഈ നാട്ടിലെത്തിയത്. ബാബുരാജിനെ പോലുള്ള സംഗീത ഇതിഹാസങ്ങള്‍ക്കൊപ്പം ജീവതാളം പങ്കുവെച്ചാണ് ഇദേഹം ജീവിച്ചത്. ഒരുപുരുഷായുസിന്റെ ഏറിയ നാളും സംഗീതത്തോടൊപ്പവും സംഗീതജ്ഞരോടൊപ്പവും നിഴലുപോലെ നടന്നു.\nതബലയുടെ പെരുക്കങ്ങള് ആനത്തിരമാലകള് പോലെ ഈ വിരലുകളില് നിന്നും ആര്‍ത്തിരമ്പി. പഴയകാല കല്ല്യാണവീടുകളും ഉത്സവപറമ്പുകളും ഗാനമേളകള്‍ക്ക് വേണ്ടി കാതോര്‍ത്തിരുന്ന കാലത്തായിരുന്നു ഈ കുറിയ മനുഷ്യന്റെ വിരലുകള് താള വിസ്മയം തീര്‍ത്തത്. മലബാറിലെ ഒട്ടുമിക്ക മാപ്പിളപ്പാട്ട് കലാകാരന്‍മാരുടെയും പാട്ടിലെ താളം അഷറഫ്ക്കയായിരുന്നു.\nഏറെ നാളായി അദേഹത്തെ ശ്വാസ സംബന്ധമായ രോഗം ബുദ്ധിമുട്ടിച്ചിരുന്നു .സംസാരത്തിനിടയില് വാക്കുകള്‍ക്ക് വേണ്ടി അദേഹം ഒരുപാട് ബുദ്ധിമുട്ടിയിരുന്നു, അപ്പോഴും അദേഹത്തിന്റെ വിരലുകള് അനര്‍ഗളം സംസാരിച്ചുകൊണ്ടിരുന്നു. വിരലിന്റെ തുമ്പില് നിന്നും നാദം പരസ്പരം സംവദിക്കുന്ന സ്വര്‍ഗീയ അനുഭവമായി അപ്പോഴും നമ്മളിലേക്ക് പകര്‍ന്നുകൊണ്ടിരുന്നു.\nഇന്ന് ഈ ഹൃദയനാദം നിലച്ചിരിക്കുന്നു. പക്ഷേ, സംഗീത രാത്രികളെ ഹൃദയത്തില് സൂക്ഷിക്കുന്ന മലബാറിന്റെ ഉത്സവ മനസുകളില് നിന്ന് ഈ നാദം ഒരിക്കലും നിലയ്ക്കുന്നില്ല….\nഒരു സൂഫിവര്യനെപ്പോലെ അദ്ദേഹം പ്രയാണം ചെയ്ത ഭൂപടത്തിലെ എല്ലാ അതിരുകളിലെയും ദുഃഖത്തെയും,സത്യത്തെയും,നാദത്തിന്റെ ആനന്ദത്തില് മാത്രം അതിജീവിച്ചതിനെ കുറിച്ച് അദ്ദേഹം മലബാറിന്യൂസിനോട് പറഞ്ഞത് ഞങ്ങള് ഒരിക്കല് കൂടി ഓര്‍ക്കുന്നു….\n← ആരോഗ്യ ജാഗ്രതാ ലംഘനം; മലപ്പുറം ജില്ലയില് 10 പുതിയ കേസുകള് → മത്സ്യകൃഷിക്കായി സര്‍ക്കാര് സൗജന്യ പരിശീലനം;വ്യാജ പരിശീലന പരസ്യങ്ങളില് നിന്ന് കര്‍ഷകര് വിട്ടു നില്‍ക്കണം


സംസ്ഥാനത്ത് ഈ നാലാഴ്ച അതീവ ജാഗ്രത വേണമെന്ന് ആരോഗ്യ വകുപ്പ് മന്ത്രി വീണാ ജോര്‍ജ് - Express Herald സംസ്ഥാനത്ത് ഈ നാലാഴ്ച അതീവ ജാഗ്രത വേണമെന്ന് ആരോഗ്യ വകുപ്പ് മന്ത്രി വീണാ ജോര്‍ജ് Health Minister Veena George has called on the state to remain vigilant for the next four weeks\nസംസ്ഥാനത്ത് ഈ നാലാഴ്ച അതീവ ജാഗ്രത വേണമെന്ന് ആരോഗ്യ വകുപ്പ് മന്ത്രി വീണാ ജോര്‍ജ്\n*നാളെ രാവിലെ മന്ത്രിയുടെ നേതൃത്വത്തില് ആരോഗ്യ വകുപ്പിന്റെ അടിയന്തര യോഗം*\n*ഓണാവധി കഴിഞ്ഞെത്തുമ്പോള് എല്ലാവരും ശ്രദ്ധിക്കണം*\n*870 മെട്രിക് ടണ് ഓക്‌സിജന് കരുതല് ശേഖരം*\nതിരുവനന്തപുരം: സംസ്ഥാനത്ത് ഈ നാലാഴ്ച അതീവ ജാഗ്രത വേണമെന്ന് ആരോഗ്യ വകുപ്പ് മന്ത്രി വീണാ ജോര്‍ജ്. സ്ഥിതി വിലയിരുത്താന് ആരോഗ്യ വകുപ്പിന്റെ അടിയന്തര യോഗം ചൊവ്വാഴ്ച രാവിലെ വിളിച്ചിട്ടുണ്ട്. കോവിഡ് കാലത്താണ് മറ്റൊരു ഓണക്കാലം കൂടിയെത്തിയത്. എല്ലാക്കാലത്തും അടച്ചിടാന് സാധിക്കില്ല. ജീവനും ജീവിതോപാധിയും ഒരുപോലെ സംരക്ഷിക്കാനുള്ള പരിശ്രമത്തിലാണ് സര്‍ക്കാര്. അതിനാലാണ് കടകള്‍ക്കും കച്ചവട സ്ഥാപനങ്ങള്‍ക്കുമുള്ള നിയന്ത്രണങ്ങള് കുറച്ചത്. എന്നാല് കോവിഡ് മാനദണ്ഡങ്ങള് കൃത്യമായി പാലിക്കണമെന്ന് എല്ലാവര്‍ക്കും നിര്‍ദേശം നല്‍കിയിരുന്നു. കുറേ പേര് അത് പാലിക്കുന്നതായി കണ്ടു. എന്നാല് പലയിടങ്ങളിലും ആള്‍ത്തിരക്കുണ്ടാകുന്ന സാഹചര്യവും ഉണ്ടായിട്ടുണ്ട്. അതീവ വ്യാപനശേഷിയുള്ള ഡെല്‍റ്റ വൈറസിന്റെ വലിയ ഭീഷണിയിലാണ് പല പ്രദേശങ്ങളും. മാത്രമല്ല മൂന്നാം തരംഗത്തിന്റെ ഭീഷണിയുമുണ്ട്. അതിനാല് തന്നെ ഓണാവധി കഴിഞ്ഞ് സ്ഥാപനങ്ങളും ഓഫീസുകളും തുറക്കുമ്പോള് എല്ലാവരും ഒരുപോലെ അതീവ ജാഗ്രത പാലിക്കണമെന്ന് മന്ത്രി വ്യക്തമാക്കി.\nHealth Minister Veena George has called on the state to remain vigilant for the next four weeks


ഗൂഗിൾ നിന്നും നമ്പർ എടുത്ത് പോലീസിനെ വിളിച്ച് പറഞ്ഞു; "സാറെ എന്റെ പന്ത് മോഷണം പോയി, കണ്ട്പിടിച്ച് നൽകണം" - OMF Media Live\nViral Viral Topics ഗൂഗിൾ നിന്നും നമ്പർ എടുത്ത് പോലീസിനെ വിളിച്ച് പറഞ്ഞു; “സാറെ എന്റെ പന്ത് മോഷണം പോയി,...\nഗൂഗിൾ നിന്നും നമ്പർ എടുത്ത് പോലീസിനെ വിളിച്ച് പറഞ്ഞു; “സാറെ എന്റെ പന്ത് മോഷണം പോയി, കണ്ട്പിടിച്ച് നൽകണം”\nസോഷ്യൽ മീഡിയയിൽ വൈറലാകുന്നത് ഗൂഗിളിന്റെ സഹായത്തോടെ പോലീസ് നമ്പർ കണ്ടെത്തി പന്ത് മോഷണം പോയ വിവരം പോലീസിനെ അറിയിച്ച പയ്യന്റെ വിവരമാണ്. തൃശ്ശൂർ സ്വദേശിയായ അതുലിന്റെ പന്താണ് മോഷണം പോയത്. ഈ മാസം ഒന്നിന് കാണാതെപോയ പന്ത് തിരികെ കണ്ട് പിടിച്ച് നൽകണമെന്ന് അഭ്യർത്ഥനയുമാണ് അതുൽ പോലീസിനെ വിളിക്കുന്നത്. അടുത്ത് നടന്ന മത്സരം കാണാൻ വന്നവർ മോഷ്ടിച്ചതാകും എന്നാണ് പയ്യന്റെ നിഗമനം. ഗൂഗിളിൽ നിന്ന് നമ്പറെടുത്ത് പൊലീസ് സ്റ്റേഷനിൽ വിളിച്ചു പറഞ്ഞപ്പോൾ ആരോ പറ്റിക്കുന്നതാവുമെന്നാണ് പൊലീസും കരുതിയത്.\nഎന്നാൽ സംഭവം അന്വേഷിച്ചെത്തിയപ്പോൾ സത്യമാണെന്ന് തെളിഞ്ഞു. പൊലീസുകാർ പന്ത് വാങ്ങി നൽകാം എന്ന് പറഞ്ഞിട്ട് മതിയായില്ല. സ്വന്തം പന്ത് വേണമെന്നാണ് അതുലിന്. ഒടുവിൽ അന്വേഷണം ആരംഭിക്കുകയായിരുന്നു. പന്ത് തിരക്കാനായി എഎസ്ആ കെ.പ്രദീപ്കുമാർ, സിപിഒമാരായ ബിസ്മിത, അനീഷ് എന്നിവരാണ് ഇറങ്ങിയത്. ഒടുവിൽ അതുലിന്റെ സംശയം പോലെ തന്നെ ഫുട്ബോൾ മത്സരം കാണാൻ വന്ന കുട്ടികളാണ് പന്ത് മോഷ്ടിച്ചത്. അവരിൽ നിന്നും പൊലീസ് തിരികെ വാങ്ങി അതുലിന് നൽകുകയും ചെയ്തു. പന്ത് കിട്ടിയതോടെ അതുൽ സന്തോഷവാനായി.\nPrevious articleഅയാൾ എന്നെ ചതിക്കുകയായിരുന്നു; മെൽവിനുമായി വേർപിരിയുന്നതിനുള്ള കാരണം വ്യകത്മാക്കി സനഖാൻ\nNext article‘അങ്ങനെ എനിക്കും ഒരു സ്വന്തം വീടായി’; സന്തോഷം പങ്കുവച്ച് മണികണ്ഠന്


വളരെയധികം ആരോഗ്യഗുണങ്ങൾ കൊണ്ട് സമ്പന്നമാണ് മഞ്ഞൾ. ഇത് ഒരു സുഗന്ധവ്യഞ്ജന വിഭാഗത്തിൽ പെട്ടതാണ്. നമ്മൾ നിത്യേന ഭക്ഷണത്തിൽ മണത്തിനും രുചിക്കും ആയി മഞ്ഞൾ ഉപയോഗിക്കാറുണ്ട്. ഒരുപാട് ഔഷധഗുണങ്ങളും ഇതിലുണ്ട്. അതുകൊണ്ടുതന്നെ പണ്ടുകാലം മുതൽക്കേ ആയുർവേദങ്ങളിൽ ഒഴിച്ചുകൂടാനാവാത്ത ഒന്നാണ് ഇത്. ഇതിൽ അടങ്ങിയിരിക്കുന്ന കുർകുമിൻ ആണ് ഇതിനെ ഗുണങ്ങൾ പ്രധാനം ചെയ്യുന്നത്. അതുമാത്രമല്ല ഇതിൽ ധാരാളമായി വിറ്റാമിനുകളും അയേൺ, കാൽസ്യം, മഗ്നീഷ്യം, സിങ്ക് എന്നിവയും അടങ്ങിയിട്ടുണ്ട്.\nപ്രോസ്റ്റേറ്റ് കാൻസറിനെ തടുക്കാൻ ഇതിന് പ്രത്യേക കഴിവുണ്ട്. ശരീരത്തിലെ വിഷാംശങ്ങളെ നീക്കം ചെയ്യാൻ ദിവസവും മഞ്ഞള് വെള്ളം കുടിക്കുന്നത് വളരെ നല്ലതാണ്. ശരീരത്തിലെ നിറം നിലനിർത്താൻ പണ്ടുകാലം മുതൽക്കേ സ്ത്രീകൾ മഞ്ഞൾ ശരീരത്തിൽ തേച്ചു വന്നിരുന്നു. ശരീരത്തിലെ ബാക്ടീരിയകളെയും അണുബാധകളെയും ചെറുക്കാൻ ഇതിന് കഴിവുണ്ട്. ശരീരത്തിലെ ദഹനപ്രക്രിയ നന്നാക്കാനും ഇതിനു സാധിക്കും. തന്മൂലം ഗ്യാസ് എന്ന അസുഖത്തിന് കുറവുണ്ടാകും. അതുപോലെതന്നെ വയറുവേദന കുറയ്ക്കുന്നതിനും ഇത് സഹായിക്കുന്നു.\nഅതുപോലെതന്നെ രക്തത്തിലെ പഞ്ചസാരയുടെ അളവ് നിയന്ത്രിക്കുന്നതിനും മഞ്ഞളിന് കഴിവുണ്ട്. ടൈപ്പ്2ഡയബറ്റിക് നിയന്ത്രിക്കാൻ ഇതിനെ കഴിയുന്നു. കാൻസർ കോശങ്ങളെ ചെറുക്കാൻ ഇതിന് കഴിയുന്നു. അതുകൊണ്ടു തന്നെ നിത്യജീവിതത്തിൽ മഞ്ഞൾ ഒഴിച്ചുകൂടാനാവാത്ത ഒരു സാധനമാണ്. ശരീരത്തിൽ അമിതമായി ഉണ്ടാകുന്ന കൊഴുപ്പിനെ എരിച്ചു കളയാൻ ഇതിന് സാധിക്കുന്നതുമൂലം അമിതവണ്ണം നിയന്ത്രിക്കുന്നതിനും ഇതിന് കഴിവുണ്ട്.\nഏറ്റവും നല്ലത് വീട്ടിൽ തന്നെ തയ്യാറാക്കി എടുക്കുന്ന മഞ്ഞൾപൊടി ഉപയോഗിക്കുന്നതാണ്. ഇതിനെക്കുറിച്ച് കൂടുതൽ അറിയുന്നതിനായി ഈ വീഡിയോ കാണുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.\nഈ ലക്ഷണങ്ങൾ നിങ്ങളുടെ ശരീരത്തിൽ കാണുന്നുണ്ടോ? എങ്കിൽ സൂക്ഷിക്കണം ഒരുപക്ഷേ കിഡ്നി തകരാറിലാവാം.


പാഠം 20:റിട്ടയര്‍മെന്റ് ജീവിത്തിന് 4.6 കോടി എങ്ങനെ സമാഹരിക്കാം? | National pension system\nSep 1, 2016, 10:17 AM IST\nറിട്ടയര്‍മെന്റ്കാല ജീവിതം അല്ലലില്ലാതെ മുന്നോട്ടുകൊണ്ടുപോകുന്നതിന് മികച്ച നിക്ഷേപ ആസുത്രണം ആവശ്യമാണ്. അതേക്കുറിച്ചാവട്ടെ ഇത്തവണ.\nരാജീവ് ദേവദാസിന് ജോലി ലഭിച്ചിട്ട് രണ്ടുവര്‍ഷമായി. ഇപ്പോള് വയസ് 30. ജോലിയില്‍നിന്ന് വിരമിച്ചതിനുശേഷം ജീവിക്കുന്നതിനുള്ള തുകയക്കുള്ള നീക്കിവെയ്പ് തുടങ്ങാനുള്ള തയ്യാറെടുപ്പിലാണ് അദ്ദേഹം.\nവിവാഹിതനായ രാജീവിന്റെ ഇപ്പോഴത്തെ പ്രതിമാസ ജീവിതചെലവ് 30,000 രൂപയാണ്. 30 വര്‍ഷം കഴിഞ്ഞ് അറുപതാമത്തെ വയസില് റിട്ടയര് ചെയ്യുമ്പോള് എത്ര തുകയാണ് രാജീവിന് വേണ്ടിവരിക?\n2046ലെ പ്രതിമാസ ചെലവ്\nമൊത്തം ആവശ്യമുള്ള തുക\nപണപ്പെരുപ്പ നിരക്കു(ശരാശരി ഏഴ് ശതമാനം)കളുമായി വിലയിരുത്തുമ്പോള് പ്രതിമാസം 2.28 ലക്ഷം രൂപ അന്ന് വേണ്ടിവരും. അതായത് ഇപ്പോള് 30,000 രൂപയ്ക്ക് നിറവേറ്റുന്ന ജീവിത ചെലവുകള് 2046ല് നിറവേറ്റാന് 2.28 ലക്ഷം രൂപയെങ്കിലും വേണ്ടിവരുമെന്ന് ചുരുക്കം.\nഇതുപ്രകാരം റിട്ടയര് ചെയ്ത ആദ്യവര്‍ഷത്തെ ചെലവുകള്‍ക്കായി 27.40 ലക്ഷം രൂപ അദ്ദേഹം കരുതണം. 80 വയസുവരെ ജീവിക്കാന് വേണ്ടിവരിക 4.62 കോടി രൂപയും!\nവാര്‍ദ്ധക്യ കാലത്ത് പ്രയോജനപ്പെടുത്താനായി സമ്പത്ത് കാലത്ത് കൂട്ടിവെയ്ക്കാന് നിക്ഷേപകനെ സഹായിക്കുകയെന്നതാണ് പെന്‍ഷന് പദ്ധതികളുടെ ലക്ഷ്യം. ജോലിക്കാര്‍ക്കും സ്വയം തൊഴില് ചെയ്യുന്നവര്‍ക്കും അനുയോജ്യമായ നിരവധി പെന്‍ഷന് പദ്ധതികളുണ്ട്.\nസര്‍ക്കാര് ജീവനക്കാര്‍ക്കുവേണ്ടിയാണ് നാഷണല് പെന്‍ഷന് സിസ്റ്റം 2004ല് സര്‍ക്കാര് അതരിപ്പിച്ചത്. പൊതുജനങ്ങള്‍ക്കും പദ്ധതിയില് ചേരാന് അവസരം നല്‍കിയത് 2009 മെയ് ഒന്നുമുതലാണ്.\n2016 ജൂലായ് 31ലെ കണക്കുപ്രകാരം ഒരു കോടി പേര് പദ്ധതിയില് ചേര്‍ന്നുകഴിഞ്ഞു. 1.38 ലക്ഷം കോടി രൂപയാണ് പദ്ധതിയുടെ മൊത്തം ആസ്തി. അതേസമയം, വ്യക്തികള് സ്വന്തം നിലയ്ക്ക് ചേര്‍ന്നിട്ടുള്ള അക്കൗണ്ടുകളുടെ എണ്ണം ഏഴ് ലക്ഷംമാത്രമാണ്. ഇതിലെ മൊത്തം ആസ്തി 12,000 കോടി രൂപയും.\nറിട്ടയര്‍മെന്റ് കാല ജീവിതത്തിന് യോജിച്ച നിരവധി നിക്ഷേപ പദ്ധതികള് രാജ്യത്തുണ്ട്. അതിനൊക്കെ നേട്ടങ്ങളും കോട്ടങ്ങളും കാണാം. ഇവയില്‍നിന്ന് ഓരോരുത്തര്‍ക്കും അനുയോജ്യമായ പദ്ധതികള് തിരഞ്ഞെടുക്കുന്നതിലാണ് മികവ് കാണിക്കേണ്ടത്.\nനിക്ഷേപ പദ്ധതികളെക്കുറിച്ച് വിശദമായി പഠിച്ച് നേട്ടങ്ങളും കോട്ടങ്ങളും മനസിലാക്കി ആവശ്യമെങ്കില് നിക്ഷേപരീതിയില് മാറ്റംവരുത്തി മുന്നേറാന് സമയമോ കഴിവോ ഇല്ലാത്തയാളാണ് നിങ്ങള് എങ്കില് എന്‍പിഎസില് ചേരാന് മടിക്കേണ്ട. ജോലി ചെയ്യുന്ന 20-30 വര്‍ഷ കാലയളവില് ചിട്ടയായി നിക്ഷേപിച്ച് പെന്‍ഷന് ഫണ്ട് സ്വരൂപിക്കാം.\nനിങ്ങള്‍ക്കുവേണ്ടി ഫണ്ട് മാനേജര്‍മാര് വിദഗ്ധമായ നിക്ഷേപ മാനേജ്‌മെന്റിലൂടെ ഇത് നിര്‍വഹിക്കും. കടപ്പത്രം, ഓഹരി തുടങ്ങിയ നിക്ഷേപ സാധ്യതകള് പ്രയോജനപ്പെടുത്തിയാണ് പരമാവധി നേട്ടം നിക്ഷേപകന് നല്‍കാന് ഇവര് ശ്രമിക്കുന്നത്. നിക്ഷേപകന് ഇതേക്കുറിച്ചൊന്നും കാര്യമായി വേവലാതിപ്പെടേണ്ടതില്ലെന്ന് ചുരുക്കം.\n80സിക്ക് പുറമെ, എന്‍പിഎസില് പ്രതിവര്‍ഷം 50,000 രൂപയ്ക്കുവരെയുള്ള നിക്ഷേപത്തിന് നികുതി ഇളവും(80സിസിഡി 1ബി) സര്‍ക്കാര് പ്രഖ്യാപിച്ചിട്ടുണ്ട്. കാലാവധിയെത്തുമ്പോള് പിന്‍വലിക്കുന്ന തുകയ്ക്ക് ആദായ നികുതിയിളവ് ലഭിക്കും.\nഎന്താണ് ടയര് 1 അക്കൗണ്ട്\nരണ്ട് തരത്തിലുള്ള അക്കൗണ്ടാണ് എന്‍പിഎസ് വാഗ്ദാനം ചെയ്യുന്നത്. ടയര് 1, ടയര് 2. ടയര് 1 അക്കൗണ്ട് അടിസ്ഥാന പെന്‍ഷന് അക്കൗണ്ടാണ്. ഈ എക്കൗണ്ടില്‍നിന്ന് പണം പിന്‍വലിക്കുന്നതിന് നിയന്ത്രണങ്ങളുണ്ട്. ടയര്2നിക്ഷേപത്തിന് കൂടുതല് പ്രാധാന്യം നല്‍കുന്നു. ആവശ്യമുള്ളപ്പോഴെല്ലാം ഈ അക്കൗണ്ടില്‍നിന്ന് പണം പിന്‍വലിക്കാം. ടയര്2അക്കൗണ്ട് തുടങ്ങാന് ടയര് 1 അക്കൗണ്ട് ആവശ്യമാണ്.\n18 വയസിനും 65 വയസിനും ഇടയിലുള്ള ഇന്ത്യന് പൗരന്മാര്‍ക്ക് ചേരാം. മേല്‍വിലാസവും ഐഡന്റിറ്റിയും തിരിച്ചറിയുന്നതിന് കവൈസി നിബന്ധനകള് പാലിക്കണം.\nഎന്‍പിഎസില് ചേരാനുള്ള വഴികള്?\nടയര്2അക്കൗണ്ടില്\nനിക്ഷേപിച്ച് എങ്ങനെ നിങ്ങളുടെ ലക്ഷ്യതുക കൈവരിക്കാം.


ട്രാക്കിലിറങ്ങാന് തയ്യാറെടുത്ത ട്രാന്‍സ്ജെന്‍ഡറിന് പ്രായപരിധി വില്ലനായി - Malayalam Daily News\nകോഴിക്കോട്: കാലിക്കറ്റ് സര്‍വ്വ കലാശാല ഇന്റര് കോളേജിയറ്റ് അത്‌ലറ്റിക്സ് ചാമ്പ്യന്‍ഷിപ്പില് മത്സരിക്കാന് തയാറെടുത്ത ട്രാന്‍സ്ജെന്‍ഡറിന് അവസാനം നിരാശ. പ്രായപരിധി കഴിഞ്ഞതാണ് വില്ലനായത്. സർവകലാശാല മീറ്റിൽ ട്രാക്കിലിറങ്ങുന്ന രാജ്യത്തെ ആദ്യ ട്രാൻസ്ജെൻഡറാകാനുള്ള ഒരുക്കത്തിലായിരുന്ന റിയ ഇഷ എന്ന ട്രാന്‍സ്ജെന്‍ഡര്. അസോസിയേഷൻ ഒാഫ് ഇന്ത്യൻ യൂനിവേഴ്സിറ്റീസിന്റെ കർശനമായ ചട്ടങ്ങൾക്കു മുന്നിൽ റിയയുടെ വഴിയടയുകയായിരുന്നു .\nകാലിക്കറ്റ് സർവകലാശാല ഇന്റർ കോളേജിയറ്റ് അത്ലറ്റിക്സ് ചാമ്പ്യൻഷിപ്പിൽ മത്സരിക്കാനായിരുന്നു റിയ എത്തിയത് .മലപ്പുറം ഗവ. കോളജിൽ ഒന്നാം വർഷ ബി.എ ഇക്കണോമിക്സിന് പഠിക്കുന്ന റിയ അവിടെ അത്ലറ്റിക്സിൽ വ്യക്തിഗത ചാമ്പ്യനായിരുന്നു. മൂന്നു കിലോമീറ്റർ നടത്തം, ലോങ് ജംപ്, ഹാമർത്രോ എന്നീ ഇനങ്ങളിലായിരുന്നു പെൺകുട്ടികൾക്കൊപ്പം മത്സരിച്ച് ഇവർ ഒന്നാമതെത്തിയത് . പിന്നീട് സർവകലാശാല മീറ്റുകളിലും മത്സരിക്കാൻ റിയ അനുമതി തേടി. സിൻഡിക്കേറ്റിന്റെ ഉപസമിതി യോഗം ചേർന്ന് റിയയുടെ അപേക്ഷയിന്മേൽ തീരുമാനവുമെടുത്തു. ഇന്ത്യയിലാദ്യമായിട്ടായിരുന്നു ട്രാൻസ്ജെൻഡർ വിഭാഗത്തിന് സർവകലാശാല തലത്തിൽ അത്ലറ്റിക്സ് മീറ്റിൽ പങ്കെടുക്കാൻ അനുമതി കിട്ടിയത്. എന്നാൽ, 25 ആണ് സർവകലാശാല മീറ്റുകളിൽ പങ്കെടുക്കാനുള്ള പ്രായപരിധി. റിയക്ക് 28 വയസ്സായി. പ്രായപരിധി കഴിഞ്ഞതിനാൽ മത്സരിക്കാനാവില്ലെന്ന് അധികൃതർ അറിയിക്കുകയായിരുന്നു.\nട്രാൻസ്ജെൻഡറുകൾക്ക് പ്രായപരിധിയില്ലാതെ പങ്കെടുക്കാൻ അവസരം വേണമെന്നാണ് റിയയുടെ ആവശ്യം. കോഴിക്കോട് കൂരാച്ചുണ്ട് സ്വദേശിയായ റിയ പെരിന്തൽമണ്ണയിലാണ് താമസിക്കുന്നത്.


ലോൺ ചിലവ് | GIC\nഇതിലെ ഏറ്റവും നല്ല സംഭവം, ഏറ്റവും ഒടുവില് നിങ്ങള്‍ക്ക് ചെക്ക് ലഭിക്കുമ്പോഴാണ്. വസ്തു നിയമപരമായി തകരാറൊന്നും ഇല്ലാ എന്ന് തീരുമാനിക്കപ്പെടുകയും, ഉടമസ്ഥാവകാശം കൈമാറ്റം ചെയ്യുന്നതിന്റെ എല്ലാവിധ രേഖകളും നിങ്ങള് നല്‍കുകയും ചെയ്തുകഴിഞ്ഞാലാണ് ഇത് സംഭവിക്കുക. ഈ ഘട്ടത്തില് വസ്തുവിന്റെ വിലയിലേക്ക് നിങ്ങളുടെ പങ്കായി നല്‍കിയിട്ടുള്ള സംഖ്യയുടെ തെളിവ് ഹാജരാക്കുന്നതും, ഒരു പ്രധാനപ്പെട്ടകാര്യമാണ്.\nചെക്ക് പുന൪വില്‍പനക്കാരന്റെയോ, ബില്‍ഡറിന്റേയോ, അല്ലെങ്കില് ഡെവലപ്മെന്റ് ഒത്തോറിറ്റിയുടേയോ, പേരിലായിരിക്കും നല്‍കുക. പ്രത്യേകിച്ച് തെളിവുകള് നല്‍കാത്തപക്ഷം, വളരെ അസാധാരണമായ അവസരത്തില് മാത്രം ചെക്ക് നിങ്ങള്‍ക്ക് നേരിട്ട് നല്‍കുന്നതാണ്.\nസാധാരണയായി വായ്പ സംഖ്യ കെട്ടിട പണിയുടെ പുരോഗതിക്കനുസൃതമായാണ് നല്‍കുക. ഇതിന്റെ അ൪ത്ഥം പണം നല്‍കല് മുഴുവനും ആകാം (ഒരു ഫ്ളാറ്റിന്റെ വാങ്ങല്) അല്ലെങ്കില് ഭാഗികവും ആകാം (ഒരു കെട്ടിടം പുതുതായി കെട്ടുമ്പോഴോ, അല്ലെങ്കില് സ്വന്തമായി കെട്ടുമ്പോഴോ). ഈ ഓരോ ഓപ്ഷനും, പ്രത്യേകം പ്രത്യേകം ആയ പണം നല്‍കല് പ്രക്രിയകള് ഉണ്ട്.\nഭാഗികമായ വായ്പ പണം നല്‍കല്\nഒരു ലോണ് ഭാഗീകമായി നല്‍കപ്പെടുമ്പോള്, അതിന്റെ ഈഎംഐ ഉടനെ തുടങ്ങുന്നില്ല. അത് സാധാരണയായി ഒരു പ്രി-ഈഎംഐ ആയി ആണ് തുടങ്ങുക. ഇത് നല്‍കിയ സംഖ്യയിന്മേലുള്ള ഒരു സാധാരണ പലിശമാത്രമാണ്. മുഴുവ൯ തുകയും നല്‍കുന്നതുവരേയും, ഈ പ്രക്രിയ തുടരും. ഈ ഘട്ടത്തില്, നിങ്ങള് പ്രീ-ഈഎംഐ ചെക്കുകള് യാതൊന്നും തന്നെ, അവ എപ്പോഴെല്ലാം പ്രസന്റ് ചെയ്താലും, ബൌണ്സാകാതിരിക്കാ൯ ശ്രദ്ധിക്കേണം.\nമുഴുവാനായുള്ള പണം നല്‍കല്\nപുന൪ വില്‍പന നടത്തപ്പെടുന്ന ഒരു വസ്തുവിന്റെ കാര്യത്തില്, അല്ലെങ്കില് കൈവശപ്പെടുത്താ൯ തയ്യാറായിരിക്കുന്ന വസ്തുവിന്റെ കാര്യത്തില്, മുഴുവ൯ തുകയും ബില്‍ഡറുടേയോ, അല്ലെങ്കില് വില്‍പനക്കാരന്റെയോ പേരില് നല്‍കുന്നതാണ്. പണം കടം നല്‍കുന്നവരും നിങ്ങളുടെ ബില്‍ഡറും തമ്മില് കൈമാറപ്പെടുന്ന എല്ലാവിധ രേഖകളുടേയും ഫോട്ടോകോപ്പികള് നിങ്ങള് സൂക്ഷിക്കേണ്ടതാണ്.\nപണ വിതരണത്തിന് ശേഷം, വസ്തുവിന്റെ കൈമാറ്റ പ്രക്രിയ നടന്നതിന് ശേഷം, എല്ലാ ആധാരങ്ങളുടേയും രേഖകളുടേയും മൂലരൂപം (ഒറിജിനല്) നിങ്ങള് ഞങ്ങളുടെ പക്കല് ഏല്‍പ്പിക്കും എന്ന് പ്രതീക്ഷിക്കപ്പെടുന്നു. പണം ലഭിച്ചതായുള്ള രസീതികളും നിങ്ങള് നല്‍കേണ്ടതാണ്. ഇത് നിങ്ങളുടെ ലോണുമായി ബന്ധപ്പെട്ട രേഖകളുടെ ഭാഗമായിത്തീരുന്നു.\nനിങ്ങളുടെ സ്വത്ത് ഒരു ഹൌസിങ്ങ് സൊസൈറ്റിയുടെ ഭാഗമാണെങ്കില്, ഫ്ളാറ്റിന്റെ ഉടമസ്ഥാവകാശം നിങ്ങളുടെ പേരിലേക്ക് മാറ്റിത്തരാ൯ നിങ്ങള് സൊസൈറ്റിയോട് ആവശ്യപ്പെടേണ്ടതാണ്. ഈ ഉടമസ്ഥാവകാശമാറ്റം അവരുടെ പുസ്തകങ്ങളില് രേഖപ്പെടുത്തുവാനും ആവശ്യപ്പെടേണം.\nഈ ട്രാ൯സ്ഫേഡ് ഷെയ്൪ സേട്ടിഫിക്കറ്റും ലോണുമായി ബന്ധപ്പെട്ട രേഖകളുടെ ഭാഗമായിത്തീരുന്നു. അതിനാല്, അതും ഞങ്ങളുടെ ഫൈലുകളില് സൂക്ഷിക്കാനായി തരേണ്ടതാണ്.\nസാധാരണഗതില് നിങ്ങളോട് 12, 24, അല്ലെങ്കില് 36 മാസത്തേക്ക് ഉള്ള പോസ്റ്റ് ഡെയ്റ്റിഡ് ചെക്കുകള്, അനുവദിക്കപ്പെട്ട വായ്പ സംഖ്യയുടെയും വായ്പ പദ്ധതിയുടേയും അടിസ്ഥാനത്തില് ചോദിക്കുന്നതാണ്.\nനിങ്ങളുടെ മാസ അടവ് നിങ്ങളുടെ ശമ്പളത്തില് നിന്നും നേരിട്ട് പിടിക്കേണ്ടതാണെങ്കില്, നിങ്ങളുടെ തൊഴിലുടമയില് നിന്നും, ഈ സൌകര്യം അനുവദിച്ചതായും, പണം നമ്മളിലേക്ക് നേരിട്ട് അടയ്ക്കുമെന്നും ഉള്ള, ഒരു കത്ത് ആവശ്യമാണ്.\nനിങ്ങളുടെ ബാങ്കും നിങ്ങളുടെ ശമ്പള എക്കൌണ്ടില് നിന്നും നിങ്ങളുടെ ലോണ് എക്കൌണ്ടിലേക്ക് നേരിട്ട് മാറ്റാനുള്ള സൌകര്യം നല്‍കിയേക്കും.\nഅതെ, നിങ്ങള്‍ക്ക് നിങ്ങളുടെ ഈഎംഐ ഒരു ഡിമാന്റ് ഡ്രാഫ്റ്റ് മുഖേനെയോ, പണമായോ,അടക്കാവുന്നതാണ്.\nനിങ്ങള്‍ക്ക് ഞങ്ങളുടെ ഏത് ശാഖയിലും പണം അടയ്ക്കാവുന്നതാണ്.


KERALA OVEN™: Irachi vattyappam (ഇറച്ചി വട്ടയപ്പം)\nIrachi vattyappam (ഇറച്ചി വട്ടയപ്പം)\nഇറച്ചി പാലപ്പത്തിന്റെ അതേ മാവ് കൊണ്ട് രുചികരമായ വട്ടയപ്പവും ഉണ്ടാക്കാം. സാധാരണ മധുരമുള്ള അപ്പത്തിന് പകരം അല്പം എരിവുള്ള, ഇറച്ചി രുചിയുള്ള മൃദുവായ വട്ടയപ്പവും എല്ലാവര്‍ക്കും ഇഷ്ടമാകും. ചിക്കനോ ബീഫോ ഉപയോഗിക്കാം.\nപഞ്ചസാര- രണ്ട് സ്പൂണ്\nപച്ചരി ഏഴോ എട്ടോ മണിക്കൂര് വെള്ളത്തില് കുതിര്‍ക്കുക. അതിനു ശേഷം പച്ചരി, തേങ്ങ, ചോറ്, യീസ്റ്റ് എന്നിവ ചേര്‍ത്ത് അരക്കുക. തേങ്ങയും ചോറും യീസ്റ്റും അവസാനം അരച്ചാല് മതി. അരച്ച മാവ് നന്നായി ഇളക്കി 7-8 മണിക്കൂര് വെക്കുക. മാവ് പുളിച്ച് പൊങ്ങിയ ശേഷം ഇതില് ഒരു നുള്ള് ഉപ്പ്, പഞ്ചസാര എന്നിവ ചേര്‍ക്കുക. ഇതിലേക്ക് മുട്ട വെള്ള ചേര്‍ത്ത് നന്നായി ഇളക്കുക.\nഗരംമസാല- ഒര സ്പൂണ്\nഈ ഇറച്ചി കൂട്ട് മാവില് യോജിപ്പിച്ച് നന്നായി ഇളക്കുക. ഒരു പരന്ന പാത്രത്തില് വാഴയിലയോ ബട്ടര് പേപ്പറോ വെക്കുക. അതിനു മുകളിലേക്ക് മാവ് ഒഴിക്കുക. അതിനുശേഷം അപ്പചെമ്പില് പാത്രം വെച്ച് മൂടികൊണ്ട് അടക്കുക. 20-25 മിനിറ്റ് കഴിഞ്ഞാല് നല്ല മൃദുവായ ഇറച്ചി വട്ടയപ്പം തയ്യാര്. തണുത്ത ശേഷം മുറിച്ച് ഉപയോഗിക്കാം.\nPosted by sreedevi joy at 3:23 PM


അനുനയ നീക്കങ്ങള് ഫലം കാണുന്നു; കെ വി തോമസ് ബിജെപിയിലേക്ക് ഇല്ല • ഇ വാർത്ത | evartha\nEvartha Desk March 17, 2019, 3:47 pm March 17, 2019\nകോണ്‍ഗ്രസിനോട് ഇടഞ്ഞെങ്കിലും ബിജെപിയിലേക്ക് ഇല്ലെന്ന് ഉറപ്പിച്ച് കെവി തോമസ്. കോണ്‍ഗ്രസ് നേതൃത്വം മുന്‍കയ്യെടുത്ത് നടത്തിയ അനുനയ നീക്കങ്ങള് ഫലം കാണുന്നു എന്ന വിധത്തിലുള്ള വാര്‍ത്തകളാണ് കെവി തോമസ് പങ്കുവയ്ക്കുന്നത്. സോണിയാ ഗാന്ധിയെ നാളെ കണ്ട ശേഷം ഭാവി തീരുമാനിക്കും എന്ന നിലപാടിലാണ് ഇപ്പോള് കെവി തോമസ്.\nഡല്‍ഹിയില് മാധ്യമങ്ങളോടു സംസാരിക്കവെയാണ് അദ്ദേഹം നിലപാട് വ്യക്തമാക്കിയത്. തന്റെ പാര്‍ട്ടി കോണ്‍ഗ്രസാണെന്നും പാര്‍ട്ടിയില് പൂര്‍ണ വിശ്വാസമുണ്ടെന്നും പറഞ്ഞ തോമസ്, തനിക്കായി ബിജെപി ഒന്നും വച്ചുനീട്ടിയിട്ടില്ലെന്നും പറഞ്ഞു. എറണാകുളത്ത് ഹൈബി ഈഡന് ജയിക്കുമെന്നും അദ്ദേഹം കൂട്ടിച്ചേര്‍ത്തു.\nഞാനും രമേശ് ചെന്നിത്തലയും ലീഡറുടെ ശിഷ്യരാണ്. രമേശിനോടു ദേഷ്യപ്പെടാനും കെട്ടിപ്പിടിക്കാനും എനിക്ക് അധികാരമുണ്ട്. രമേശിനോട് എന്റെ ബുദ്ധിമുട്ടുകള് പറഞ്ഞു എന്നു മാത്രം. സീറ്റ് നിഷേധിച്ചതിന്റെ പേരില് പാര്‍ട്ടി വിടില്ല. കോണ്‍ഗ്രസ് പാര്‍ട്ടിയോട് എനിക്കു കടപ്പാടുണ്ട്. എന്റെ പാര്‍ട്ടി കോണ്‍ഗ്രസാണ്. ഞാന് കോണ്‍ഗ്രസുകാരനാണ്. എനിക്ക് പാര്‍ട്ടിയില് പൂര്‍ണ വിശ്വാസമുണ്ട്- കെ.വി. തോമസ് പറഞ്ഞു.\nഇന്ദിരാഗാന്ധിയുടെ കാലം മുതല് എന്നോടു പാര്‍ട്ടി കാണിച്ചിട്ടുള്ള സ്‌നേഹം വലുതാണ്. ഇതുവരെ എന്റെ പ്രശ്‌നങ്ങള് പാര്‍ട്ടിയില് മാത്രമേ പ്രകടിപ്പിച്ചിരുന്നുള്ളു. ഇപ്പോഴാണ് അത് തുറന്നുപറയേണ്ടിവന്നത്. എന്നോടുള്ള പെരുമാറ്റം ശരിയായെന്നു തോന്നിയില്ല. അതുകൊണ്ടാണ് തുറന്നുപറഞ്ഞത്. രാഷ്ട്രീയപരമായി എന്റെ പ്രതിബദ്ധത പാര്‍ട്ടിയോടാണ്. എന്റെ പരാമര്‍ശങ്ങളില് പാര്‍ട്ടിയെ ക്ഷീണിപ്പിക്കുന്ന ഒന്നുമില്ല. ഞാന് ഒരു ഗ്രൂപ്പിന്റെയും ഭാഗമല്ല- കെ.വി. തോമസ് പറഞ്ഞു.\nഎറണാകുളം കോണ്‍ഗ്രസിന്റെ കോട്ടയാണെന്നും അവിടെ കോണ്‍ഗ്രസ് തന്നെ വിജയിക്കുമെന്നും തോമസ് ആത്മവിശ്വാസം പ്രകടിപ്പിച്ചു. നിലപാട് മാറ്റത്തിന്റെ ഫലമായി പ്രതിപക്ഷ നേതാവ് രമേശ് ചെന്നിത്തലയുമായി കെവി തോമസ് കൂടിക്കാഴ്ച നടത്തും. പിസി ചാക്കോയുമായും കെവി തോമസ് അല്‍പസമയത്തിനകം കൂടിക്കാഴ്ച നടത്തും.\nSHARATH SA0 11